# Il-Ġurnal Uffiċjali C 314/2009

| | ISSN 1725-5198
  doi:10.3000/17255198.C_2009.314.mlt |
| --- | --- |
| Il-Ġurnal Uffiċjali
  tal-Unjoni Ewropea | C 314 |
| | |
| Edizzjoni bil-Malti | Informazzjoni u Avviżi | Volum 5222 ta' Diċembru 2009 |

ISSN 1725-5198

doi:10.3000/17255198.C_2009.314.mlt

Il-Ġurnal Uffiċjali

tal-Unjoni Ewropea

C 314

Edizzjoni bil-Malti

Informazzjoni u Avviżi

Volum 5222 ta' Diċembru 2009

---

| Avviż Nru | Werrej | Paġna |
| --- | --- | --- |
| | IV   Informazzjoni |
| | INFORMAZZJONI MINN ISTITUZZJONIJIET U KORPI TAL-UNJONI EWROPEA |
| | Il-Kummissjoni |
| | OLAF Kumitat ta’ Superviżjoni |
| 2009/C 314/01 | Rapport tal-Attività tal-Kumitat ta’ Superviżjoni tal-OLAF (Ġunju 2008 – Mejju 2009) | 1 |

Avviż Nru

Werrej

Paġna

IV   Informazzjoni

INFORMAZZJONI MINN ISTITUZZJONIJIET U KORPI TAL-UNJONI EWROPEA

Il-Kummissjoni

OLAF Kumitat ta’ Superviżjoni

2009/C 314/01

Rapport tal-Attività tal-Kumitat ta’ Superviżjoni tal-OLAF (Ġunju 2008 – Mejju 2009)

1

| MT | |
| --- | --- |

MT

---

IV Informazzjoni

INFORMAZZJONI MINN ISTITUZZJONIJIET U KORPI TAL-UNJONI EWROPEA

Il-Kummissjoni

OLAF Kumitat ta’ Superviżjoni

| 22.12.2009 | MT | Il-Ġurnal Uffiċjali tal-Unjoni Ewropea | C 314/1 |
| --- | --- | --- | --- |

22.12.2009

MT

Il-Ġurnal Uffiċjali tal-Unjoni Ewropea

C 314/1

---

Rapport tal-Attività tal-Kumitat ta’ Superviżjoni tal-OLAF

Ġunju 2008 – Mejju 2009

(2009/C 000/01)

Membri tal-Kumitat ta’ Superviżjoni tal-OLAFLuis LÓPEZ SANZ-ARANGUEZPresidentProsekutur Pubbliku fil-Qorti Suprema, SpanjaKálmán GYÖRGYIKonsulent Ewlieni għall-Ministru għall-Ġustizzja u l-Infurzar tal-Liġi,Prosekutur Ġenerali tar-Repubblika tal-Ungerija (irtirat), UngerijaPeter STRÖMBERGDirettur tal-Bord Superviżorju tal-Accountants Pubbliċi, ŻvezjaDiemut R. THEATOEks-Membru tal-Parlament Ewropew, Eks-Ċermen tal-Kumitat tal-Kontroll Baġitarju, ĠermanjaRosalind WRIGHTPresident tal-Grupp tal-Pariri dwar il-Frodi, Renju Unit

WERREJ

DAĦLA MIĊ-ĊERMEN GĦAR-RAPPORT TAL-ATTIVITÀ TAL-KUMITAT TA’ SUPERVIŻJONI

INTRODUZZJONI

| I | METODI TA’ ĦIDMA TAL-KUMITAT TA’ SUPERVIŻJONI |
| --- | --- |

I

| I – 1. | Laqgħat |
| --- | --- |

I – 1.

| I – 2. | Relaturi |
| --- | --- |

I – 2.

| I – 3. | Segretarjat |
| --- | --- |

I – 3.

| II | FUNZJONI INVESTIGATTIVA TAL-OLAF |
| --- | --- |

II

| II – 1. | Monitoraġġ tal-funzjoni investigattiva tal-OLAF: ir-rinfurzar tal-indipendenza tal-OLAF |
| --- | --- |

II – 1.

| II – 1.1. | Monitoraġġ regolari bbażat fuq informazzjoni mibgħuta lill-Kumitat ta’ Superviżjoni mid-Direttur Ġenerali tal-OLAF (artikolu 11.7 tar-Regolament (KE) Nru 1073/1999) |
| --- | --- |

II – 1.1.

| II – 1.1.1. | Investigazzjonijiet li ilhom għaddejin għal iżjed minn disa’ xhur |
| --- | --- |

II – 1.1.1.

| II – 1.1.2. | Rakkomandazzjonijiet lill-Istituzzjonijiet |
| --- | --- |

II – 1.1.2.

| II – 1.1.3. | Każijiet li jirrikjedu li l-informazzjoni tingħadda lill-awtoritajiet ġudizzjarji nazzjonali: l-effett tas-sentenza tal-Qorti tal-Prim’Istanza fil-każ T-48/05 |
| --- | --- |

II – 1.1.3.

| II – 1.2. | Politika “de minimis” tal-OLAF: nuqqasijiet żgħar li jistgħu jiġu trattati b’mod sodisfaċenti permezz ta’ servizzi oħra |
| --- | --- |

II – 1.2.

| II – 1.3. | Monitoraġġ regolari b’inizjattiva tal-Kumitat ta’ Superviżjoni (Artikolu 11.1 tar-Regolament (KE) Nru 1073/1999) |
| --- | --- |

II – 1.3.

| II – 1.3.1. | Ippjanar u direzzjoni strateġika tal-investigazzjonijiet |
| --- | --- |

II – 1.3.1.

| II – 2. | Ir-regoli tal-investigazzjoni proċedurali tal-OLAF: Manwal tal-OLAF – Proċeduri Operattivi |
| --- | --- |

II – 2.

| II – 3. | Organizzazzjoni amministrattiva, baġit u politika tal-personal b’rabta mal-funzjoni investigattiva tal-OLAF |
| --- | --- |

II – 3.

| III | RELAZZJONIJIET MAL-OLAF, L-ISTITUZZJONIJIET TAL-UE, IS-SĦAB TAL-OLAF U L-PARTIJIET INTERESSATI |
| --- | --- |

III

| III – 1. | Relazzjonijiet mal-OLAF |
| --- | --- |

III – 1.

| III – 2. | Relazzjonijiet mal-istituzzjonijiet tal-Komunità u mas-sħab u l-partijiet interessati tal-OLAF |
| --- | --- |

III – 2.

KONKLUŻJONIJIET U RAKKOMANDAZZJONIJIET

ANNESS 1 Kalendarju tal-Laqgħat tal-Kumitat ta’ Superviżjoni

ANNESS 2 Lista ta’ Opinjonijiet adottati mill-KS bejn l-1 ta’ Ġunju 2008 u l-31 ta’ Mejju 2009

ANNESS 3 Opinjoni Nru 5/2008 Politika de minimis tal-OLAF

ANNESS 4 Opinjoni Nru 1/2009 Pjan ta’ Ġestjoni Annwali tal-OLAF għall-2009

ANNESS 5 Opinjoni Nru 2/2009 Ir-Rapporti tal-Investigazzjoni tal-OLAF li ilhom għaddejjin għal aktar minn disa’ xhur

ANNESS 6 Opinjoni Nru 3/2009 Abbozz Preliminari tal-Baġit tal-OLAF għall-2010

DAĦLA MIĊ-ĊERMEN GĦAR-RAPPORT TAL-ATTIVITÀ TAL-KUMITAT TA’ SUPERVIŻJONI

Bi pjaċir nissottometti t-tielet Rapport tal-Attività tal-Kumitat ta’ Superviżjoni preżenti (KS) tal-OLAF li jkopri l-perjodu bejn Ġunju tal-2008 u Mejju tal-2009.

Issa li l-KS temm l-ewwel mandat tiegħu u, fuq il-bażi tal-esperjenza miskuba matul dawn it-tliet snin, nittamaw li nkomplu bl-impenn b’saħħtu tagħna sabiex intejbu l-effettività tal-OLAF fit-twettiq ta’ dan ix-xogħol importanti li bih ġie nkarigat l-KS u biex naħdmu b’mod intensiv sabiex tissaħħaħ l-indipendenza tal-OLAF.

Il-KS jinterpreta l-irwol tiegħu tat-tisħiħ u l-garanzija tal-indipendenza tal-OLAF u tal-assistenza lid-Direttur Ġenerali tiegħu sabiex jaqdi r-responsabbiltajiet tiegħu bl-aħjar mod li jipprovdi lill-OLAF bl-appoġġ u l-pariri meħtieġa sabiex jippermettulu li jaħdem b’mod effiċjenti bħala investigatur amministrattiv, indipendenti għal kollox minn pressjoni u interferenzi esterni mhux dovuti. Iżjed ma l-OLAF jidher li hu rigoruż u imparzjali fl-irwol operattiv tiegħu, iżjed ikun kapaċi li tiddefendi lilu nnifsu minn kritika mhux ġustifikata minn kwalunkwe sors u b’hekk jiżgura li jkun kapaċi jwettaq il-funzjonijiet tiegħu f’indipendenza sħiħa.

Il-KS ibbaża x-xogħol ewlieni tiegħu fuq il-monitoraġġ regolari tal-investigazzjonijiet tal-OLAF. Eżempju tax-xogħol tagħna f’dan il-qasam għandu jinstab fl-Opinjoni tal-KS Nru 2/2009 dwar każijiet li jkun ilhom għaddejin iżjed minn disa’ xhur. Bl-użu ta’ metodoloġija rigoruża li tistudja r-rapporti tal-każijiet individwali, din l-Opinjoni turi numru ta’ nuqqasijiet fit-twettiq tal-investigazzjonijiet, uħud minnhom li huma relatati ma’ fatturi operattivi u oħrajn li huma l-konsegwenza ta’ dgħjufija fl-ippjanar jew l-organizzazzjoni interna. Il-KS irrakkomanda modifikazzjonijiet lill-metodi operattivi tal-OLAF, li l-KS għandu t-tama li se jgħinu biex jingħelbu dawn il-problemi.

Il-KS dejjem stqarr li hemm bżonn ta’ regoli proċedurali ċari li jistgħu jintużaw biex jiggwidaw l-investigaturi tal-OLAF u li magħhom is-suġġetti tal-investigazzjonijiet għandhom ikunu familjari wkoll biex jgħinu jħarsu d-drittijiet tagħhom. Hu fatt aċċettat li l-Manwal tal-Proċeduri tal-OLAF tal-2005 li huma preżentament fis-seħħ ma jilħaqx dawn ir-rekwiżiti. Il-KS kien jaf bix-xogħol li l-OLAF wettaq matul dan il-perjodu sabiex jaġġorna l-Manwal; ix-xogħol, sa issa, għadu mhux lest, għalkemm ittejjeb u għad fadal xogħol sostanzjali xi jsir qabel ma titlesta gwida prattika għall-użu mill-investigaturi.

Ir-restrizzjonijiet tal-baġit li jaffettwaw l-istituzzjonijiet Ewropej kollha jaffettwaw ukoll lill-OLAF. Il-baġit tal-2010 ma jinkludix pożizzjonijiet addizzjonali għall-Uffiċċju u għaldaqstant hemm bżonn ta’ iżjed sforz sabiex jitjieb l-ippjanar, il-ġestjoni u l-użu sodisfaċenti tar-riżorsi eżistenti. Il-KS ħeġġeġ lill-OLAF biex għal darb’oħra jassenja l-maġġoranza tal-personal tiegħu għall-attività ewlenija tiegħu, jiġifieri investigazzjonijiet operattivi.

Ir-riforma tal-bażi legali għall-OLAF, ir-Regolament (KE) Nru 1073/1999, kienet is-suġġett ta’ dibattitu intensiv matul il-perjodu kopert minn dan ir-rapport fil-Kumitat dwar il-Kontroll Baġitarju tal-Parlament Ewropew (COCOBU), li wassal fl-approvazzjoni għar-riżoluzzjoni tal-Parlament Ewropew tat-18 ta’ Diċembru 2008 dwar l-approċċ tal-Kunsill għar-reviżjoni tar-Regolament (KE) Nru 1073/1999 dwar l-OLAF. Konxju mill-importanza ta’ din ir-riforma, il-KS fittex li jipparteċipa fid-dibattitu b’mod attiv u kostruttiv billi deher quddiem il-COCOBU sabiex jagħmel proposti dwar il-governanza tal-KS fir-Regolament il-ġdid.

Il-KS insista dwar il-bżonn li tiġi preservata l-funzjoni tal-monitoraġġ regolari tal-investigazzjonijiet bħala l-aħjar metodu li jiggarantixxi l-indipendenza tal-OLAF.

Il-KS hu sodisfatt li OLAF ħa passi biex jiġu implimentati ħafna mir-rakkomandazzjonijiet tal-KS. B’mod partikolari, sar progress fl-implimentazzjoni ta’ politika “de minimis”. Madankollu, il-kwistjonijiet marbuta mal-ġestjoni tal-investigazzjonijiet, b’mod partikolari fir-rigward tat-tul tal-investigazzjonijiet u għal sistemi u superviżjoni tal-kontroll, għadhom ma ġewx riżolti.

Din is-sena hi wkoll l-għaxar anniversarju tal-OLAF. Dan l-anniversarju hu opportunità tajba biex wieħed jirrifletti dwar kif l-OLAF wettaq l-irwol tiegħu: li jikkombatti kontra l-frodi, il-korruzzjoni u attivitajiet illegali oħra li jagħmlu ħsara lill-interessi finanzjarji tal-UE, permezz tat-twettiq ta’ investigazzjonijiet indipendenti u kif għandu l-ħsieb li javvanza ‘l quddiem.

L-OLAF igawdi l-esperjenza eċċezzjonali ta’ 10 snin ta’ twettiq ta’ investigazzjonijiet interni u esterni li għandhom ukoll dimensjoni internazzjonali. Is-sinifikanza u r-reputazzjoni tiegħu qegħdin kontinwament jikbru. Fuq il-pedamenti tas-suċċessi u l-esperjenzi tiegħu, l-OLAF għandu jibqa’ attur ewlieni fl-impenn Ewropew fil-ġlieda kontra l-frodi u l-korruzzjoni. Il-KS hu tal-fehma li OLAF għandu jibqa’ jkollu rwol importanti fit-twaqqif tal-Uffiċċju Ewropew tal-Prosekutur Pubbliku li hu prevvist fit-Trattat ta’ Lisbona.

Il-KS hu lest li jappoġġja l-OLAF fl-isforzi tiegħu biex itejjeb il-kwalità tax-xogħol tiegħu u biex iħares l-indipendenza tiegħu.

Nixtieq nirringrazzja mill-qalb lis-Segretarjat tal-KS għax-xogħol li wettaq matul dan il-perjodu.

INTRODUZZJONI

Il-KS tal-OLAF twaqqaf għall-iskop li jsaħħaħ u jiggarantixxi l-indipendenza tal-OLAF, kif ukoll biex jassisti d-Direttur Ġenerali fit-twettiq tar-responsabbiltajiet tiegħu. Il-KS jagħti Opinjonijiet lid-Direttur Ġenerali tal-OLAF u hu meħtieġ li jirraporta lill-istituzzjonijiet dwar l-attivitajiet tiegħu kull sena. It-tielet rapport jirreferi għal attivitajiet imwettqa mill-KS minn Ġunju tal-2008 sa Mejju tal-2009.

Fit-tieni Rapport tal-Attività tiegħu, il-KS saħaq dwar il-bżonn li l-OLAF inaqqas it-tul eċċessiv ta’ wħud mill-investigazzjonijiet, li jistabbilixxi proċeduri investigatorji ċari, limiti taż-żmien u mekkaniżmi tal-kontroll intern sabiex jiġu evitati kunflitti ta’ interess potenzjali tul il-kors ta’ investigazzjoni. Barra minn hekk, ġie suġġerit li l-maġistrati fl-unità tal-Pariri Ġudizzjarji u Legali għandhom ikunu involuti b’mod sħiħ minn stadju bikri fl-investigazzjonijiet sabiex jiġi evitat li l-każijiet ma jsirux fil-ħin u biex jiġi żgurat li jinġabru provi li jkunu utli għall-awtoritajiet ġudizzjarji nazzjonali.

Ir-rapport ġie diskuss mal-Viċi-President tal-Kummissjoni, is-Sur Siim Kallas, is-Segretarju Ġenerali tal-Kummissjoni, is-Sinj. Catherine Day; il-Kumitat dwar il-Kontroll Baġitarju tal-Parlament Ewropew (COCOBU) u l-grupp ta’ ħidma tal-Kunsill fil-Ġlieda kontra l-Frodi matul il-Presidenza Franċiża. Il-KS hu sodisfatt bit-tagħrif pożittiv u appoġġ li rċieva. Is-Sur Franz-Hermann Brüner, Direttur Ġenerali tal-OLAF, apprezza l-approċċ kostruttiv adottat mill-KS u qal li l-biċċa l-kbira tar-rakkomandazzjonijiet mogħtija fl-Opinjonijiet tal-KS ġew implimentati jew kienu fil-proċess tal-implimentazzjoni.

Matul dan il-perjodu, is-Sur Luis López Sanz-Aranguez kien il-President tal-KS.

I   METODI TA’ ĦIDMA TAL-KUMITAT TA’ SUPERVIŻJONI

I – 1.   Laqgħat

Il-KS kellu għaxar laqgħat plenarji fi Brussell (1). Il-laqgħat tal-KS mhumiex miftuħa għall-pubbliku u d-dokumenti kollha relatati magħhom huma kunfidenzjali, għalkemm il-minuti tal-laqgħat tiegħu huma disponibbli lill-OLAF u lis-Segretarjati Ġenerali tal-Parlament Ewropew, tal-Kunsill u tal-Kummissjoni f’ġieħ it-trasparenza u sabiex jiġu provduti b’informazzjoni regolari dwar l-attivitajiet tal-KS.

Bħal ma sar fil-perjodu ta’ rappurtaġġ ta’ qabel, il-KS kompla bil-prassi li jistieden lid-Direttur Ġenerali tal-OLAF u numru ta’ personal tal-OLAF għal-laqgħat tiegħu sabiex jiddiskutu u jkunu infurmati bi kwalunkwe kwistjonijiet pertinenti rilevanti għax-xogħol tal-KS u wkoll biex jinfurmaw lill-OLAF dwar l-attivitajiet tal-KS. Il-partijiet interessati tal-KS kif ukoll is-sħab tal-OLAF ipparteċipaw ukoll minn żmien għal żmien fil-laqgħat tal-KS bi stedina tal-KS.

I – 2.   Relaturi

L-Opinjonijiet tal-KS ikkunsinnati lid-Direttur Ġenerali tal-OLAF ġew adottati b’mod unanimu mill-membri tal-KS u l-ħatra tar-relaturi (2) nżammet biex tiżdied l-effiċjenza tal-preparazzjoni u s-segwitu ta’ suġġetti speċifiċi ta’ interess lill-KS. B’dan il-mod, membru tal-KS jiġi maħtur bħala relatur għal qasam speċifiku tax-xogħol tal-KS, pereżempju, l-analiżi ta’ rapporti tal-każ ta’ investigazzjonijiet li ilhom għaddejjin għal iżjed minn disa’ xhur, l-operat tal-politika “de minimis”, il-baġit tal-OLAF, il-Manwal Operattiv tal-OLAF eċċ ... u jaħdem mas-Segretarjat tal-KS sabiex jipprepara abbozz ta’ Opinjoni li għandha tiġi diskussa mal-KS għall-adozzjoni.

I – 3.   Segretarjat

Ir-responsabbiltajiet tas-Segretarjat tal-KS huma deskritti fir-Regoli tal-Proċedura tal-KS (3), li jistipulaw li dan ikollu rwol ewlieni fil-faċilitazzjoni u l-kontribuzzjoni tat-twettiq tax-xogħolijiet kollha mwettqa mill-KS u li jiżguraw li l-KS ikun kapaċi jwettaq il-mandat legali b’indipendenza sħiħa.

Matul dan il-perjodu l-KS talab għall-pubblikazzjoni tal-kariga ta’ Kap tas-Segretarjat, li kienet ser titbattal f’Lulju, fil-livell ta’ Direttur, sabiex tiġi żgurata l-indipendenza tal-proċedura tal-għażla. Wara diskussjonijiet mal-Viċi-President is-Sur Siim Kallas, il-kariga ġiet reklamata bħala kap tal-unità iżda b’enfasi li l-Kap tas-Segretarjat jirraporta liċ-Ċermen tal-KS u li hu responsabbli lejh.

Il-ħatra ta’ membri tal-persunal tas-Segretarjat tal-KS għandha ssir biss bi ftehim mal-KS, biex b’hekk tiġi żgurata l-indipendenza sħiħa tal-KS fit-twettiq tad-doveri tiegħu (4). L-involviment neċessarju tal-KS fil-proċess ta’ reklutaġġ għal din il-kariga importanti ġie aċċettat mill-OLAF u l-Kummissjoni.

Minħabba d-deċiżjoni tal-Qorti tal-Prim’Istanza (5), l-irwol tal-monitoraġġ tal-KS se jkompli jikber bl-implikazzjonijiet riżultanti għaż-żieda fil-personal tas-Segretarjat fl-2010. Peress li l-mekkaniżmu l-ġdid għadu mhux fis-seħħ, il-KS mhuwiex f’pożizzjoni li jevalwa l-bżonnijiet speċifiċi għaż-żieda addizzjonali fil-personal iżda se jagħmel hekk fil-bidu tal-2010.

Il-KS jirrikonoxxi li r-regoli tal-personal tal-Kummissjoni Ewropea u li s-sistema tal-evalwazzjoni u l-promozzjoni inkluża fihom fil-preżent ma tippermettux lill-membri tal-KS li jevalwaw il-prestazzjoni tal-personal tas-Segretarjat. Madankollu, il-KS iqis li mhuwiex sodisfaċenti li l-livell tal-prestazzjoni annwali tal-personal tas-Segretarjat jiġi fl-aħħar mill-aħħar deċiż mid-Direttur Ġenerali tal-OLAF u li m’hemmx involviment min-naħa tal-KS f’dan l-eżerċizzju minkejja l-fatt li s-Segretarjat jaħdem taħt l-awtorità diretta tiegħu.

II   FUNZJONI INVESTIGATTIVA TAL-OLAF

II – 1.   Monitoraġġ tal-funzjoni investigattiva tal-OLAF: ir-rinfurzar tal-indipendenza tal-OLAF

Il-funzjoni ewlenija tal-KS hi li jissorvelja l-funzjoni investigattiva tal-OLAF sabiex jiżgura li l-indipendenza tiegħu ma tiġix kompromessa.

Il-KS eżamina l-kwistjoni tal-indipendenza f’kuntest wiesgħa wara li kkunsidra l-irwol tiegħu. Il-KS hu soġġett għar-riskju ta’ influwenza mhux dovuta fuq il-ftuħ, is-segwitu jew il-konklużjoni ta’ investigazzjoni li tista’ tiġi minn kwalunkwe sors. Hemm theddidiet potenzjali minn gvernijiet, istituzzjonijiet, korpi jew aġenziji u wkoll minn individwi jew persuni legali li huma s-suġġett ta’ investigazzjoni, jew minn sorsi esterni. Jeżistu wkoll pressjonijiet iżjed sottili li jistgħu jaffettwaw l-indipendenza tal-OLAF fit-twettiq tal-funzjoni investigatorja tiegħu. Dawn jistgħu jinkludu:

| — | Sforzi minn istituzzjonijiet, korpi jew organizzazzjonijiet sabiex ifixklu l-OLAF fl-istadju li tibda investigazzjoni jew tul il-kors ta’ investigazzjoni; |
| --- | --- |

—

Sforzi minn istituzzjonijiet, korpi jew organizzazzjonijiet sabiex ifixklu l-OLAF fl-istadju li tibda investigazzjoni jew tul il-kors ta’ investigazzjoni;

| — | Ċaħda minn jew dewmien tat-trażmissjoni tal-provi jew dokumentazzjoni lill-OLAF li jfixklu l-OLAF fl-attività investigatorja tiegħu; |
| --- | --- |

—

Ċaħda minn jew dewmien tat-trażmissjoni tal-provi jew dokumentazzjoni lill-OLAF li jfixklu l-OLAF fl-attività investigatorja tiegħu;

| — | Restrizzjoni mhux dovuta fuq ir-riżorsi tal-OLAF, sew jekk finanzjarji jew umani, inkluż it-tqegħid ta’ restrizzjonijiet fuq in-numru jew l-anzjanità tal-karigi. |
| --- | --- |

—

Restrizzjoni mhux dovuta fuq ir-riżorsi tal-OLAF, sew jekk finanzjarji jew umani, inkluż it-tqegħid ta’ restrizzjonijiet fuq in-numru jew l-anzjanità tal-karigi.

Ikun biss permezz ta’ sforzi sostnuti fl-eżaminazzjoni ta’ kampjun rappreżentattiv ta’ firxa wiesgħa ta’ fajls tal-każijiet u d-diskussjoni dwarhom mal-investigaturi, il-maniġers u d-diretturi tal-OLAF li tagħmilha possibbli li wieħed jidentifika kwalunkwe pressjoni mhux dovuta fuq l-OLAF li tista’ twassal biex l-indipendenza tiegħu tiġi kompromessa.

F’dan ir-rigward, għaldaqstant, kienu qed isiru diskussjonijiet mal-OLAF biex jiddefinixxu d-deskrizzjoni ta’ modulu ta’ Sistema tal-Ġestjoni tal-Każijiet (CMS) sabiex jippermettu lill-KS u s-Segretarjat tiegħu li jkollhom aċċess għal lista twila ta’ fajls tal-każijiet rilevanti. M’hemm l-ebda implikazzjonijiet għall-protezzjoni tad-dejta personali li jqumu minħabba l-għoti tal-aċċess lill-KS u s-Segretarjat tiegħu għas-CMS fuq din il-bażi u l-kwistjonijiet relatati huma bħalissa s-suġġett ta’ diskussjonijiet mas-Superviżur Ewropew tal-Protezzjoni tad-Dejta (EDPS) u mas-Servizz Legali tal-Kummissjoni.

L-Artikolu 22a tar-Regolamenti dwar il-Personal joħloq obbligu għall-uffiċjali li jinfurmaw lill-ġerarkija tagħhom, lis-Segretarjat Ġenerali jew l-OLAF direttament jekk isiru jafu b’fatti li jagħtu lok għall-preżunzjoni tal-eżistenza ta’ attività illegali possibbli, jew ta’ imġiba relatata mat-twettiq tad-doveri professjonali li tista’ tikkostitwixxi nuqqas serju ta’ konformità mal-obbligi ta’ uffiċjali tal-Komunitajiet (6).

Bi qbil mal-KS, id-Direttur Ġenerali tal-OLAF innotifika lill-personal tal-OLAF bil-possibbiltà kumplimentari għal membri tal-personal tal-OLAF li jirrapurtaw lill-President tal-Kumitat ta’ Superviżjoni bi kwalunkwe informazzjoni u provi fattwali dwar attivitajiet illegali possibbli jew imġiba ħażina professjonali serja fi ħdan l-OLAF li jistgħu jsiru jafu dwarha (7). Matul il-perjodu tar-rapport ma ġie rċevut l-ebda rapport ta’ din ix-xorta.

Mill-eżerċiżżji tal-monitoraġġ imwettqa mill-KS li huma relatati mar-rapporti tal-każijiet ta’ disa’ xhur, ma ġie identifikat l-ebda theddida attwali għall-indipendenza operattiva tal-OLAF.

II – 1.1.   Monitoraġġ regolari bbażat fuq informazzjoni mibgħuta lill-Kumitat ta’ Superviżjoni mid-Direttur Ġenerali tal-OLAF (artikolu 11.7 tar-Regolament (KE) Nru 1073/1999)

II – 1.1.1.   Investigazzjonijiet li ilhom għaddejin għal iżjed minn disa’ xhur

Id-Direttur Ġenerali tal-OLAF jipprovdi rapport ta’ kull xahar lill-KS b’ġabra fil-qosor ta’ kull investigazzjoni li ilha għaddejja għal iżjed minn disa’ xhur (minn hawn ‘il quddiem “ir-rapporti tad-disa' xhur”). Ir-“rapporti tad-disa’ xhur” stipulaw ir-raġunijiet għaliex l-investigazzjonijiet ma tlestewx kif ukoll skeda taż-żmien previst għall-għeluq ta’ kull każ.

Il-KS ħareġ Opinjoni (8) bbażata fuq 275 “rapport tad-disa' xhur” (minn 424 każ attiv) li jkopru l-perjodu bejn Jannar 2007 sa Diċembru 2008 u minn 115-il “valutazzjoni ta’ informazzjoni inizjali”mfassla mill-investigaturi tal-OLAF qabel ma tittieħdet id-deċiżjoni li tinfetaħ investigazzjoni, li tkopri l-perjodu minn Marzu sa Diċembru 2008. Dawn il-“valutazzjonijiet tal-informazzjoni inizjali” fihom ukoll “suġġerimenti inizjali għal pjan ta’ xogħol”.

Il-KS ried li jiċċara jekk il-perċentwal għoli ta’ investigazzjonijiet li kienu għaddejin għal perjodu ta’ iżjed minn disa’ xhur (iżjed minn 78 % f’Diċembru tal-2008) kienx minħabba kawżi oġġettivi u li ma setgħux jiġu evitati. Il-KS jista’ jissorvelja biss it-tul tal-investigazzjonijiet tal-OLAF sabiex jeskludi interferenzi esterni jew deċiżjonijiet parzjali jekk jingħataw raġunijiet oġġettivi u verifikabbli għad-dewmien. Ingħatat ukoll attenzjoni partikolari għaż-żmien mistenni għat-tlestija tal-investigazzjonijiet u għal jekk l-investigazzjonijiet kinux twettqu b’mod kontinwu fuq perjodu proporzjonali għaċ-ċirkostanzi u l-kumplessità tal-każ (9).

Twettqet analiżi u r-rapporti ġew maqsuma fit-tipi differenti ta’ xogħol imwettaq mill-OLAF. B’mod sinjifikanti nstab li f’numru kbir ta’ każijiet in ġenerali r-raġuni mogħtija fir-rapport għalxiex ir-rapport dwar l-investigazzjoni kien għadu għaddej għal iżjed minn disa’ xhur ħafna drabi ma kinitx tirriżulta miċ-ċirkostanzi stabbiliti fil-fajl tal-investigazzjoni jew lanqas fir-rapport innifsu. Ir-raġunijiet mogħtija għad-dewmien f’ħafna każijiet huma għaldaqstant mhux affidabbli u jistgħu jwasslu lill-OLAF biex jasal għal konklużjonijiet li jiżgwidaw. Il-fatt li ma jingħatawx ir-raġunijiet veri għad-dewmien jista’ jfixkel l-isforzi tal-OLAF li jiżgura li jiġu assenjati biżżejjed riżorsi ta’ personal u baġitarji għall-każijiet, u in ġenerali, jista’ jfixkel il-ġestjoni effiċjenti tal-investigazzjonijiet u ma jħallix li ssir evalwazzjoni xierqa dwar jekk il-perċentwal għoli tad-dewmien fl-investigazzjonijiet huwiex ġustifikat.

Ġie osservat ukoll li l-kapijiet tal-unità kif ukoll id-direttur spiss kienu jagħmlu kontrofirma tar-rapporti tal-każijiet li kienu juru raġunijiet li jiżgwidaw għan-nuqqas ta’ tlestija tal-każijiet. Dan jindika superviżjoni u kontroll mhux adattati tal-ġestjoni tal-investigazzjonijiet minn jum għal jum.

Ġie osservat li kien hemm nuqqas ta’ raġunijiet speċifiċi oġġettivi u verifikabbli għad-dewmien fl-investigazzjonijiet u l-KS irrakkomanda li l-proċess sħiħ tar-rappurtaġġ fl-istadju tad-disa’ xhur jerġa’ jiġi rivedut sabiex jippermetti li l-KS ikun jista’ jaċċerta r-raġunijiet veri għad-dewmien. F’dan ir-rigward il-KS ta parir speċifiku dwar kif dan għandu jsir (10).

Il-KS identifika problema ta’ kwalità serja fir-“rapporti tad-disa' xhur”minħabba n-nuqqas frekwenti ta’ referenza għaż-żmien mistenni għat-tlestija tal-investigazzjonijiet. L-indikazzjoni taż-“żmien mistenni għat-tlestija” mhijiex biss obbligu legali mill-OLAF lejn il-KS iżda wkoll għodda essenzjali għall-ġestjoni tal-investigazzjonijiet u l-evitar tal-konsegwenzi negattivi tad-dewmien eċċessiv tagħhom. Il-KS jirrakkomanda, kif għamel f’Opinjonijiet preċedenti, li r-rapporti tad-disa’ xhur għandhom jintużaw bħala għodda għall-ġestjoni effettiva tal-investigazzjonijiet.

Iċ-ċavetta għal investigazzjonijiet b’suċċess u ffukati tinsab f’ippjanar tajjeb tal-investigazzjonijiet. Il-KS għaldaqstant jirrakkomanda li l-OLAF għandu jiżviluppa sistema li fiha pjanijiet tal-investigazzjoni dettaljati għal kull investigazzjoni li tinfetaħ. L-OLAF irreaġixxa b’mod favorevoli għal dan is-suġġeriment iżda l-KS tistenna l-proposta tiegħu bil-miktub għall-azzjoni.

II – 1.1.2.   Rakkomandazzjonijiet lill-Istituzzjonijiet

Id-Direttur Ġenerali tal-OLAF hu obbligat li jinforma lill-KS bil-każijiet fejn istituzzjoni, korp jew aġenzija kkonċernata tkun naqset milli toqgħod għar-rakkomandazzjonijiet tal-OLAF (11). Fil-perjodu tar-rappurtaġġ l-ebda każijiet ta’ din ix-xorta ma ġew irrapurtati lill-KS.

II – 1.1.3.   Każijiet li jirrikjedu li l-informazzjoni tingħadda lill-awtoritajiet ġudizzjarji nazzjonali: l-effett tas-sentenza tal-Qorti tal-Prim’Istanza fil-każ T-48/05

Waqt il-perjodu tar-rappurtaġġ il-KS eżamina s-36 rapport tal-każijiet imsemmija mill-OLAF li jinneċessitaw trażmissjoni lill-awtoritajiet ġudizzjarji nazzjonali. Ir-rapporti huma preżentati fil-laqgħat tal-KS mill-maġistrati tal-unità tal-Parir Ġudizzjarju u Legali.

Il-KS jagħmel analiżi preliminari li tippermettieh li jiddiskuti l-kwistjonijiet mar-rappreżentanti tal-OLAF u li jifhem il-merti u l-kwistjonijiet proċedurali li joħorġu minn kull każ. Il-KS jagħti attenzjoni partikolari għall-kwalità tar-rapport bl-għan li jiġu identifikati każijiet li ma jistgħux jitressqu quddiem l-awtoritajiet ġudizzjarji nazzjonali minħabba l-preskrizzjoni (għeluq taż-żmien), nuqqas ovvju ta’ provi jew raġunijiet oħra. Fil-passat il-KS identifika diversi każijiet fejn il-preskrizzjoni kienet problema. Fdan il-perjodu kien hemm b’mod sinjifikanti inqas każijiet fejn l-awtoritajiet ġudizzjarji kienu mwaqqfa milli jieħdu azzjoni minħabba l-preskrizzjoni. Il-KS osserva wkoll titjib fil-kwalità tal-informazzjoni provduta fir-rapporti, b’mod partikolari l-analiżi tar-reati kriminali li allegatament twettqu u r-regoli applikabbli fl-Istat Membru li lilu jintbgħat ir-rapport.

Matul il-perjodu ta’ dan ir-rapport, il-KS ħa nota tal-irwol tal-maġistrati li qed jonqos fl-unità tal-Pariri Ġudizzjarji u Legali. Dawn il-maġistrati għandhom funzjoni unika u importanti fi ħdan l-OLAF bħala l-punt ewlieni tal-kuntatt mal-awtoritajiet ġudizzjarji nazzjonali u wkoll biex jiżguraw li l-provi li hemm fil-fajls li ġew trażmessi lill-awtoritajiet ġudizzjarji nazzjonali jikkonformaw mar-rekwiżiti legali tal-Istat Membru rispettiv.

Il-KS għaldaqstant iħeġġeġ lill-OLAF biex jagħmel użu sħiħ mis-servizzi tal-maġistrati f’dawn l-oqsma sa minn stadju bikri fil-proċess tal-investigazzjoni. Il-maġistrati għandhom iqisu wkoll il-ksur possibbli tad-drittijiet fundamentali tal-partijiet fl-investigazzjoni u għandhom jiġu kkonsultati mill-investigaturi meta tinqala’ kwistjoni ta’ drittijiet fundamentali. Dawn id-dispożizzjonijiet għandhom jiġu stabbiliti b’mod ċar fil-Manwal operattiv il-ġdid bħal ma kienu ġew stabbiliti qabel.

L-effett tas-sentenzi u d-deċiżjonijiet riċenti

F’ħafna każijiet, ir-rapporti tal-każ ġew eżaminati mill-KS wara li l-każijiet kienu ntbgħatu ‘l quddiem lill-awtoritajiet ġudizzjarji nazzjonali.

Madankollu, f’sentenza riċenti tal-Qorti tal-Prim’Istanza (12), il-Qorti ddeċidiet li n-nuqqas tal-informazzjoni lill-KS qabel it-trażmissjoni tar-rapporti tal-każ lill-awtoritajiet ġudizzjarji nazzjonali kien ksur tal-Artikolu 11.7 tar-Regolament (KE) Nru 1073/1999. Qed jintqal ukoll li l-KS għandu jiġi kkonsultat qabel it-trażmissjoni f’ġieħ il-protezzjoni tad-drittijiet fundamentali.

Il-konsegwenzi ta’ din l-aħħar konsiderazzjoni fis-sentenza dehru, bħala prinċipju, li jmorru lil hinn mir-responsabbiltajiet tal-KS taħt ir-Regolament (KE) Nru 1073/1999. Il-KS kellu tħassib dwar l-implikazzjoni ta’ din id-deċiżjoni. Dawn kienu jinkludu l-obbligu legali tal-KS li ma jinterferixxix fit-twettiq tal-investigazzjonijiet preżenti, in-natura li ma torbotx tal-Opinjonijiet tal-KS, in-nuqqas ta’ setgħa min-naħa tal-KS li jevita t-trażmissjoni tar-rapporti tal-każ lill-awtoritajiet ġudizzjarji nazzjonali, li hi r-responsabbiltà unika tal-OLAF, kif ukoll il-bżonn għal eżaminazzjoni tad-dokumentazzjoni sħiħa dwar kull każ li jpoġġu piż akbar fuq is-Segretarjat tal-KS li diġà jinsab mgħobbi żżejjed. Għal dawn ir-raġunijiet kollha, il-KS irrakkomanda lill-Kummissjoni biex tissottometti appell kontra s-sentenza tal-Qorti tal-Prim’Istanza (13). Il-Kummissjoni, madankollu, iddeċidiet li ma tappellax din is-sentenza.

Fiċ-ċirkostanzi, il-KS iddeċidiet li tistabbilixxi prattiċi ta’ ħidma ġodda mal-OLAF sabiex timplimenta d-deċiżjoni tal-Qorti. Il-ħarsien tad-drittijiet fundamentali fi ħdan investigazzjoni hu obbligu kontinwu. Sa meta l-każ jiġi rappurtat lill-KS, l-irwol tal-KS fir-reviżjoni ta’ jekk id-drittijiet fundamentali jkunux ġew rispettati hu wieħed retrospettiv biss. Kwalunkwe Opinjoni li l-KS jista’ jagħti f’dan l-istadju ma jkollu l-ebda valur prattika f’każ speċifiku.

L-OLAF għandu l-intenzjoni li jibgħat ir-rapporti tal-każ lill-KS ħamest ijiem tax-xogħol qabel it-trażmissjoni lill-awtoritajiet ġudizzjarji. Il-KS jipproponi li jsaqsi lill-OLAF biex f’kull każ jipprovdi rapport li jagħti dettalji dwar il-ġestjoni tad-drittijiet fundamentali u l-garanziji proċedurali. F’każijiet fejn ikun jidher li hemm tħassib dwar jekk ġewx rispettati d-drittijiet fundamentali u l-garanziji proċedurali, il-KS jitlob aċċess għall-fajl sħiħ.

F’dan ir-rigward, il-KS jixtieq li jkun infurmat dwar l-ilmenti kollha li l-OLAF irċieva jew li eżamina minn partijiet f’investigazzjoni fejn id-drittijiet fundamentali u l-garanziji proċedurali jidhru li ġew kompromessi. Fil-fatt, il-KS jixtieq li l-OLAF jinfurmah bil-każijiet kollha, mhux biss dawk il-każijiet trażmessi lill-awtoritajiet ġudizzjarji nazzjonali, li fihom ikun ġie rċevut ilment dwar l-allegat abbuż tad-drittijiet fundamentali u l-garanziji proċedurali.

L-aħħar sejbiet tat-Tribunal tas-Servizz Ċivili tal-Unjoni Ewropea (14) u tal-Ombudsman Ewropew (15) iservu biex jissottolineaw il-bżonn li l-OLAF ikun miftuħ għar-rekwiżit tar-rispett tad-drittijiet proċedurali tal-individwi taħt investigazzjoni.

II – 1.2.   Politika “de minimis” tal-OLAF: nuqqasijiet żgħar li jistgħu jiġu trattati b’mod sodisfaċenti permezz ta’ servizzi oħra

Il-KS irreveda l-politika “de minimis” tal-OLAF fil-kuntest tal-eżaminazzjoni ta’ kif l-OLAF jiġġestixxi l-kunflitt bejn il-bżonn li tiġi indirizzata l-kwistjoni tal-irregolaritajiet fit-tarf t’isfel tal-iskala tan-nuqqas u l-aħjar użu tar-riżorsi limitati disponibbli lill-OLAF. B’mod partikolari, il-KS fittex li jevalwa jekk il-prattika “de minimis” li bħalissa tinsab fis-seħħ hix effiċjenti u tikkorrispondix mal-bżonnijiet attwali tal-OLAF.

Fuq il-bażi ta’ eżerċizzju li fih ġew eżaminati 45 każ magħżul, b’impatt finanzjarju stmat ta’ inqas minn EUR 50 000 (16), il-KS sabet li:

| — | il-Manwal tal-Proċeduri Operattivi fil-preżent ma jinkludix kriterji “de minimis” preċiżi sabiex jiġu magħżula u proċessati każijiet “de minimis” fi kwalunkwe mill-oqsma tal-operat tal-OLAF; |
| --- | --- |

—

il-Manwal tal-Proċeduri Operattivi fil-preżent ma jinkludix kriterji “de minimis” preċiżi sabiex jiġu magħżula u proċessati każijiet “de minimis” fi kwalunkwe mill-oqsma tal-operat tal-OLAF;

| — | l-allokazzjoni tar-riżorsi għal investigazzjonijiet interni “de minimis” ma tirriflettix l-aħjar użu tar-riżorsi. Hemm bżonn li jiġi definit l-irwol tal-OLAF b’rabta mal-politika ta’ żero tolleranza tal-investigazzjonijiet interni, sabiex jiġi deċiż kif għandha tiġi trattata l-informazzoni li ġejja u kif għandha tintbgħat l-informazzjoni li tidħol dwar nuqqasijiet żgħar u/jew każijiet ta’ impatt baxx lil servizzi oħra tal-Kummissjoni, minflok tittieħed deċiżjoni li tinfetaħ investigazzjoni mill-OLAF. L-OLAF mhuwiex f’pożizzjoni li jipproċessa l-informazzjoni kollha li dieħla iżda għandu jimmira li jaqsam l-ammont tax-xogħol ma’ servizzi oħra tal-Kummissjoni meta dan ikun xieraq. |
| --- | --- |

—

l-allokazzjoni tar-riżorsi għal investigazzjonijiet interni “de minimis” ma tirriflettix l-aħjar użu tar-riżorsi. Hemm bżonn li jiġi definit l-irwol tal-OLAF b’rabta mal-politika ta’ żero tolleranza tal-investigazzjonijiet interni, sabiex jiġi deċiż kif għandha tiġi trattata l-informazzoni li ġejja u kif għandha tintbgħat l-informazzjoni li tidħol dwar nuqqasijiet żgħar u/jew każijiet ta’ impatt baxx lil servizzi oħra tal-Kummissjoni, minflok tittieħed deċiżjoni li tinfetaħ investigazzjoni mill-OLAF. L-OLAF mhuwiex f’pożizzjoni li jipproċessa l-informazzjoni kollha li dieħla iżda għandu jimmira li jaqsam l-ammont tax-xogħol ma’ servizzi oħra tal-Kummissjoni meta dan ikun xieraq.

| — | ġiet adottata politika ta’ żero tollerenza mill-Kummissjoni iżda din ma tirrikjedix li l-OLAF jinvestiga każijiet żgħar, partikolarment investigazzjonijiet interni, sakemm hemm korpi oħra li jistgħu jagħmlu dawn l-investigazzjonijiet iżgħar. Fil-futur l-OLAF mhux neċessarjament ikun f’pożizzjoni li jinvestiga l-informazzjoni kollha li dieħla avolja tkun taqa’ taħt il-kompetenza legali tal-OLAF. |
| --- | --- |

—

ġiet adottata politika ta’ żero tollerenza mill-Kummissjoni iżda din ma tirrikjedix li l-OLAF jinvestiga każijiet żgħar, partikolarment investigazzjonijiet interni, sakemm hemm korpi oħra li jistgħu jagħmlu dawn l-investigazzjonijiet iżgħar. Fil-futur l-OLAF mhux neċessarjament ikun f’pożizzjoni li jinvestiga l-informazzjoni kollha li dieħla avolja tkun taqa’ taħt il-kompetenza legali tal-OLAF.

| — | f’xi oqsma tal-investigazzjonijiet esterni (u tal-assistenza, il-monitoraġġ u l-kkordinazzjoni), il-politika “de minimis” ġiet miftiehma waqt l-eżerċizzju tal-pjan tal-ġestjoni annwali, iżda dan għadu fil-biċċa l-kbira teoretiku u jirrikjedi iżjed żvilupp, riflessjoni u implimentazzjoni effettiva. |
| --- | --- |

—

f’xi oqsma tal-investigazzjonijiet esterni (u tal-assistenza, il-monitoraġġ u l-kkordinazzjoni), il-politika “de minimis” ġiet miftiehma waqt l-eżerċizzju tal-pjan tal-ġestjoni annwali, iżda dan għadu fil-biċċa l-kbira teoretiku u jirrikjedi iżjed żvilupp, riflessjoni u implimentazzjoni effettiva.

F’April tal-2009 il-KS iltaqa’ mal-maniġment tal-OLAF biex jiddiskuti l-politika “de minimis” u jinsab sodisfatt bil-fatt li hemm ftehim ġenerali fuq il-bżonn urġenti li tiddaħħal politika “de minimis” iżjed effiċjenti u effettiva fl-oqsma kollha tal-investigazzjonijiet. Il-KS b’sodisfazzjon josserva l-kooperazzjoni iżjed mill-qrib bejn id-Direttorat A tal-Investigazzjonijiet u l-Operazzjonijiet u l-Uffiċċju ta’ Investigazzjoni u Dixxiplina tal-Kummussjoni (IDOC), bl-għan li jiġi ċċarat il-qsim tax-xogħol bejn it-tnejn, u limiti “de minimis” ċari maqbula fl-oqsma tal-investigazzjonijiet esterni (setturi tad-dwana u l-agrikoltura, SAPARD u fondi strutturali).

Meta wieħed iqis il-fatt li OLAF għandu riżorsi limitati ħafna biex iwettaq l-investigazzjonijiet u li hu meħtieġ li jwettaq l-investigazzjonijiet dwar każijiet serji ta’ frodi u irregolarità, il-KS jinkoraġġixxi lill-OLAF biex isib mod biex jiffoka fuq każijiet iżjed kumplessi u serji sabiex jipprovdi l-aħjar valur għall-flus għall-Komunità.

II – 1.3.   Monitoraġġ regolari b’inizjattiva tal-Kumitat ta’ Superviżjoni (Artikolu 11.1 tar-Regolament (KE) Nru 1073/1999)

II – 1.3.1.   Ippjanar u direzzjoni strateġika tal-investigazzjonijiet

Matul il-perjodu tar-rappurtaġġ il-KS beda eżerċizzju li jħares lejn il-mod li l-unitajiet tal-investigazzjoni u l-operazzjonijiet jevalwaw u jippjanaw il-“valutazzjoni tal-informazzjoni inizjali” qabel il-ftuħ tal-investigazzjonijiet u “r-rapporti tal-każ finali” u għamel numru ta’ diskussjonijiet utli mal-personal tal-OLAF u l-maniġment anzjan kemm tad-Direttorat A u kif ukoll tad-Direttorat B tal-Investigazzjonijiet u l-Operazzjonijiet. Il-KS kien impressjonat bl-effiċjenza konsistenti u l-professjonaliżmu li bihom ġew immexxija l-każijiet fid-Direttorat B u fil-fatt f’numru ta’ każijiet fid-Direttorat A ukoll. Il-KS hu sodisfatt li wara perjodu twil ta’ inċertezza, il-ħatra ta’ Direttur għad-Direttorat A “Investigazzjonijiet u Operazzjonijiet I” finalment saret. Il-KS jantiċipa li dan se jwassal għal titjib fuq perjodu taż-żmien twil fil-ġestjoni u d-direzzjoni tal-investigazzjonijiet f’dan id-Direttorat.

F’dan il-perjodu ta’ rappurtaġġ il-KS eżamina madwar 40 formola tal-“valutazzjonijiet tal-informazzjoni inizjali” u r-rapporti rispettivi tal-“każ finali”. Qed jiġu analizzati bir-reqqa r-raġunijiet li minħabba fihom infetħu l-każijiet, l-impatt finanzjarju u jekk ġewx stabbiliti limiti taż-żmien għall-investigazzjonijiet. L-eżaminazzjoni tal-ippjanar tal-każijiet u d-direzzjoni strateġika tal-każijiet huma parti essenzjali tax-xogħol tal-KS fil-monitoraġġ tal-investigazzjonijiet biex jevalwa jekk il-prinċipji ta’ indipendenza, imparzjalità u legalità humiex qed jiġu rispettati.

Il-KS hu sodisfatt li t-titjib beda sabiex jiġu ġestiti aħjar l-investigazzjonijiet.

Il-KS eżamina l-Pjan ta’ Ġestjoni Annwali tal-OLAF. Il-prijoritajiet operattivi ta’ dan il-Pjan jibqgħu jkunu teoretiċi u l-eżerċizzji ta’ monitoraġġ li twettqu sa issa indikaw li, fil-prassi, dawn il-prijoritajiet mhumiex użati biex jiddeterminaw jekk jinfetħux il-każijiet jew le. L-OLAF ftit li xejn jiddistingwi, jekk jagħmel hekk, bejn investigazzjonijiet u każijiet oħra (bħal każijiet ta’ assistenza u koordinazzjoni ta’ każijiet kriminali) u jitratta l-każijiet bl-istess mod, għalkemm l-OLAF għandu rwoli sostanzjalment differenti f’dawn l-oqsma.

Minħabba dan u minħabba l-fatt li l-evalwazzjonijiet tal-ilmenti u l-informazzjoni li jidħlu jiġu trattati mat-timijiet li sussegwentament iwettqu l-investigazzjonijiet, isir diffiċli li jiġi ġestit volum dejjem jiżdied ta’ informazzjoni li dieħla u l-allokazzjoni tax-xogħolijiet b’mod effiċjenti. Fil-fehma tal-KS, il-miżuri li ttieħdu sa issa mill-ġestjoni tal-OLAF b’rabta mal-ftuħ tal-każijiet għandu jkun iżjed ċar.

L-għanijiet tal-investigazzjoni jibqgħu vagi u dan jaffetwa l-progress tal-investigazzjoni, l-iskeda taż-żmien tagħha u l-użu ta’ riżorsi minnha. Il-KS jirrakkomanda li l-iskedi taż-żmien jew il-limiti taż-żmien għandhom jiġu maqbula u stabbiliti għall-fażijiet kollha taċ-ċiklu tal-investigazzjoni, inklużi l-evalwazzjonijiet u l-attivitajiet ta’ segwitu, u s-sistema tal-valutazzjoni tar-riżultati, ibbażata fuq indikaturi tal-prestazzjoni ewlenin, għandha tkompli tissaħħaħ.

Għandu jiġi żviluppat pjan tal-investigazzjoni dettaljat mit-tim tal-investigazzjoni mill-bidu ta’ kull investigazzjoni b’mod dettaljat biżżejjed li jippermetti tbassir tad-data għad-deċiżjoni finali. Dan il-pjan għandu jkopri kull pass investigattiv prevvist u jkun assoċjat ma’ skeda taż-żmien preliminari għal kull pass. Il-KS jipproponi li jwassal Opinjoni oħra u iżjed sħiħa dwar l-ippjanar tal-investigazzjoni (10).

Il-KS ħareġ Opinjoni dwar il-Pjan ta’ Ġestjoni Annwali tal-OLAF għall-2010 (17) li fiha saru numru ta’ suġġerimenti biex itejbu l-għanijiet tal-investigazzjoni u l-indikaturi tal-prestazzjoni li jistgħu jitkejlu. Il-KS jittama li l-fehmiet tiegħu se jgħinu lill-OLAF biex itejjeb l-ippjanar u l-iżvilupp strateġiku tal-investigazzjonijiet.

II – 2.   Ir-regoli tal-investigazzjoni proċedurali tal-OLAF: Manwal tal-OLAF – Proċeduri Operattivi

Fuq il-perjodu in kwistjoni, l-OLAF baqa’ jaħdem biex jaġġorna l-Manwal tar-regoli tal-investigazzjoni proċedurali. Il-KS segwa l-progress tax-xogħol b’interess kbir. Wara kważi ħames snin fis-seħħ, kien ċar għall-KS li ħafna mid-dispożizzjonijiet tal-manwal li kien hemm qabel kellhom jiġu abbozzati mill-ġdid. Il-KS hu partikolarment imħasseb li l-unitajiet tal-investigazzjoni jibqgħu joperaw fuq il-bażi ta’ varjetà ta’ struzzjonijiet u prattiċi u li hemm nuqqas ta’ regoli u struzzjonijiet. F’Awwissu tal-2008, l-OLAF ta lill-KS abbozz ta’ verżjoni twila tal-Manwal tal-Proċeduri Operattivi ġdid, li jinkludi r-regoli u l-prinċipji bażiċi dwar il-proċeduri investigattivi.

Il-KS bagħat nota lid-Direttur Ġenerali (18) li fiha qal li fil-fehma tiegħu l-abbozz tal-Manwal kien għadu fi stadju bikri ħafna u ma kienx lest li jiġi adottat. In-nuqqas ewlieni tad-dokument, bħal fil-verżjoni l-qasira, hu n-nuqqas ta’ gwida ċara u regoli preċiżi dwar proċeduri ta’ investigazzjoni. L-impressjoni tal-KS kienet li d-dokument kellu bżonn titjib fl-istruttura ġenerali, fid-disinn, f’kemm hu faċli li jintuża mill-utent u ċ-ċarezza kif ukoll reviżjoni radikali biex jiġu indirizzati inkonsistenzi, ripetizzjonijiet u impreċiżjonijiet.

In ġenerali, il-KS kien imħasseb li l-abbozz tal-Manwal ma kienx jilħaq l-aspettattivi tiegħu. B’mod partikolari, hemm nuqqas ta’ gwida ċara b’rabta mal-kriterji għall-ftuħ ta’ każijiet u l-ġestjoni sussegwenti tagħhom u limiti taż-żmien ċari għall-investigazzjonijiet u l-evalwazzjonijiet. Il-KS b’mod partikolari josserva nuqqas ta’ referenza għall-bżonn ta’ superviżjoni mill-maġistrati tal-unità tal-Pariri Ġudizzjarji u Legali b’rabta mal-ħarsien tad-drittijiet fundamentali u l-garanziji proċedurali tul il-kors tal-investigazzjonijiet.

Il-KS irrakkomanda li l-OLAF għandu jkompli jabbozza gwida prattika li żżid il-legalità, l-effiċjenza, it-trasparenza u l-kontabilità tal-operazzjonijiet tal-OLAF. L-eżerċizzju tal-abbozzar għadu mhux lest u għalhekk intbgħat lill-KS abbozz ieħor imtejjeb wara l-konklużjoni tal-perjodu ta’ dan ir-Rapport.

II – 3.   Organizzazzjoni amministrattiva, baġit u politika tal-personal b’rabta mal-funzjoni investigattiva tal-OLAF

Il-KS baqa’ jieħu interess mill-viċin fil-politika tal-personal tal-OLAF, għax din hi ċentrali għas-suċċess tal-investigazzjonijiet u ħeġġeġ lill-maniġment tal-OLAF biex isaħħaħ il-kapaċità u l-kapaċitajiet tal-investigazzjoni tiegħu. Il-KS eżamina l-baġit preliminari tal-OLAF għall-2010 u ħareġ Opinjoni (4).

Il-KS osserva li l-politika tal-investigazzjoni reattiva tal-OLAF jagħmilha diffiċli li tiġi ffurmata deskrizzjoni ġenerali tal-ammont ta’ xogħol fil-futur u l-allokazzjoni tar-riżorsi għal oqsma fejn ikunu meħtieġa l-iżjed. Il-proċess tal-allokazzjoni tar-riżorsi bejn id-Direttorati u bejn l-unitajiet fi ħdan id-Direttorati A u B tal-Investigazzjonijiet u l-Operazzjonijiet jista’, fil-fehma tal-KS, ikun iżjed trasparenti u l-ammont tax-xogħol għandu jiġi sorveljat kontinwament. Osservazzjoni ġenerali tal-istatistiċi tal-personal għal Diċembru tal-2008 turi li 34 % tal-personal tal-OLAF ġie assenjat għal xogħol tal-investigazzjoni fid-Direttorati A u B.

Il-KS, fl-Opinjoni tiegħu fuq il-baġit għall-2010, jenfasizza l-importanza tal-konċentrazzjoni tar-riżorsi tal-OLAF dwar l-attivitajiet tal-investigazzjoni (ix-xogħol ewlieni tiegħu) biex b’hekk tiġi evitata żieda addizzjonali fil-personal fl-oqsma tal-appoġġ amministrattiv u l-funzjonijiet tal-koordinazzjoni. Fil-fehma tal-KS, hemm bżonn urġenti li tingħata prijorità lill-attivitajiet kollha bl-għan li jsir użu iżjed effiċjenti tar-riżorsi umani u finanzjarji. B’mod partikolari, il-KS jirrakkomanda li n-nefqa tal-OLAF fuq spejjeż għal missjonijiet u għall-ivvjaġġar, li tirrapreżenta proporzjon konsiderevoli tal-baġit ġenerali, tiġi ċċarata.

Il-KS osserva li s-suċċess fl-investigazzjonijiet jirrikjedi personal motivat u kwalifikat li huwa esperjenzat u li għandu kompetenzi speċifiċi mibnija b’politika u strateġija soda tar-riżorsi umani. Il-KS japprezza li sar progress konsiderevoli, b’mod partikolari biex tiġi riżolta s-sitwazzjoni tal-personal temporanju. Il-KS iħeġġeġ lill-OLAF biex ma jnaqqasx l-isforzi tiegħu fir-rigward tat-taħriġ ta’ personal tal-investigazzjoni speċjalizzat u jittama li xi kwistjonijiet oħra tal-personal ewlenin, bħal żvilupp u mobilità, jiġu ndirizzati mill-aktar fis possibbli.

Fir-rigward tal-kwistjonijiet amministrattivi u baġitarji, il-KS osserva li hemm diffikultajiet prattiċi biex tidħol fis-seħħ politika tal-personal effettiva. Id-Direttur Ġenerali tal-OLAF m’għandux indipendenza sħiħa b’rabta mal-arranġamenti baġitarji u amministrattivi iżda hu rikjest li jsegwi r-regolamenti finanzjarji u tal-personal tal-Kummissjoni fl-ispirtu tal-eżerċizzju deċentralizzat tal-funzjonijiet. Minħabba dan, il-KS iqis li għandhom isiru iżjed sforzi biex tiġi ffaċilitata l-kooperazzjoni bejn l-OLAF u l-amministrazzjoni tal-Kummissjoni bit-tir li jiġu miftiehma arranġamenti amministrattivi li jippermettu li l-OLAF jimplimenta b’mod sħiħ il-politika tal-personal tiegħu.

B’rabta mal-personal temporanju tal-OLAF, il-KS jilqa’ t-tlestija ta’ kompetizzjonijiet miftuħa u l-pubblikazzjoni ta’ żewġ kompetizzjonijiet interni; dan, madankollu, għandu jindirizza l-problema parzjalment biss. B’konsegwenza ta’ dan, huma meħtieġa miżuri addizzjonali. Il-KS jinkoraġġixxi lill-OLAF biex iżid il-mobilità tal-persunal temporanju tiegħu filwaqt li jippjana bir-reqqa l-politika tar-reklutaġġ ġenerali tiegħu wara t-tlestija kemm tal-kompetizzjonijiet li għaddejin u kif ukoll dawk ippjanati. Il-KS hu sodisfatt li nbdew sforzi li jippermettu lill-personal temporanju tal-OLAF biex jikseb gradi ġodda jew promozzjonijiet.

III   RELAZZJONIJIET MAL-OLAF, L-ISTITUZZJONIJIET TAL-UE, IS-SĦAB TAL-OLAF U L-PARTIJIET INTERESSATI

III – 1.   Relazzjonijiet mal-OLAF

Ir-relazzjonijiet mal-OLAF żviluppaw fuq linji kostruttivi u linji reċiproċikament informattivi matul il-perjodu ta’ dan ir-Rapport. Il-membri tal-KS iltaqgħu mal-uffiċjali u d-diretturi tal-OLAF diversi drabi, kemm f’laqgħat formali u kif ukoll barra minnhom, sabiex jiddiskutu kwistjonijiet ta’ tħassib komuni. Il-laqgħat kienu dejjem rilassati u kordjali u l-kwistjonijiet ġew diskussi fuq bażi miftuħa u bl-onestà dovuta.

Il-membri tal-personal tal-OLAF, inklużi, f’diversi okkażjonijiet, id-Direttur Ġenerali nnifsu, attendew laqgħat tal-KS fil-perjodu kopert minn dan ir-Rapport. Fil-biċċa l-kbra tal-laqgħat tal-KS matul is-sena, saru preżentazzjonijiet lill-KS mill-maġistrati tal-unità tal-Pariri Ġudizzjarji u Legali fuq każijiet trażmessi lill-awtoritajiet ġudizzjarji nazzjonali u l-membri tal-KS kienu kapaċi jsaqsu għal iżjed dettalji dwar il-każijiet. B’mod partikolari, il-KS kellu diskussjoni fit-tul mal-OLAF, dwar kif id-deċiżjoni tal-Qorti fil-każ T-48/05 (5) kellha tiġi implimentata, b’attenzjoni partikolari għall-prinċipju tal-konsultazzjoni mal-KS qabel ma tintbgħat l-informazzjoni lil awtorità ġudizzjarja nazzjonali.

Minbarra dawn il-preżentazzjonijiet, matul il-perjodu kopert minn dan ir-Rapport, il-KS iltaqa’ mad-Direttur Ġenerali, id-Diretturi, il-Kapijiet tal-unità kif ukoll l-Uffiċjal tal-Protezzjoni tad-Dejta tal-OLAF sabiex jiddiskutu kwistjonijiet, inkluż l-aħħar abbozz tal-Manwal Operattiv, ir-reviżjoni proposta tar-Regolament (KE) Nru 1073/1999, id-deċiżjonijiet tal-qorti msemmija hawn fuq u d-deċiżjoni tal-Kummissjoni li ma tappellax din is-sentenza. Kwistjonijiet oħra diskussi kienu jinkludu l-Opinjoni tal-KS dwar il-każijiet “de minimis” tal-OLAF, l-Abbozz Preliminari tal-Baġit tal-OLAF għall-2010, it-tiġdid tal-mandat tal-membri tal-KS u l-kwistjoni ta’ suċċessur għall-Kap tas-Segretarjat tal-KS.

Fuq stedina tal-OLAF, il-KS osserva d-deliberazzjonijiet tal-Bord Eżekuttiv ippresedut mid-Direttur A sabiex jikseb fehma aħjar dwar il-metodi ta’ ħidma tiegħu li jikkonċernaw il-ftuħ u t-tmexxija tal-investigazzjonijiet.

Safejn huma kkonċernati kwistjonijiet tal-protezzjoni tad-dejta, għad m’hemmx ftehim dwar l-aċċess ugwali għas-CMS mill-KS.

III – 2.   Relazzjonijiet mal-istituzzjonijiet tal-Komunità u mas-sħab u l-partijiet interessati tal-OLAF

Il-KS minn dejjem ħass il-bżonn li jżomm relazzjonijiet tajba mal-istituzzjonijiet tal-Komunità u mas-sħab tal-OLAF u l-partijiet interessati għax l-OLAF jiddependi fuqhom għall-infurzar effettiv tar-rakkomandazzjonijiet tiegħu wara l-investigazzjonijiet.

Matul il-perjodu tar-rappurtaġġ, il-KS iltaqa’ ma’ dawn li ġejjin: il-Viċi-President tal-Kummissjoni, is-Sur Siim Kallas f’diversi okkażjonijiet, is-Segretarju Ġenerali tal-Kummissjoni s-Sinjura Catherine Day; darbtejn mal-Kumitat dwar il-Kontroll Baġitarju tal-Parlament Ewropew (COCOBU) u mal-Grupp ta’ Ħidma għall-Ġlieda kontra l-Frodi tal-Kunsill Ewropew matul il-Presidenza Franċiża. Il-KS hu sodisfatt bl-appoġġ ġenwin mogħti minn dawn l-istituzzjonijiet kollha għax-xogħol imwettaq mill-OLAF u l-KS.

Il-KS ħa din l-opportunità biex iqajjem mal-Viċi-President Kallas u s-Segretarju Ġenerali tal-Kummissjoni l-kwistjoni tat-tiġdid tal-mandat tal-membri tal-KS li skada fl-aħħar ta’ Novembru tal-2008. Il-Kummissjoni indikat l-appoġġ tagħha għat-tiġdid tal-mandat tal-membri attwali.

Is-Segretarju Ġenerali, is-Sinjura Catherine Day, qablet mal-KS dwar il-bżonn għar-rinfurzar tal-monitoraġġ tat-tul tal-investigazzjonijiet u ħeġġet lill-KS biex jagħmel dak li jista’ biex jelimina kwalunkwe dewmien fil-proċess tal-investigazzjoni. Semmiet ukoll it-tħassib tagħha dwar l-importanza ta’ involviment bikri tal-maġistrati tal-unità tal-Pariri Ġudizzjarji u Legali tal-OLAF, b’mod partikolari meta wieħed iqis il-kwistjonijiet tal-preskrizzjoni. Il-KS jaqbel totalment mat-tħassib tas-Segretarju Ġenerali.

Il-KS iltaqa’ mad-Direttur tal-IDOC, is-Sur Michel Magnier, sabiex jiddiskuti r-relazzjonijiet bejn l-OLAF u l-IDOC. Il-KS qabel ma’ l-opinjonijiet tas-Sur Magnier dwar l-importanza tal-kjarifika tal-kompetenzi rispettivi taż-żerġ servizzi u tat-titjib tar-relazzjonijiet u x-xogħol operattiv minn jum għal jum; dan għandu jibbenfika ż-żewġ servizzi. Hemm bżonn ta’ skambju aħjar tal-informazzjoni, kemm meta tinbeda investigazzjoni u matul l-investigazzjoni nnifisha, meta jsiru l-attivitajiet ta’ segwitu. Filwaqt li l-KS hu sodisfatt li josserva titjib fir-relazzjoni bejn l-OLAF u l-IDOC, il-KS iqis li tista’ tinkiseb kooperazzjoni saħansitra aħjar fil-futur jekk ikun hemm rieda politika, u jekk isiru sforzi kemm mill-OLAF u mill-IDOC għal koordinazzjoni aħjar u iżjed mill-viċin.

Kien hemm ukoll diversi preżentazzjonijiet mill-KS lill-COCOBU. F’Settembru tal-2008 il-KS ipparteċipa b’mod attiv fid-dibattitu dwar il-proposta għall-emenda tar-Regolament (KE) Nru 1073/1999, u saħaq fuq l-irwol tal-KS fil-monitoraġġ regolari tal-investigazzjonijiet bħala l-mekkaniżmu xieraq biex jiżgura l-indipendenza tal-OLAF. Il-pożizzjoni tal-KS ġiet endorsjata fil-proposta finali għall-emenda tar-Regolament (KE) Nru 1073/1999 preżentat mill-Parlament Ewropew f’Diċembru tal-2008, li mhux biss appoġġja l-irwol tal-KS fil-każijiet ta’ monitoraġġ, iżda ppropona li l-KS għandu jkollu aċċess għall-fajl sħiħ f’każijiet fejn l-investigazzjoni tkun qabżet iżjed minn 24 xahar (19).

Matul il-perjodu tar-rappurtaġġ, il-KS iltaqa’ mal-Prosekutur Ġenerali tal-Ungerija, is-Sur Tamás Kovács bl-għan li jivvaluta l-kwalità u l-utilità tar-rapporti tal-investigazzjonijiet tal-OLAF trażmessi lill-awtoritajiet ġudizzjarji nazzjonali u biex jinkoraġġixxi fluss tajjeb u proattiv tal-informazzjoni bejn l-OLAF u l-awtoritajiet ġudizzjarji Ungeriżi. Is-Sur Tamás Kovács enfasizza l-ħeġġa tal-awtoritajiet Ungeriżi biex isaħħu l-kooperazzjoni bejn l-Ungerija u Stati Membri oħra u għamel referenza partikolari għar-relazzjoni ta’ ħidma armonjuża li l-uffiċċju tiegħu għandu mal-OLAF, sal-limitu li hu prevvist li tista’ tinħoloq unità separata fi ħdan l-Uffiċċju Ungeriż tal-Prosekuturi Pubbliċi biex titratta speċifikament max-xogħol tal-OLAF. Il-KS hu sodisfatt b’dan l-approċċ li jiffaċilità aħjar is-segwitu effettiv tal-investigazzjonijiet tal-OLAF fl-Ungerija. L-irwol tas-Servizzi Ungeriżi tal-Koordinazzjoni Kontra l-Frodi (AFCOS) b’rabta mat-trattar tal-OLAF ġie spjegat. Il-KS iqis li hu ta’ importanza kbira li l-Istati Membri jiżguraw li l-punt tal-kuntatt għall-OLAF ikunu l-awtoritajiet ġudizzjarji nazzjonali meta dawn ikunu jeżistu.

KONKLUŻJONIJIET U RAKKOMANDAZZJONIJIET

I.   Il-KS ħa l-opportunità li jeżamina l-implikazzjonijiet tal-indipendenza fil-kuntest tax-xogħol operattiv tal-OLAF. Jikkonkludi li, flimkien mat-theddid dirett potenzjali li hu ovvju, hemm perikli iżjed sottili li jistgħu jagħmlu ħsara għall-indipendenza tal-OLAF fil-ftuħ u t-tmexxija tal-investigazzjonijiet. Dan wassal lill-KS biex jirduppja l-isforzi tiegħu fl-eżaminazzjoni ta’ firxa diversa ta’ fajls tal-każijiet u biex jiddiskutiehom mal-personal tal-OLAF sabiex jiġu identifikati kwalunkwe pressjonijiet mhux dovuti li jistgħu jikkompromettu l-indipendenza tal-OLAF fil-qasam operattiv.

II.   Il-KS eżamina 275 rapport tal-investigazzjonijiet li ilhom għaddejin għal iżjed minn disa’ xhur (“ir-rapporti tad-disa' xhur”) li jkopru l-perjodu minn Jannar tal-2007 sa Diċembru tal-2008 u 115-il “valutazzjoni ta’ informazzjoni inizjali”, li jkopru l-perjodu minn Jannar tal-2007 sa Diċembru tal-2008. Il-KS osserva li proporzjon għoli ħafna (78 %) tal-investigazzjonijiet tal-OLAF qabżu ż-żmien ta’ disa’ xhur. Il-KS osserva li kien hemm nuqqas ta’ raġunijiet oġġettivi u verifikabbli għad-dewmien. Il-KS għaldaqstant ma kienx kapaċi li jgħid jekk iż-żmien li ttieħed biex jitlestew dawn il-każijiet kienx ġustifikat. Il-KS jirrakkomanda li l-OLAF jagħti raġunijiet iżjed preċiżi u bir-reqqa għad-dewmien mhux dovut fit-tlestija tal-investigazzjonijiet u stabilixxa qafas tar-rakkomandazzjonijiet.

III.   Il-KS identifika problema ta’ kwalità serja fir-“rapporti tad-disa' xhur”, li kienet in-nuqqas frekwenti ta’ referenza għaż-żmien mistenni għat-tlestija tal-investigazzjonijiet. Indikazzjoni taż-“żmien mistenni għat-tlestija” mhijiex biss obbligu legali mill-OLAF lejn il-KS iżda wkoll għodda essenzjali għall-ġestjoni tal-investigazzjonijiet u d-dewmien eċċessiv tagħhom. Il-KS jirrakkomanda, kif għamel f’Opinjonijiet preċedenti, li “ir-rapporti tad-disa’ xhur” għandhom jintużaw bħala għodda għal ġestjoni effettiva tal-investigazzjonijiet.

IV.   Il-KS osserva livell mhux adattat ta’ superviżjoni u kontroll tal-ġestjoni minn jum għal jum tal-investigazzjonijiet li l-OLAF għandu jindirizza. Għandhom jitfasslu pjanijiet tal-investigazzjoni dettaljati għal kull investigazzjoni miftuħa bis-skedi taż-żmien jew il-limiti taż-żmien maqbula u stabbiliti għall-fażijiet kollha taċ-ċiklu tal-investigazzjoni, inklużi evalwazzjonijiet u attivitajiet ta’ segwitu u sistema tal-evalwazzjoni tar-riżultati, fuq bażi ta’ indikaturi ta’ prestazzjoni ewlenija.

V.   Il-KS eżamina 155-il “valutazzjoni ta’ informazzjoni inizjali” qabel ma jinfetaħ każ u jinsab fil-proċess li janalizzahom bl-għan li jiġi determinat kif l-unitajiet operattivi u tal-investigazzjonijiet jevalwaw u jippjanaw l-investigazzjonijiet bħala parti mill-monitoraġġ regolari tal-KS tal-implimentazzjoni tal-funzjoni investigattiva u fl-evalwazzjoni ta’ jekk il-prinċipji tal-indipendenza, l-imparzjalità u l-legalità humiex qed jiġu rispettati.

VI.   Il-KS irreveda l-politika “de minimis” tal-OLAF u eżamina 45 każ magħżul b’impatt finanzjarju stmat ta’ inqas minn EUR 50 000 kull wieħed. Il-KS ikkonkluda li l-allokazzjoni tar-riżorsi tal-OLAF għal investigazzjonijiet interni żgħar ma tirrapreżentax l-aħjar użu tar-riżorsi. Il-politika ta’ żero tolleranza adottata mill-Kummissjoni ma tipprekludix korpi oħra (pereżempju l-IDOC) milli jinvestigaw dawn il-każijiet, minflok l-OLAF. Il-KS jirrakkomanda li l-Manwal tal-proċeduri Operattivi għandu jkun fih kriterji għall-għażla u l-ipproċessar ta’ każijiet “de minimis”.

VII.   Il-KS iqis li hemm bżonn skambju tal-informazzjoni aħjar bejn l-OLAF u l-IDOC, kemm meta tinbeda investigazzjoni u waqt l-investigazzjoni nnifisha, meta jkunu qed isiru l-attivitajiet ta’ segwitu. Waqt li l-KS b’sodisfazzjon osserva titjib fir-relazzjoni bejn l-OLAF u l-IDOC, il-KS iqis li tista’ tinkiseb kooperazzjoni aħjar fil-futur jekk ikun hemm rieda politika, u jekk isiru sforzi kemm mill-OLAF u mill-IDOC għal koordinazzjoni aħjar u iżjed mill-viċin.

VIII.   Il-KS eżamina 36 rapport ta’ każijiet trażmessi mill-OLAF lill-awtoritajiet ġudizzjarji nazzjonali. Il-KS b’sodisfazzjon josserva li kien hemm inqas każijiet f’dan il-perjodu ta’ rappurtaġġ milli fl-aħħar wieħed, meta kien hemm il-kwistjoni tal-preskrizzjoni.

IX.   Il-Qorti tal-Prim’Istanza ddeċidiet li l-KS għandu jkun infurmat b’każijiet li jinneċessitaw it-trażmissjoni lil awtoritatjiet ġudizzjarji nazzjonali qabel it-trażmissjoni bħala ħarsien tad-drittijiet fundamentali tal-partijiet fl-investigazzjoni. Il-KS qed jaħdem mal-OLAF biex ifasslu prassi tal-ħidma ġdida li tikkunsidra li l-KS mhuwiex permess li jinterferixxi fit-twettiq tal-investigazzjonijiet li jinsabu għaddejin.

X.   Il-KS jixtieq li jkun infurmat bl-ilmenti kollha li l-OLAF ikun irċieva jew li jkun eżamina mill-partijiet f’investigazzjoni fejn id-drittijiet fundamentali u l-garanziji proċedurali jkunu jidhru li ġew kompromessi. Fil-fatt, il-KS jixtieq li l-OLAF jinfurmah bil-każijiet kollha, mhux biss dawk il-każijiet trażmessi lill-awtoritajiet ġudizzjarji nazzjonali, li fihom ikun sar ilment ta’ abbuż allegat tad-drittijiet fundamentali u l-garanziji proċedurali.

XI.   Il-KS iħeġġeġ lill-OLAF biex jagħmel użu sħiħ tas-servizzi tal-maġistrati fl-unità tal-Pariri Ġudizzjarji u Legali fi stadju bikri fil-proċess tal-investigazzjoni f’każijiet li jinneċessitaw it-trażmissjoni lill-awtoritajiet ġudizzjarji nazzjonali. Il-maġistrati għandhom jikkunsidraw ukoll kwistjonijiet ta’ drittijiet fundamentali tal-partijiet f’investigazzjoni u għaldaqstant għandhom jiġu kkonsultati mill-investigaturi meta tqum kwistjoni tad-drittijiet fundamentali. Dawn id-dispożizzjonijiet għandhom jiġu stabbiliti b’mod ċar fil-Manwal tal-OLAF – Proċeduri Operattivi.

XII.   Il-KS segwa l-progress tax-xogħol tal-OLAF tal-aġġornament tal-Manwal tal-Proċeduri Operattivi. Il-KS esprima d-dubji tiegħu lid-Direttur Ġenerali b’rabta ma’ numru ta’ nuqqasijiet fl-abbozz tad-dokument. L-OLAF għandu jkompli jabbozza gwida prattika li għandha żżid il-legalità, l-effiċjenza, it-trasparenza u r-responsabbiltà tal-operazzjonijiet tal-OLAF.

XIII.   Il-KS enfasizza l-importanza tal-konċentrazzjoni tar-riżorsi tal-OLAF fuq l-attivitajiet tal-investigazzjoni (ix-xogħol ewlieni tiegħu) biex b’hekk tiġi evitata żieda addizzjonali fil-personal fl-oqsma tal-appoġġ amministrattiv u l-funzjonijiet tal-koordinazzjoni. Fil-fehma tal-KS, hemm bżonn urġenti li tingħata prijorità lill-attivitajiet kollha bl-għan li jsir użu iżjed effiċjenti tar-riżorsi umani u finanzjarji. B’mod partikolari, il-KS jirrakkomanda li n-nefqa tal-OLAF li tirrapreżenta proporzjon konsiderevoli tal-baġit ġenerali tiġi ċċarata.

XIV.   Il-KS osserva li s-suċċess fl-investigazzjonijiet jirrikjedi personal motivat u kwalifikat li hu esperjenzat u li għandu ħiliet speċifiċi kif ukoll kompetenzi bbażati fuq politika u strateġija tar-riżorsi umani sodi. Il-KS japprezza li sar progress konsiderevoli, b’mod partikolari sabiex tiġi riżolta s-sitwazzjoni tal-personal temporanju. Il-KS iħeġġeġ lill-OLAF biex ma jnaqqasx l-isforzi tiegħu fir-rigward tat-taħriġ tal-personal tal-investigazzjoni speċjalista u jittama li xi kwistjonijiet oħra ewlenin tal-personal, bħal żvilupp u mobilità, jiġu indirizzati b’mod urġenti.

XV.   Il-KS iqis li għandhom isiru iżjed sforzi sabiex tiġi faċilitata l-kooperazzjoni bejn l-OLAF u l-amministrazzjoni tal-Kummissjoni bl-għan li jiġu maqbula arranġamenti amministrattivi interni li jippermettu li l-OLAF jiżviluppa u jimplimenta b’mod sħiħ il-politika tal-personal tiegħu.

---

(1)  Ara l-Anness 1: Kalendarju tal-Laqgħat tal-Kumitat ta’ Superviżjoni.

(2)  Artikolu 8 tar-Regoli dwar Proċedura tal-Kumitat ta’ Superviżjoni tal-OLAF (ĠU L 33, 7.2.2007).

(3)  Ir-Regoli ġew adottati mill-KS f’Awwissu tal-2006 u ppubblikati fi Frar tal-2007 (Regoli dwar Proċedura tal-Kumitat ta’ Superviżjoni tal-OLAF (ĠU L 33, 7.2.2007)).

(4)  Ara l-Anness 6: Opinjoni Nru 3/2009 Abbozz Preliminari tal-Baġit tal-OLAF għall-2010.

(5)  Każ T-48/05 Yves Franchet and Daniel Byk v the Commission of the European Communities

(6)  Ara l-Artikolu 22a u l-Artikolu 22b tar-Regolamenti dwar il-Personal.

(7)  Nota għal membri tal-personal tal-OLAF. Novembru 2008.

(8)  Ara l-Anness 5: Opinjoni Nru 2/2009 Rapporti tal-Investigazzjonijiet tal-OLAF li ilhom għaddejin għal iżjed minn disa’ xhur.

(9)  L-Artikolu 6. 5 tar-Regolament (KE) Nru 1073/1999.

(10)  Ara l-Anness 5: Opinjoni Nru 2/2009 Rapporti tal-Investigazzjonijiet tal-OLAF li ilhom għaddejin għal iżjed minn disa’ xhur, Konklużjonijiet u Rakkomandazzjonijiet finali (paġni minn 60 sa 63).

(11)  L-Artikolu 11(7) tar-Regolament (KE) Nru 1073/1999.

(12)  Sentenza mogħtija fit-8 ta’ Lulju 2008 mit-Tielet Kamra tal-Qorti tal-Prim’Istanza tal-Komunitajiet Ewropej fil-Każ T-48/05 Yves Franchet and Daniel Byk v Commission of the European Communities.

(13)  Referenza tan-nota D 53/02-09-08.

(14)  Każ F-05/05 u F-07/05 Violetti and Others v the European Commission.

(15)  http://www.ombudsman.europa.eu/cases/decision.faces/en/3831/html.bookmark

(16)  Ara l-Anness 3: Opinjoni Nru 5/2008 Politika de minimis tal-OLAF.

(17)  Ara l-Anness 4: Opinjoni Nru 1/2009 Pjan ta’ Ġestjoni Annwali tal-OLAF għall-2009.

(18)  Il-KS bagħat nota fil-25 ta’ Frar 2009, li tinkludi kummenti dettaljati dwar l-istruttura ġenerali tal-Manwal u ukoll suġġerimenti ewlenin dwar il-partijiet speċifiċi tad-dokument.

(19)  Ara l-Artikoli 11.3 u 14 tal-abbozz tal-proposta Finali tal-PE li temenda r-Regolament (KE) Nru 1073/1999.

---

ANNESS 1

KALENDARJU TAL-LAQGĦAT TAL-KUMITAT SUPERVIŻORJU

2008

| Xahar | Data tal-laqgħa |
| --- | --- |
| ĠUNJU | It-Tlieta, l-24 – l-Erbgħa, il-25 |
| LULJU | It-Tlieta, it-8 – l-Erbgħa, id-9 |
| SETTEMBRU | Il-Ħamis, it-18 |
| OTTUBRU | It-Tnejn, is-6 – it-Tlieta, is-7 |
| NOVEMBRU | It-Tlieta, il-11 – l-Erbgħa, it-12 |
| DIĊEMBRU | It-Tlieta, is-16 – l-Erbgħa, is-17 |

Xahar

Data tal-laqgħa

ĠUNJU

It-Tlieta, l-24 – l-Erbgħa, il-25

LULJU

It-Tlieta, it-8 – l-Erbgħa, id-9

SETTEMBRU

Il-Ħamis, it-18

OTTUBRU

It-Tnejn, is-6 – it-Tlieta, is-7

NOVEMBRU

It-Tlieta, il-11 – l-Erbgħa, it-12

DIĊEMBRU

It-Tlieta, is-16 – l-Erbgħa, is-17

2009

| Xahar | Data tal-laqgħa |
| --- | --- |
| JANNAR | It-Tlieta, l-20 – l-Erbgħa, il-21 |
| FRAR | It-Tlieta, is-17 - l-Erbgħa, it-18 |
| MARZU | It-Tlieta, l-24 – l-Erbgħa, il-25 |
| APRIL | It-Tlieta, il-21 – l-Erbgħa, it-22 |

Xahar

Data tal-laqgħa

JANNAR

It-Tlieta, l-20 – l-Erbgħa, il-21

FRAR

It-Tlieta, is-17 - l-Erbgħa, it-18

MARZU

It-Tlieta, l-24 – l-Erbgħa, il-25

APRIL

It-Tlieta, il-21 – l-Erbgħa, it-22

---

ANNESS 2

LISTA TA’ OPINJONIJIET ADOTTATI MILL-KS BEJN L-1 TA’ ĠUNJU 2008 U L-31 TA’ MEJJU 2009

2008

Opinjoni Nru 5/2008 Politika de minimis tal-OLAF

2009

Opinjoni Nru 1/2009 Pjan ta’ Ġestjoni Annwali tal-OLAF għall-2009

Opinjoni Nru 2/2009 Ir-Rapporti tal-Investigazzjoni tal-OLAF li ilhom għaddejjin għal aktar minn disa’ xhur

Opinjoni Nru 3/2009 Abbozz Preliminari tal-Baġit tal-OLAF għall-2010

---

ANNESS 3

OPINJONI Nru 5/2008

Politika de minimis tal-OLAF

2 ta' Diċembru 2008

INTRODUZZJONI

L-OLAF għandu rizorsi investigattivi limitati meta mqabbel mal-għadd ta' investigazzjonijiet li jissejjaħ biex jieħu f'idejh. Biex isiru b'ħeffa u effiċjenza investigazzjonijiet dwar każi serji ta' frodi u irregolarità li jippreġudikaw l-interessi finanzjarji tal-UE, huwa neċessarju li jsir użu effettiv tar-riżorsi li l-OLAF għandu għad-dispożizzjoni tiegħu. Il-Kumitat ta' Superviżjoni (KS) fil-passat esprima t-tħassib tiegħu (1) li l-OLAF għadu ma żviluppax politika u strateġija ta' investigazzjoni ċara u konsistenti.

Ir-Regolamenti tal-KE u d-Deċiżjoni tal-Kummissjoni li tistabbilixxi l-OLAF (2) ma jagħmlu l-ebda referenza speċifika biex informazzjoni jew ilmenti li jidħlu, u li jkunu jinvolvu somom żgħar ta' flus (każijiet “de minimis”), jingħataw prijorità. Il-konsegwenza hija għalhekk li l-informazzjoni li tidħol, u l-investigazzjonijiet li jsiru mill-OLAF, inkluż f'każijiet de minimis, ikunu trattati, fil-prinċipju, bl-istess mod mill-OLAF. Il-prijoritajiet ta' investigazzjoni tal-OLAF huma mfissra fil-Manwal (3), u fil-pjan preżenti annwali ta' ġestjoni. In-nota tal-OLAF indirizzata lill-KS f'Ġunju 2007 (4) tfisser il-prassi tal-OLAF fejn tidħol “it-tolleranza żero” u r-regola de minimis fl-investigazzjonijiet interni.

Il-KS għalhekk iddeċieda li jeżamina l-mod li bih l-OLAF jipproċessa każijiet de minimis, sabiex jevalwa l-prassi u l-effettività tal-politika preżenti tal-OLAF dwar il-każijiet de minimis.

1.   L-GĦAŻLA TAL-KAŻIJIET

Għall-perjodu ta' bejn Diċembru 2005 sa Novembru 2008 (36 xahar), l-OLAF kellu madwar 2 000 każ magħluq fil-bażi tad-dejta tas-sistema ta' monitoraġġ tal-każijiet (is-CMS). Minn din il-lista, il-KS għażel 45 każ (ara aktar dettalji fl-Anness 1 (5))b'impatt finanzjarju stmat ta' anqas minn EUR 50 000. L-għatba ta' EUR 50 000 intgħażlet fuq il-bażi ta' kalkolu l-aħjar użu tal-ispejjeż fil-każ ta’ spiża minima ta' investigazzjoni medja, meta jitqies kemm iddum investigazzjoni medja tal-OLAF (28 xahar) u r-riżorsi involuti (żewġ investigaturi b'medja ta' 15-il każ kull persuna). L-impatt finanzjarju ta' każijiet magħżula inqasam kif ġej:

| Impatt Finanzjarju f'EUR | Numru ta’ każijiet fil-kampjun. |
| --- | --- |
| 0- 500 | 6 |
| 501 – 25 000 | 20 |
| 25 001 – 50 000 | 19 |
| Totali | 45 |

Impatt Finanzjarju f'EUR

Numru ta’ każijiet fil-kampjun.

0- 500

6

501 – 25 000

20

25 001 – 50 000

19

Totali

45

Il-kampjun jirrappreżenta t-tipi differenti kollha ta' każijiet tal-OLAF minn investigazzjonijiet interni u esterni sa każijiet ta' assistenza, monitoraġġ u koordinazzjoni. Il-KS segwa dawn il-każijiet billi eżamina rapporti ta’ evalwazzjoni, proviżorji, finali u ta' segwitu, biex jiddetermina dan li ġej:

| — | Jekk il-ftuħ ta' kull każ kienx konformi mar-regoli kif imfissra fil-Manwal tal-OLAF |
| --- | --- |

—

Jekk il-ftuħ ta' kull każ kienx konformi mar-regoli kif imfissra fil-Manwal tal-OLAF

| — | Jekk l-OLAF kienx l-unika entità, jew l-aktar entità xierqa, biex tinvestiga l-każ (b'mod partikolari fejn jidħlu każijiet interni) |
| --- | --- |

—

Jekk l-OLAF kienx l-unika entità, jew l-aktar entità xierqa, biex tinvestiga l-każ (b'mod partikolari fejn jidħlu każijiet interni)

| — | Kemm damet l-investigazzjoni (f'xhur) u t-tip ta' każ |
| --- | --- |

—

Kemm damet l-investigazzjoni (f'xhur) u t-tip ta' każ

| — | L-impatt tal-investigazzjoni u l-azzjonijiet ta' segwitu li saru minn awtoritajiet nazzjonali/istituzzjonijiet u entitajiet tal-UE wara li tkun ingħalqet l-investigazzjoni |
| --- | --- |

—

L-impatt tal-investigazzjoni u l-azzjonijiet ta' segwitu li saru minn awtoritajiet nazzjonali/istituzzjonijiet u entitajiet tal-UE wara li tkun ingħalqet l-investigazzjoni

| — | Stima tar-riżorsi li ntużaw (l-għadd ta' persuni involuti fl-investigazzjoni) |
| --- | --- |

—

Stima tar-riżorsi li ntużaw (l-għadd ta' persuni involuti fl-investigazzjoni)

| — | Il-preżentazzjoni ta' informazzjoni li tkun daħlet, jew ta' każijiet magħluqa, lis-servizzi tal-Kummissjoni li jkunu xierqa. |
| --- | --- |

—

Il-preżentazzjoni ta' informazzjoni li tkun daħlet, jew ta' każijiet magħluqa, lis-servizzi tal-Kummissjoni li jkunu xierqa.

2.   ANALIŻI U KONKLUŻJONIJIET

2.1.   Rimarki ġenerali

L-OLAF ħa medja ta' ħames xhur biex jevalwa l-informazzjoni li tidħol, u 15-il xahar biex jinvestiga l-każijiet magħżula. Il-maġġoranza l-kbira tal-każijiet kienu jinvolvu żewġ investigaturi u ġew klassifikati bħala ta' prijorità baxxa mill-evalwatur inizjali. F'sitt każijiet ma kien rakkomandat biex isir l-ebda segwitu fi tmiem l-investigazzjonijiet.

Il-KS eżamina r-raġunament favur il-ftuħ ta' investigazzjoni fid-dawl tal-kriterji stipulati fil-manwal u kkonkluda li, fil-biċċa l-kbira tal-każijiet, il-ġustifikazzjoni għall-ftuħ ta' investigazzjoni ma kinitx iddefinita sew u kien hemm nuqqas ta' raġunijiet li jindikaw il-ħtieġa tagħha fil-formoli inizjali ta' evalwazzjoni. Il-formola inizjali ta' evalwazzjoni tiddeskrivi l-allegazzjonijiet, il-bażi legali tal-OLAF u l-affidabbiltà tas-sorsi, iżda ma tispjegax ir-raġunijiet għall-ftuħ ta' każ skont il-kriterji tal-Manwal. Is-“suspett biżżejjed serju” (6) jintuża bħala kriterju tal-ftuħ fil-każijiet iżda mhu definit imkien fil-Manwal. Il-metodu ta’ interpretazzjoni u implimentazzjoni ta’ dan il-kriterju jidher li jiddependu għal kollox fuq id-deċiżjoni tal-evalwatur. Ħafna każijiet ġew rakkomandati għall-ftuħ mill-evalwatur u sussegwentement approvati mill-Kap tal-Unità, mid-Direttur u mill-Bord, anki jekk fil-formola inizjali ta' evalwazzjoni ma kien hemm l-ebda kriterji jew raġunijiet ċari, u ma kien hemm l-ebda ġustifikazzjoni oħra bil-miktub fil-fajls tal-każijiet biex ir-raġunijiet għall-ftuħ ikunu sostnuti.

Il-Manwal tal-OLAF li huwa applikabbli bħalissa, għall-użu tal-investigaturi u tal-evalwaturi, ma jservix ta' gwida ċara meħtieġa sabiex l-evalwaturi li jkunu qed jagħmlu evalwazzjoni inizjali tal-informazzjoni li tkun dieħla jkunu jistgħu jiddeterminaw jekk għandhomx jew le jiftħu investigazzjoni. Jekk ikun hemm kriterji definiti aħjar għall-ftuħ ta' investigazzjoni dan itejjeb it-trasparenza u jippermetti trattament aktar konsistenti, xieraq u koerenti tal-informazzjoni li tkun dieħla.

Il-prassi kurrenti hija li tmexxi l-investigazzjoni l-istess persuna li tkun qed tmexxi l-evalwazzjoni inizjali tal-informazzjoni li tkun dieħla. Din il-prassi, filwaqt li ma tinstabx biss fl-OLAF, tista' twassal biex ma jkunx hemm evalwazzjoni newtrali u mhux imxaqilba tal-informazzjoni jekk ma tkunx ibbilanċjata bi kriterji ċari u trasparenti għall-ftuħ tal-każijiet kif ukoll permezz ta' kontroll strett tal-ġestjoni.

Filwaqt li l-investigazzjonijiet huma kklassifikati skont jekk humiex ta' prijorità għolja, medja jew baxxa, il-KS ma setax jidentifika xi trattament speċifiku ta' każijiet bi prijorità baxxa jew medja. Hemm bżonn ta' kjarifika fejn jidħol it-trattament ta' każijiet bi prijorità baxxa jekk u meta jiġu rilaxxati riżorsi minn każijiet oħra. Jidher li l-kampjun ta' investigazzjonijiet ġie trattat bl-istess mod bħal kull investigazzjoni oħra, anki hekk kienu inizjalment klassifikati bħala li huma ta' prijorità baxxa jew medja.

Jidher li ġeneralment hemm ftit informazzjoni disponibbli dwar miżuri meħuda biex tiġi ppjanata investigazzjoni wara li tkun saret id-deċiżjoni li din tinfetaħ. Pjan ta' investigazzjoni ċar u konċiż (jiġifieri għanijiet speċifiċi, riżultati mistennija, analiżi ta' riskju, skedi, livelli ta' referenza kif ukoll allokazzjoni ta' riżorsi) huwa essenzjali għal kull investigazzjoni sabiex ikun ta' gwida u sabiex jagħti struttura lix-xogħol, u biex ikun jista' jiġi aġġornat meta jkun hemm bżonn.

Rakkomandazzjonijiet1.   Is-sezzjoni “Prijoritajiet operattivi” tal-Manwal għandha tkun żviluppata biex tiġi tinkludi linji-gwida u politika dwar id-de minimis. Għandhom jiġu stabbiliti livelli ta' referenza indikattivi ta' de minimis għal tipi differenti ta' investigazzjoni, flimkien ma' kriterji dwar jekk għandhiex tinfetaħ kawża de minimis jew inkella le.2.   L-implikazzjoni prattika ta' definizzjonijiet ta' prijorità baxxa, medja, u għolja għall-investigazzjonijiet trid tiġi kkjarifikata.3.   Qabel ma titnieda investigazzjoni, għandu jitfassal pjan ta' investigazzjoni, li jfisser l-għan tal-investigazzjoni.4.   L-OLAF għandu jara li jkun hemm separazzjoni fir-rwoli bejn l-evalwatur u l-investigatur meta dan ikun possibbli (jekk ikunu jippermettu l-ħiliet lingwistiċi).

2.2.   Investigazzjonijiet interni

L-OLAF isegwi l-politika tal-Kummissjoni ta' tolleranza żero (7) f'dan il-qasam u, fil-kapaċità tiegħu bħala l-entità fil-Komunità fdata bil-protezzjoni u l-ħarsien tal-interessi finanzjarji tal-Komunità, iqis il-każijiet interni bħala li huma kollha tal-istess importanza. Barra mill-impatt finanzjarju potenzjali fuq il-baġit tal-Komunità, l-OLAF huwa wkoll obbligat li jqis fatturi oħra, inklużi l-importanza politika tal-informazzjoni, ir-reputazzjoni tal-Komunità kif ukoll/jew kemm ikun serju l-każ, partikolarment fejn tidħol l-imġiba professjonali tal-persunal tal-Komunità (8). Bħala konsegwenza, l-OLAF stqarr (9) li ftit għandu għażla dwar jekk jiftaħx jew le investigazzjoni; pjuttost huwa marbut li jinvestiga l-każijiet kollha li jaqgħu fi ħdan il-kompetenza tiegħu ħlief l-hekk imsejħa nuqqasijiet żgħar, li jistgħu jiġu riferuti lil servizzi oħra tal-Kummissjoni, bħal ma hu l-Uffiċċju tas-Sigurtà tal-Kummissjoni jew lill-IDOC (l-Uffiċċju tal-Investigazzjon u d-Dixxiplina tal-Kummissjoni).

Il-missjoni ċentrali tal-OLAF hija dik li tipproteġi l-interessi finanzjarji tal-Komunità. F'każijiet fejn l-allegazzjonijiet ikunu dwar it-telf, jew ir-riskju li jkun hemm telf, ta' ammont relattivament żgħir ta' fondi tal-Komunità bħala riżultat ta' talbiet għal rimborż mhux ġustifikati jew inkella falsifikati, kunflitti ta' interess, spejjeż mhux eliġibbli jew attivitajiet barranin mhux dikjarati, l-informazzjoni li tidħol għandha, skont kif jidhirlu l-KS, tiġi immedjatament riferuta lill-IDOC. L-eċċezzjoni hija fil-każijiet fejn ikunu involuti uffiċjali għolja, jew fejn ikun hemm irregolarità serja u kontinwa, jew inkella allegazzjonijiet ta' frodi, jew fejn il-każ ikun marbut ma' investigazzjoni oħra tal-OLAF jew ma' Aġenzija tal-Komunità fejn l-IDOC ma jkollu l-ebda poter li jaġixxi. Il-KS iqis li hemm bżonn ta' aktar linji ta' gwida dwar it-tip ta' informazzjoni li tista' tiġi kklassifikata bħala “nuqqas żgħir” u dwar meta l-informazzjoni tkun tista' tintbagħat lil servizzi oħra.

Fejn tidħol il-kooperazzjoni mal-IDOC, il-KS jenfasizza li huwa importanti li l-OLAF jgħaddi malajr l-informazzjoni dwar nuqqasijiet żgħar u/jew każijiet li jkollhom impatt finanzjarju żgħir ħafna lill-IDOC, biex b'hekk tkun tista' tinfetaħ proċedura dixxiplinarja mingħajr dewmien. Dan jiżgura l-ikkastigar effettiv u malajr ta' kull ksur. F'99 fil-mija tal-każijiet fil-kampjun eżaminat, l-investigazzjonijiet tal-OLAF ġew segwiti mill-inkjesti amministrattivi tal-IDOC u, wara dan, minn azzjonijiet ta' dixxiplina.

Kollox ma' kollox, il-KS iqis li l-azzjoni ta' dixxiplina għandha tittieħed mingħajr dewmien kif kienet iddikjarat il-Qorti Ewropea tal-Ġustizzja (10). Dan jeħtieġ it-trasferiment tal-informazzjoni mill-OLAF għal għand l-IDOC jew xi servizzi xierqa oħra tal-Kummissjoni u għandha tkun evitata kull investigazzjoni doppja. Dan huwa partikolarment importanti meta l-persuni kkonċernati ma jkunux uffiċjali jew meta jkun hemm il-periklu li jkunu waslu biex jitilqu mis-servizz, kif kien il-każ f'xi wħud mill-investigazzjonijiet fil-kampjun. Il-KS jidhirlu li ma hemm l-ebda raġuni għalfejn f'każijiet bħal dawn l-informazzjoni ma tkunx mgħoddija lill-IDOC mal-ewwel, mingħajr ma tinfetaħ investigazzjoni mill-OLAF.

Il-KS jilqa' l-isforzi reċenti li saru mill-OLAF biex isaħħaħ il-kooperazzjoni sew mal-IDOC kif ukoll ma' servizzi tal-Kummissjoni oħra u jħeġġeġ għal aktar attività f'dan il-qasam. Kooperazzjoni aktar mill-qrib twassal biex l-informazzjoni li tkun dieħla titwassal direttament lejn is-servizzi xierqa, mingħajr il-ħtieġa ta' intervent mill-OLAF. B'mod partikolari, l-OLAF għandu jipprova jtejjeb il-proċess tal-iskambju tal-informazzjoni u l-kooperazzjoni ma' dawn is-servizzi. L-arranġamenti ta' kooperazzjoni, madankollu, m'għandhom la jillimitaw il-kompetenzi ċentrali tal-OLAF u lanqas l-indipendenza operattiva tiegħu. Il-KS jemmen li bit-tisħiħ tal-kooperazzjoni l-OLAF ikun jista' jirrilaxxa aktar riżorsi biex dawn ikunu disponibbli f'każijiet ta' frodi u irregolaritajiet aktar serji, fejn ikun ċar li huwa l-uniku organu tal-Komunità li jkun jista' jinvestiga dawn il-każijiet. Peress li hu l-għan tal-OLAF li jipprovdi valur għall-flus għall-Komunità, il-KS iqis li jkun ta' vantaġġ għall-OLAF, kif ukoll għal servizzi oħra, li jaqsam il-kompetenza u l-għarfien tal-każijiet interni permezz ta' skambju regolari ta' informazzjoni u diskussjoni ta' każijiet li jkunu għaddejjin mingħajr ma jitfasslu regoli stretti u dettaljati ż-żejjed.

Osservazzjoni finali hija dwar is-segwitu ġudizzjarju tal-investigazzjonijiet interni. Fil-maġġoranza tal-każijiet fil-kampjun, ma kien rakkomandat jew ma sar l-ebda segwitu ġudizzjarju għal diversi raġunijiet, bħal ma hu l-limitu ta' żmien jew in-nuqqas ta' provi meħtieġa biex tkun tista' titnieda investigazzjoni kriminali. Il-konklużjoni tal-KS hija li, f'ħafna każijiet fil-kampjun, l-awtoritajiet ġudizzjarji nazzjonali ma setgħux jipproċessaw każijiet de minimis minħabba l-ammont ta' xogħol u prijoritajiet konfliġġenti. Il-KS huwa tal-fehma li hija meħtieġa riflessjoni aktar bil-galbu dwar il-vijabbiltà ta' segwitu ġudizzjarju ta' suċċess qabel ma jinfetħu jew jintbagħtu lilhom il-każijiet de minimis: bl-istess mod, dik il-komunikazzjoni kostruttiva mal-awtoritajiet ġudizzjarji nazzjonali hija importanti ħafna sabiex jiġi żgurat segwitu effettiv hekk kif jingħalqu l-każijiet.

Rakkomandazzonijiet1.   L-OLAF għandu jiddefinixxi aħjar il-politika tiegħu ta' tolleranza żero fejn jidħlu l-investigazzjonijiet interni u, aktar importanti minn hekk, jiddeċiedi dwar kif għandu jittratta l-informazzjoni fejn jidħlu investigazzjonijiet ta' impatt finanzjarju żgħir. Dan għandu jkun dikjarat b'mod ċar fil-Manwal.2.   L-OLAF għandu jgħaddi informazzjoni li tkun dieħla dwar nuqqasijiet żgħar u/jew każijiet ta' impatt finanzjarju baxx lil servizzi oħra tal-Kummissjoni, aktar milli joqgħod jiddeċiedi biex jiftaħ investigazzjoni tal-OLAF, meta jkun hemm mezzi oħra ta' investigazzjoni Hemm il-bżonn li jiġi ċċarat meta l-informazzjoni għandha tintbagħat lill-IDOC u lil servizzi oħra tal-Kummissjoni u li jiġi definit it-terminu “nuqqas żgħir”.3.   L-OLAF għandu jtejjeb il-proċess ta' skambju ta' informazzjoni bejn is-servizzi relevanti tal-Kummissjoni dwar każijiet de minimis interni.4.   Il-prijoritajiet operattivi globali tal-OLAF għandhom ikunu ffokati fuq każijiet kumplessi u serji biex jintużaw aħjar ir-riżorsi skarsi tiegħu, biex b'hekk jingħata l-aħjar valur għall-flus għall-Komunità.

2.3.   Investigazzjonijiet esterni

Fil-każ tal-investigazzjonijiet esterni, il-protezzjoni tal-interessi finanzjarji tal-Komunitajiet hija responsabbiltà li tinqasam mal-awtoritajiet kompetenti tal-Istati Membri (11). F'dan il-qasam, l-OLAF ġeneralment għandu aktar libertà u flessibbiltà biex jiddeċiedi jekk jiftaħx investigazzjoni jew le. Skont il-Manwal (12) għandhom jitqiesu ċerti kriterji, bħal ma huma l-prinċipji tas-sussidjarjetà u l-proporzjonalità, meta tinfetaħ investigazzjoni. Min-naħa l-oħra, meta fi Stat Membru ma jkun hemm l-ebda awtorità responsabbli biex tagħti bidu għal investigazzjoni, l-OLAF hija l-unika organizzazzjoni fdata bil-poteri ta' investigazzjoni.

L-oqsma tal-każijiet fil-kampjun kienu jikkonċernaw irregolaritajiet żgħar fl-implimentazzjoni ta' programmi tal-Komunità u, fil-biċċa l-kbira, kienu jirrappreżentaw każijiet fejn kien hemm suspett ta' kunflitt ta' interess, pagamenti mhux ġustifikati jew inkella ġestjoni ħażina ta' fondi għal proġetti. Matul il-monitoraġġ ta' dawn il-każjiet, il-KS ħares b'mod partikolari lejn is-serjetà tal-każijiet, il-kriterji tal-ftuħ tagħhom u l-azzjonijiet meħuda mill-awtoritajiet nazzjonali u s-segwitu li kien hemm.

Bħal fil-każijiet de minimis interni eżaminati, il-KS sab li ma ntuża l-ebda kriterju ċar meta ttieħdet id-deċiżjoni biex jinfetħu dawn il-każijiet. Il-KS għalhekk iqis li l-istrateġija u l-prijoritizzazzjoni li qed jintużaw bħalissa fil-każ tal-investigazzjonijiet eserni mhumiex ċari. Hemm bżonn li l-kriterji għall-ftuħ ta' każ estern (inkluż il-livelli ta' referenza indikattivi minimi) jkomplu jiġu żviluppati u b'hekk jiġi evitat li jinfetħu każijiet de minimis. Fl-opinjoni tal-KS jekk ikun hemm strateġija u prijoritajiet ċari dan jiżgura użu aħjar ta' riżorsi skarsi tal-Komunità u titħeġġeġ allokazzjoni aħjar ta' riżorsi fejn ikun possibbli sabiex jiġu investigati każijiet aktar serji. Il-KS mhux konvint li jkun qed isir l-aħjar użu possibbli mir-riżorsi tal-OLAF jekk dan regolarment jaċċetta każijiet ta' impatt finanzjarju żgħir li jaqbżu l-ispejjez tal-investigazzjoni.

Il-KS josserva, mill-każijiet fil-kampjun, li ħafna drabi s-segwitu finanzjarju, jew l-irkupru ta' flus imħallsa bla mistħoqq u/jew l-azzjonijiet ta' dixxiplina (eż. it-tqegħid ta' isem il-kumpanija fis-sistema ta' allarm bikri) meta dan ikun xieraq, ikunu saru b'suċċess, jew inkella jkunu waslu biex jibdew isiru mis-servizz relevanti tal-Komunità jew minn Aġenzija, matul jew qabel l-investigazzjoni tal-OLAF. Il-KS ma fehmx sew, mir-rapporti, kemm ikun il-valur miżjud li l-investigazzjoni tal-OLAF dwar dawn l-irregolarijiet żgħar tagħti lill-proċess, partikolarment fejn jidħol is-segwitu finanzjarju, peress li diġà tkun ħarġet ordni ta' rkupru mis-servizz li jieħu ħsieb l-implimentazzjoni tal-programm u dan is-servizz ikun f'pożizzjoni li jagħmel dan hekk kif tkun disponibbli l-informazzjoni dwar frodi jew irregolarità possibbli. Il-KS innota wkoll il-prassi fejn, ladarba tkun infetħet investigazzjoni tal-OLAF mill-Bord, din tkun proċessata sa l-aħħar u ma jkunu ttieħdu l-ebda miżuri biex jingħalaq każ, anki jekk matul l-investigazzjoni setgħu ġew magħluqa azzjonijiet ta' segwitu antiċipati.

Fejn jidħol is-segwitu ġudizzjarju, il-KS osserva li ħafna drabi jkun komplikat biex l-OLAF, għal raġunijiet 'il barra mill-kontroll tal-OLAF, jiġbor l-informazzjoni minn stati mhux membri dwar fejn ikun wasal is-segwitu. Minħabba f'hekk, din l-informazzjoni hija fil-biċċa l-kbira proċessata mid-Delegazzjonijiet tal-Kummissjoni fil-pajjiżi kkonċernati, u s-sehem tal-OLAF huwa, għalhekk, limitat.

Rakkomandazzjoni1.   Hemm il-bżonn li tiġi żviluppata/ddefinita strateġija de minimis dwar l-investigazzjonijiet esterni u li jiġu stabbiliti l-livelli ta' referenza għal investigazzjonijiet bħal dawn.

2.4.   Każijiet ta' assistenza, monitoraġġ u koordinazzjoni

Fil-monitoraġġ tal-każijiet de minimis, ġew inklużi fil-kampjun għadd ta' każijiet ta' assistenza, monitoraġġ u koordinazzjoni. B'mod ġenerali l-bażi legali għal dawn l-attivitajiet huwa t-trattat tal-KE u r-regolamenti relevanti (13), li jobbligaw lill-OLAF biex jassisti lill-Istati Membri fl-organizzazzjoni tal-kooperazzjoni u l-koordinazzjoni tal-attivitajiet tagħhom għall-iskop tal-protezzjoni tal-interessi finanzjarji tal-Komunitajiet kontra frodi.

Bħal fil-każijiet de minimis esterni u interni, il-KS ikkonkluda li jkun utli ħafna li fil-Manwal tingħata gwida dwar il-mod kif l-OLAF jittratta informazzjoni li tidħol dwar dawn it-tip ta' każijiet, partikolarment fejn jidħlu l-prijoritizzazzjoni u l-għażla tal-każijiet (kriterji dwar jekk każ għandux jinfetaħ jew le). Fil-kampjun tal-każijiet il-KS ikkonkluda li l-awtoritajiet nazzjonali dejjem assumew il-kontroll tal-fajls tal-każijiet (it-tmexxija tal-investigazzjonijiet u attivitajiet ta' segwitu) u r-rwol tal-OLAF kien, għalhekk, limitat ħafna meta mqabbel mal-każijiet esterni u interni fejn l-attivitajiet infushom ta' investigazzjoni, bħal ma huma spezzjonijiet, iċċekkjar u verifika tal-informazzjoni jsiru mill-Uffiċċju. Għal din ir-raġuni kien diffiċli għall-KS li jara l-valur miżjud potenzjali li jikkontribwixxi l-OLAF f'dan il-qasam u x'aktarx huwa għaqli li wieħed jirrifletti fuq sa fejn għandhom jintużaw ir-riżorsi tal-OLAF li għandhom jintużaw f'dawn l-attivitajiet jekk ikun hemm nuqqas ta' riżorsi fl-oqsma ta' investigazzjonijiet esterni u interni.

Rakkomandazzjoni1.   Il-Manwal tal-OLAF għandu jinkludi kriterji ta' prijoritizzazzjoni u selezzjoni għal każijiet ta' assistenza, monitoraġġ u ta' koordinazzjoni.

---

(1)  Ara pereżempju l-konklużjonijiet u r-rakkomandazzjonijiet tar-rapporti ta' attività annwali tal-KS ta' Diċembru 2005 sa Mejju 2007, u minn Ġunju 2007 sa Mejju 2008.

(2)  Ir-Regolamenti (KE) Nru 1073/1999 u Nru 1074/1999; Id-Deċiżjoni tal-Kummissjoni tat-28 ta' April 1999 (ĠU L 136/20, 31.5.1999).

(3)  Il-Manwal tal-OLAF tal-25 ta' Frar 2005, punt 3.2 Prijoritajiet operattivi: Fil-qasam tal-investigazzjonijiet interni, jittieħdu f'kunsiderazzjoni l-kriterji li ġejjin: is-serjetà tal-offiża kriminali jew dixxiplinarja, jekk kienx hemm konfoffa jew inkella attur wieħed, jew uffiċjali għolja, jekk kienx hemm abbuż ta' poter, impatt negattiv fuq ir-reputazzjoni/il-kredibbiltà tal-UE jew inkella jekk intalbitx investigazzjoni minn servizz/istituzzjoni. Fil-qasam ta' invesstigazzjonijiet esterni hemm ħmistax-il kriterju bħal ma hi l-importanza tal-impatt finanznjarju, l-interess pubbliku, eċċ.

(4)  Nota interna ddatata it-18 ta' Ġunju 2007 dwar il-prassi tal-OLAF fejn tidħol “it-tolleranza żero” u r-regola de minimix fil-qasam tal-investigazzjonijiet interni, ddatata it-18 ta' Ġunju 2007. In-nota tfisser il-prinċipji ġenerali tal-politika ta' tolleranza żero tal-Kummissjoni u r-regola de minimis fil-qasam ta' investigazzjonijiet interni fil-ftuħ tal-investigazzjonijiet u l-preżentazzjoni ta' rapporti finali lill-awtoritajiet nazzjonali. In-nota tikkonkludi li l-OLAF għandu jibqa' fi ħdan il-limiti tal-kompetenzi tiegħu stess meta jiftaħ investigazzjoni, u li nuqqasijiet minuri li ma jkollhom l-ebda rabta mal-interessi finanzjarji tal-Komunitajiet għandhom jiġu pproċessati minn servizzi oħra li ma jkunux l-OLAF.

(5)  Anness 1: Dokument ta' 12-il paġna li janalizza informazzjoni marbuta mal-każijiet, li mhux għall-pubblikazzjoni.

(6)  QEĠ-11/00 KE/BĊE - 10 ta’ Lulju 2003 punt 141 u C-15/00 KE/BĊE - 10 ta’ Lulju 2003 punt 164.

(7)  Nota interna ddatata t-18 ta' Ġunju 2007 dwar il-prassi tal-OLAF fejn tidħol “it-tolleranza żero” u r-regola de minimis fil-qasam tal-investigazzjonijiet interni, ddatata t-18 ta' Ġunju 2007.

(8)  L-Artikolu 2(1) tad-Deċiżjoni tal-Kummissjoni tat-28 ta' April 1999 (ĠU L 136/20, 31.5.1999)

(9)  Il-Manwal, punt 3.2.1.1. dwar il-prijoritajiet operattivi tal-investigazzjonijiet interni.

(10)  QEĠ C-270/99 27 ta' Novembru 2001; QPI T-307/01 10 ta' Ġunju 2004; L-Opinjoni tal-Avukat Ġenerali C-270/99 22 ta' Marzu 2001.

(11)  It-Trattat KE, Art. 280(2)

(12)  Punt 3.2.1.2. Investigazzjonijiet esterni – il-prinċipju tad-diskrezzjoni p. 63

(13)  L-Artikolu 280 tat-Trattat tal-KE, l-Artikolu 1(2) tar-Regolament 1073/99 u l-Artikolu 9(1) tar-Regolament 2988/95.

---

ANNESS 4

OPINJONI Nru 1/2009

Pjan ta' Ġestjoni Annwali tal-OLAF għall-2009

Brussell, id-19 ta’ Marzu 2008

Il-KS eżamina sew il-parti pubblika kif ukoll dik interna tal-annessi tal-Pjan ta' Ġestjoni Annwali tal-OLAF (PĠA) għall-2009, u ta attenzjoni partikolari lill-għanijiet, l-indikaturi u r-riżultati mistennija tal-investigazzjonijiet u r-rabta bejniethom u l-attivitajiet l-oħra tal-Uffiċċju. Kollox ma' kollox, il-KS jixtieq jikkongratula lill-OLAF għal PĠA ċar, strutturat tajjeb, u preċiż, kif ukoll għall-inklużjoni ta' referenza tar-rakkomandazzjonijiet tiegħu stess. Il-KS jixtieq jipprovdi xi ftit ħsibijiet u osservazzjonijiet dwar il-PĠA tal-2009.

1.   Il-parti pubblika

Il-KS jinnota li, meta mqabbel mal-2008, l-indikatur u l-mira tal-għan ġenerali nbidlu minn “il-minimizzazzjoni tal-frodi” biex issir enfasi fuq l-importanza ta' reazzjonijiet mill-klijenti. Il-KS jaqbel ma' dan l-approċ u jinnota li huwa konformi mar-rakkomandazzjoni tiegħu fl-Opinjoni Nru 3 tal-2006, fejn il-KS kien saħaq fuq il-ħtieġa li jiġu involuti dawk interessati u milquta mill-attivitajiet tal-OLAF biex jiġu ddefiniti sew l-istandards kwalitattivi kif ukoll kwantitattivi, u l-livelli ta' referenza, għall-attivitajiet tal-OLAF. Fid-dawl ta' dan, il-KS jixtieq jisħaq dwar il-ħtieġa għall-OLAF li jistabbilixxi sistema fejn jiġbor ir-reazzjonijiet b'mod regolari mingħand dawk involuti fi, u milquta minn, il-ħidma tiegħu.

Fejn jidħol l-indikatur tal-għan ġenerali “użu effettiv tar-riżultati ta' stħarriġ fost dawk involuti”, il-KS eżamina r-riżultati u l-analiżi (kif ipprovduti mill-Uffiċċju tiegħek) tal-istħarriġ li sar fl-2007 u fl-2008 mill-Eurobarometer u mill-Kummissjoni. Ikkonkluda li l-istħarriġ la jindirizza u lanqas jipprovdi xi informazzjoni dwar l-effiċjenza operattiva jew l-effettività tas-servizzi tal-OLAF. Għaldaqstant, il-KS għandu d-dubbji dwar jekk l-OLAF jistax juża dawn ir-riżultati biex jevalwa kemm inkisbu l-għanijiet PĠA mill-ottika operattiva. Barra minn dan, il-KS għandu r-riżervi dwar dan l-istħarriġ peress li ġeneralment ma jkunx immirat direttament lejn individwi li jikkooperaw direttament mal-OLAF. Għalhekk, il-KS jissuġġerixxi li l-OLAF iwettaq stħarriġ aktar immirat u aktar imfassal għall-ħtiġijiet tal-OLAF biex jikseb il-veduti ta' dawk ir-rappreżentanti, tal-awtoritajiet tal-Istati Membri u istituzzjonijiet u aġenziji tal-UE, li jkollhom kuntatt mal-OLAF ta' kuljum. Din l-informazzjoni tkun aktar utli għall-iskopijiet tal-PĠA tal-2009.

Osservazzjoni oħra tar-riżultati tal-istħarriġ kienet dik li l-għarfien ġenerali dwar l-OLAF ma kienx tajjeb ħafna, ħaġa li l-OLAF għandu jżomm f'moħħu meta jkun qed ifassal l-attivitajiet futuri tiegħu. Pereżempju r-riżultati ewlenin tal-istħarriġ tal-Eurobarometer tal-2008 (25,000 ċittadin tal-UE magħżula kif jinzertaw) kien li 59 % ta' dawk li wieġbu qatt ma kienu semgħu bl-OLAF u 20 % oħra, li qalu li kienu semgħu bl-OLAF, ma setgħux, jew ma ridux, jgħidu jekk kinux jafdaw din l-organizzazzjoni. Fl-istħarriġ tal-Kummissjoni kien hemm riżultati simili, fejn il-persunal ma kellux esperjenza ta' kuntatt mal-OLAF u għalhekk ma setax jifforma opinjoni tal-attivitajiet tiegħu. Abbażi ta' dawn ir-riżultati, il-KS jixtieq iħeġġeġ lill-OLAF biex jirrifletti dawn ir-riżultati fil-PĠA tal-2010.

Il-KS jilqa' b'sodisfazzjon “l-għan speċifiku nru.1”, li jenfasizza l-kejl sew tal-effiċjenza kif ukoll tal-effettività tal-operazzjonijiet tal-OLAF. L-għan fl-2009 għandu jkun dak li fil-mira jkun hemm każijiet ta' frodi aktar serji, ħaġa li hi konformi mal-kummenti li saru mill-KS dwar il-PĠA tal-2008, u fl-Opinjoni Nru. 3 dwar każijiet de minimis. Il-KS jilqa' l-istrateġija mtejba fejn tidħol ir-regola de minimis tal-investigazzjonijiet interni, li ġiet spjegata fl-ittra reċenti dwar il-politika ta' de minimis.

Il-KS jixtieq aktar informazzjoni, partikolarment fejn jidħlu l-kriterji ta' għażla tal-investigazzjonijiet esterni “serji” u jħeġġeġ lill-OLAF li joħroġ bi strateġija u linji-gwida aktar ċari u konsisteni dwar it-tipi ta' każijiet li l-OLAF beħsiebu jinvestiga fl-2009. Il-KS jixtieq ukoll jenfasizza li l-abbozz ta' Manwal tal-proċeduri operattivi (il-punt 2.3) għandu jinkludi spjega dwar kif ikunu fformulati l-prijoritajiet operattivi.

Il-KS jaqbel mal-opinjoni tal-OLAF li l-effettività tal-operazzjonijiet tal-OLAF hija fattur importanti għall-kisba tal-għan ġenerali u jixtieq jirċievi kjarifiki dwar kif “Il-konformità ma' linji-gwida dwar limiti u kriterji għall-ftuħ ta' linji ta' segwitu (Indikatur 1.1)” se tkun ta' kontribut biex dan jinkiseb fl-2009.

Barra mill-kriterji ta' rata ta' għeluq u ta' tul, il-KS iqis li l-effiċjenza tal-investigazzjonijiet għandha titkejjel f'termini tat-twaqqif ta' sistema jew mekkaniżmu ta' kontroll regolari (inkluż kontroll ta' kwalità) tal-investigazzjonijiet, biex jitnaqqas id-dewmien u jiġu ffaċċjati problemi ftit wara li jseħħu. Il-KS jixtieq aktar informazzjoni dwar “is-sistema ta' twissija ta' 18-il xahar” li tissemma fir-PĠA taħt l-għan speċifiku nru 1. Kif indikat fil-PĠA, madwar 25 % tal-investigazzjonijiet għadhom mhux ipproċessati fi ħdan il-perjodu ta' ġestjoni ta' mira ta' 24 xahar. Peress li din hija xejra li qed tkompli mis-snin preċedenti, il-KS jistaqsi jekk l-indikaturi tal-effiċjenza humiex biżżejjed biex dan id-dewmien jiġi indirizzat u mnaqqas.

Bħal fil-każ tal-PĠA tal-2008, il-KS jara li hija ħaġa problematika li r-rata ta' għeluq ta' każi (indikatur tar-riżultati 2.2) għandu jkun qrib il-wieħed jekk ikun ikkalkulat fuq il-bażi ta' każijiet ġodda miftuħa matul sena kalendarja. Huma meħtieġa miżuri addizzjonali mid-direzzjoni tal-OLAF biex tidħol responsabbli għall-ġestjoni tal-piż ta' xogħol preżenti (madwar 440 każ f’Diċembru 2008), meta jitqies li l-ksib ta' din il-mira mhux ser jikkontribwixxi għal tnaqqis fl-ammont ta' xogħol. Dan huwa kkonfermat ukoll fil-minuti tal-laqgħa tad-Diretturi ta' Ottubru 2008 fejn jingħad li, fl-ewwel nofs tal-2008, ir-rata ta' għeluq ħżienet u x-xogħol b'lura żdied.

Barra minn dan, l-KS jinnota li l-effettività u l-effiċjenza tal-operazzjonijiet huma mkejla biss mill-ottika ta' investigazzjonijiet u ma huma inklużi l-ebda attivitajiet operattivi, jew servizzi ta' sostenn, oħra. Madankollu, il-KS iqis li s-servizzi ta' sostenn tal-OLAF (attivitajiet operattivi u servizzi amministrattivi oħra) għandhom ukoll ikunu inkorporati f'dan l-istrateġija biex l-OLAF isir “korp ta' investigazzjoni amministrattiv ta' klassi mondjali”. Fil-futur, ikun ta' ġid li ssir riflessjoni dwar kif attivitajiet oħra, barra mill-investigazzjonijiet, jikkontribwixxu għall-benefiċċju tal-investigazzjonijiet tal-OLAF u kif dan ikunu jista' jitkejjel fil-PĠA.

Il-KS jinnota li l-istrateġija ta' komunikazzjoni effettiva tal-għan speċifiku Nru 2 “il-promozzjoni ta' kultura ta' kooperazzjoni biex ikunu miġġielda l-frodi u l-korruzzjoni” ma tinkludi l-ebda politika ta' komunikazzjoni in-house ċara. Meta wieħed jirrifletti dwar is-sorveljanza ta' każijiet tal-OLAF mill-KS, hu ovvju li l-koordinazzjoni ġenerali tal-attivitajiet bejn l-unitajiet u d-dipartimenti tista' tittejjeb. Għalqdstant, il-KS jixtieq jirrakkomanda li tiġi inkorporata strateġija ta' komunikazzjoni interna fil-PĠA sabiex jitjieb it-tqassim tal-għarfien u sabiex jitjieb l-għarfien ġenerali fost il-persunal tal-OLAF, dwar l-attivitajiet tiegħu stess.

2.   Annessi interni

Il-KS jilqa' b'sodisfazzjon l-impatt finanzjarju speċifku għal investigazzjonijiet fil-qasam tal-kummerċ u tad-dwana u l-attenzjoni miżjuda fuq każijiet b'impatt finanzjarju stmat li jaqbeż il-miljun EUR.

Dwar l-effiċjenza ta' Dir A u B, investigazzjonijiet u operazzjonijiet, il-KS għandu interess partikolari biex ikun jaf kif it-tul tal-investigazzjonijiet u d-dewmien potenzjali tagħhom huma bħalissa sorveljati u jilqa' tajjeb ir-reviżjoni sistematika ta' każijiet kull 18-il xahar filwaqt li jitlob ukoll lill-OLAF li jirrifletti dwar jekk din is-sistema hix biżżejjed biex ikun ikkontrollat id-dewmien. Il-KS tixtieq kjarifika dwar “l-istadju l-ġdid pendenti”. Kollox ma' kollox, il-KS tissottolinea l-ħtieġa ta' sistema stretta ta' kontroll biex jitnaqqas id-dewmien u tinżamm il-kwalità tax-xogħol fuq il-każijiet.

Bħal fil-PĠA tal-2008, il-KS għandu dubju dwar il-valur u l-utilità ta' indiktur “% ta' każijiet magħluqa b'segwitu finanzjarju/ġuridku/amministrattiv” f'rabta mal-għadd totali ta' każijiet, peress li, fil-bidu, ikun diffiċli li wieħed ibassar ir-riżultati tal-investigazzjonijiet.

Il-KS jixtieq jirrepeti li, għal darb'oħra, l-indikatur ta' riżultat ta' tul ta' każjiet ta' 24 xahar ma nkisibx fl-2008, u ma nkisibx fl-aħħar erba' snin. Il-minuti tal-laqgħa tad-Diretturi ta' Ottubru 2008 jindikaw li 49 % biss tal-każijiet ingħalqu f'anqas minn 24 xahar fl-ewwel nofs tal-2008. It-tul medju ta' każ attiv fl-ewwel nofs tal-2008 kien ta' 27 xahar. Il-KS għandu d-dubji dwar kemm l-għan se jkun jista' jintlaħaq fl-2009, b'mod partikolari jekk l-OLAF se jimmira fuq każijiet aktar kumplessi, u fl-istess ħin ma jkunx hemm riżorsi addizzjonali disponibbli.

Il-PĠA jiddikjara (il-Punt 1.2 effiċjenza) li l-evalwazzjonijiet (jew il-valutazzjonijiet) jirrappreżentaw bejn wieħed u ieħor 50 % tal-ammont ta' xogħol tal-investigaturi (48 % f'Dir A, 54 % f'Dir B). Il-KS jinnota li ma ġew formulati la miri u lanqas għanijiet għall-“istadju mhux attiv” tal-investigazzjonijiet, u ma hemm l-ebda informazzjoni fil-PĠA dwar it-tul medju tal-evalwazzjonijiet. Il-KS jissuġġerixxi li għandha ssir riflessjoni dwar kif għandha tiġi inkluża l-fażi mhux attiva ta' investigazzjoni fil-PĠA, peress li din tikkonsma riżorsi skarsi u hija fattur importanti għad-determinazzjoni, pereżempju, tal-limitu ta' żmien tal-għoti tal-provi u s-segwitu tar-rapporti finali tal-każijiet tal-OLAF.

Fl-aħħarnet, il-KS jixtieq jinnota li uħud mill-indikaturi tar-riżultat tal-attivitajiet ta' sostenn (pereż. “l-għadd ta' laqgħat organizzati”, “kooperazzjoni bla xkiel” u “reazzjonijiet li daħlu”) huma ġenerali wisq, diffiċli biex jitkejlu u/jew mhumiex preċiżi dwar kif għandhom ikunu sorveljati u mqabbla ma' għanijiet stabbiliti u mistoqsijiet dwar jekk fil-fatt jirrappreżentawx metodi tajbin u effiċjenti biex titkejjel il-prestazzjoni.

---

ANNESS 5

OPINJONI Nru 2/2009

Ir-Rapporti tal-Investigazzjonijiet tal-OLAF li ilhom għaddejjin għal aktar minn disa’ xhur

Brussell, it-28 ta’ Mejju 2009

PARTI I

INTRODUZZJONI

Id-Direttur Ġenerali tal-Uffiċċju Ewropew ta’ kontra l-Frodi (OLAF) jipprovdi rapport ta’ kull xahar lill-Kumitat ta’ Superviżjoni b’ġabra fil-qosor ta’ kull investigazzjoni li tkun ilha għaddejja għal aktar minn disa’ xhur (minn hawn ’il quddiem, “ir-rapporti tad-disa' xhur”). Ir-“rapporti tad-disa’ xhur” stipulaw ir-raġunijiet għaliex l-investigazzjonijiet ma tlestewx kif ukoll skeda ta’ żmien prevista għall-għeluq ta’ kull każ.

It-tul tal-investigazzjonijiet huwa kwistjoni ta’ tħassib komuni għall-istituzzjonijiet u għall-OLAF innifsu (1), b’kunsiderazzjoni għall-konsegwenzi negattivi li d-dewmien jista’ jkollu għall-partijiet involuti fl-investigazzjoni kif ukoll għas-segwitu amministrattiv, ġudizzjarju u finanzjarju ta’ dawk l-investigazzjonijiet li jitmexxew mill-OLAF.

Il-ħafna każijiet b'lura, li jirriżultaw minn numru kbir ta' każijiet li qed idumu, huma detrimentali wkoll għax-xogħol ta' kuljum tal-OLAF, peress li sempliċiment l-amministrazzjoni tal-każijiet il-qodma tiekol riżorsi sinjifikanti li kieku jmorru għall-ħidmiet prinċipali tal-uffiċċju.

L-OLAF igawdi mill-esperjenza eċċezzjonali u konsiderevoli ta’ għaxar snin ta’ tmexxija ta’ investigazzjonijiet Ewropej u internazzjonali. Is-sinjifikanza u r-reputazzjoni tiegħu qed jikbru kontinwament. Għaldaqstant huwa essenzjali li ż-żmien li jittieħed biex il-każijiet jiġu investigati u magħluqa jkun qasir kemm jista' jkun.

Il-ħidma tal-Kumitat ta’ Superviżjoni

L-għan ġenerali ta’ din l-analiżi magħmula mill-Kumitat ta' Superviżjoni (KS) huwa li jivvaluta t-tul ta' żmien tal-investigazzjonijiet u r-raġunijiet għal dewmien potenzjali bla bżonn sabiex ikun żgurat li l-investigazzjonijiet jitmexxew kontinwament fuq perjodu li jkun proporzjonat għaċ-ċirkostanzi u l-kumplessità tal-każ (2).

Permezz ta’ din il-proċedura ta’ monitoraġġ regolari, l-ewwel u qabel kollox il-KS isaħħaħ l-indipendenza tal-OLAF billi jivverifika li ma ssir l-ebda interferenza minn barra fit-tmexxija imparzjali tal-investigazzjonijiet u li d-dewmien ma jimblukkax ir-riżultat maħsub tal-investigazzjoni, pereżempju billi tispiċċa preskritta.

Din hija t-tieni opinjoni mogħtija mill-KS dwar “ir-rapporti tad-disa' xhur”.

F’April tal-2007 il-KS ħareġ l-Opinjoni 1/2007 wara li eżamina l-150 “rapport tad-disa' xhur” kollha li jkopru l-perjodu Jannar-Diċembru 2006. L-għan ta’ dik l-opinjoni kien li jivvaluta żewġ aspetti differenti: jekk dawk ir-rapporti kienx fihom informazzjoni adegwata biex jippermettu lill-KS jaqdi l-funzjoni tiegħu ta’ monitoraġġ u biex jevalwa sa liema punt dawk ir-rapporti jistgħu jintużaw bħala għodda ta’ ġestjoni mill-OLAF sabiex l-investigazzjoni tintemm b’suċċess f’perjodu ta’ żmien proporzjonat. Il-konklużjonijiet u r-rakkomandazzjonijiet ta’ dik l-Opinjoni ġew aċċettati u segwiti mill-OLAF (3).

Hemmhekk il-KS iddikjara, bħala azzjoni futura, li r-raġunijiet għan-nuqqas ta’ tlestija tal-investigazzjonijiet fil-perjodu ta’ żmien speċifikat kif indikat mill-OLAF se jiġu skrutinati.

Ir-“rapporti tad-disa' xhur” tal-OLAF

Din l-Opinjoni issa hija bbażata fuq l-eżaminazzjoni tal-275 “rapport tad-disa' xhur” (minn 424 każ attiv) li jkopru l-perjodu bejn Jannar 2007 sa Diċembru 2008 u minn 115-il “valutazzjoni ta’ informazzjoni inizjali” li jikkonċernaw kull wieħed mir-“rapporti tad-disa' xhur” li l-OLAF bagħat lill-KS minn Marzu sa Diċembru 2008 (4). Dawn il-“valutazzjonijiet” huma mfassla mill-investigaturi tal-OLAF qabel ma tittieħed id-deċiżjoni li tinfetaħ investigazzjoni u fihom ukoll “suġġerimenti inizjali għal pjan ta’ xogħol”. Sar ukoll kontroll fis-Sistema tal-Ġestjoni tal-Każijiet (CMS) sabiex jiġi ddeterminat l-istatus ta’ dawk il-każijiet.

Ir-rapporti li waslu, settur settur, kienu dawn li ġejjin (5):

| — | 47 investigazzjoni interna: istituzzjonijiet Ewropej: fejn l-OLAF għandu rwol prinċipali u jgawdi minn kompetenzi proċedurali ċari (6). |
| --- | --- |

—

47 investigazzjoni interna: istituzzjonijiet Ewropej: fejn l-OLAF għandu rwol prinċipali u jgawdi minn kompetenzi proċedurali ċari (6).

| — | 11-il investigazzjoni Interna/Esterna: korpi tal-UE: fejn l-OLAF għandu r-rwol prinċipali (7). |
| --- | --- |

—

11-il investigazzjoni Interna/Esterna: korpi tal-UE: fejn l-OLAF għandu r-rwol prinċipali (7).

| — | 51 Nefqa Diretta u Għajnuna Esterna: fejn l-OLAF għandu r-rwol prinċipali u fejn ir-regoli għall-kondotta tal-investigazzjonijiet huma bbażati wkoll “fuq il-ftehimiet ma’ pajjiżi terzi” (8). |
| --- | --- |

—

51 Nefqa Diretta u Għajnuna Esterna: fejn l-OLAF għandu r-rwol prinċipali u fejn ir-regoli għall-kondotta tal-investigazzjonijiet huma bbażati wkoll “fuq il-ftehimiet ma’ pajjiżi terzi” (8).

| — | 46 Għajnuna Esterna: fejn l-OLAF għandu r-rwol prinċipali u fejn ir-regoli għall-kondotta tal-investigazzjonijiet huma bbażati wkoll “fuq il-ftehimiet ma’ pajjiżi terzi” (9). |
| --- | --- |

—

46 Għajnuna Esterna: fejn l-OLAF għandu r-rwol prinċipali u fejn ir-regoli għall-kondotta tal-investigazzjonijiet huma bbażati wkoll “fuq il-ftehimiet ma’ pajjiżi terzi” (9).

| — | 43 Agrikoltura: fejn l-OLAF għandu poteri legali sodi u stabbiliti tajjeb. Madankollu, dan is-settur ikopri wkoll każijiet doganali fejn huma involuti prodotti agrikoli u fejn l-OLAF prinċipalment għandu rwol ta’ koordinatur u ta’ assistenza (10). |
| --- | --- |

—

43 Agrikoltura: fejn l-OLAF għandu poteri legali sodi u stabbiliti tajjeb. Madankollu, dan is-settur ikopri wkoll każijiet doganali fejn huma involuti prodotti agrikoli u fejn l-OLAF prinċipalment għandu rwol ta’ koordinatur u ta’ assistenza (10).

| — | 51 Dwana I u II: fejn l-OLAF għandu rwol ta’ koordinatur u ta’ assistenza u fejn it-tul tal-każijiet jiddependi ħafna fuq l-azzjoni mill-Istati Membri (SM) jew pajjiżi terzi involuti (11). |
| --- | --- |

—

51 Dwana I u II: fejn l-OLAF għandu rwol ta’ koordinatur u ta’ assistenza u fejn it-tul tal-każijiet jiddependi ħafna fuq l-azzjoni mill-Istati Membri (SM) jew pajjiżi terzi involuti (11).

| — | 26 Miżura Strutturali: fejn l-OLAF igawdi minn bażi legali soda biex imexxi investigazzjonijiet (12). |
| --- | --- |

—

26 Miżura Strutturali: fejn l-OLAF igawdi minn bażi legali soda biex imexxi investigazzjonijiet (12).

L-OLAF stabbilixxa formola mudell għar-“rapporti tad-disa' xhur”. Ir-raġunijiet għan-nuqqas ta’ tlestija tal-każijiet, kif iddefinit minn qabel fil-formola mudell tar-“rapporti tad-disa’ xhur” tal-OLAF, ġew immarkati mill-investigaturi kif ġej (13):

| — | “Ġew allokati riżorsi sinjifikanti; madankollu, il-volum tax-xogħol operazzjonali/investigattiv ifisser li hemm bżonn aktar żmien.” f’133 rapport, (50 %); |
| --- | --- |

—

“Ġew allokati riżorsi sinjifikanti; madankollu, il-volum tax-xogħol operazzjonali/investigattiv ifisser li hemm bżonn aktar żmien.” f’133 rapport, (50 %);

| — | “Waqfa tattika fl-investigazzjoni” f’16-il rapport, (6 %); |
| --- | --- |

—

“Waqfa tattika fl-investigazzjoni” f’16-il rapport, (6 %);

| — | “Nuqqas ta’ riżorsi” fi 30 rapport, (11 %); |
| --- | --- |

—

“Nuqqas ta’ riżorsi” fi 30 rapport, (11 %);

| — | “Prijorità baxxa flimkien ma’ riżorsi limitati” fi 12-il rapport, (5 %); |
| --- | --- |

—

“Prijorità baxxa flimkien ma’ riżorsi limitati” fi 12-il rapport, (5 %);

| — | “Nuqqas ta’ kooperazzjoni: minn Stat Membru; mis-Servizzi tal-Kummissjoni; minn istituzzjoni oħra; minn individwu/kumpanija” fi 43 rapport, (15 %) u |
| --- | --- |

—

“Nuqqas ta’ kooperazzjoni: minn Stat Membru; mis-Servizzi tal-Kummissjoni; minn istituzzjoni oħra; minn individwu/kumpanija” fi 43 rapport, (15 %) u

| — | “Oħrajn: ara każ” f’77 rapport, (27 %). |
| --- | --- |

—

“Oħrajn: ara każ” f’77 rapport, (27 %).

Il-kontenut ta’ dawn ir-“rapporti tad-disa' xhur” imfassla mill-investigaturi tal-OLAF huwa formalment kontrofirmat - “ivviżat” - mill-Kap tal-Unità tas-settur inkwistjoni u mid-Direttur ta’ kull wieħed mid-Direttorati tal-Investigazzjonijiet u l-Operazzjonijiet rispettivament.

Minn Jannar tal-2008 u wara l-modifika tal-formola mudell tar-rapporti tad-disa' xhur (14), ir-raġunijiet “waqfa tattika fl-investigazzjoni” u “prijorità baxxa flimkien ma’ riżorsi limitati” tneħħew mil-lista.

L-għan u l-metodoloġija tar-reviżjoni preżenti

Huwa ta’ importanza fundamentali għal kwalunkwe uffiċċju investigattiv li jkun kapaċi jagħti raġunijiet ċari għad-dewmien u l-ostakli fil-proċess tal-investigazzjoni. Dan jippermetti ppjanar bir-reqqa u strateġija għall-investigazzjonijiet, l-allokazzjoni ta’ persunal adattat, evalwazzjoni preċiża tal-kooperazzjoni esterna, prijoritizzazzjoni tal-każijiet u t-twaqqif ta' politika tal-investigazzjoni.

Barra minn hekk, il-KS jista’ biss jgħasses it-tul tal-investigazzjonijiet tal-OLAF biex jeskludi interferenzi esterni jew deċiżjonijiet imparzjali jekk ikun hemm raġunijiet oġġettivi u verifikabbli għad-dewmien.

F’Diċembru tal-2008, 78 % tal-investigazzjonijiet tal-OLAF kienu ilhom għaddejjin għal perjodu li jaqbeż id-disa' xhur u 40 % kienu ilhom għaddejjin għal aktar minn sentejn. Apparti milli jagħmel analiżi ġenerali tal-informazzjoni pprovduta fir-“rapport tad-disa' xhur”, il-KS ddeċieda li jiċċekkja l-konsistenza tar-raġunijiet immarkati mill-investigaturi tal-OLAF fir-“rapporti tad-disa’ xhur” għan-nuqqas ta’ tlestija tal-każijiet, bir-raġunijiet kif elaborati fid-dettall fil-parti prinċipali tar-rapport.

Il-KS stħarreġ ukoll ir-raġunijiet li ngħataw għad-dewmien sabiex janalizza sa fejn dawk kienu qed jikkontribwixxu sabiex wieħed jifhem ir-raġuni vera jew il-fatturi l-aktar importanti li kienu qed jikkawżaw dewmien fl-investigazzjonijiet li kienu għaddejjin. Għal dan l-għan il-KS analizza wkoll il-“valutazzjoni tal-informazzjoni inizjali”, partikolarment fis-suġġerimenti inizjali tal-pjan tax-xogħol.

Bis-saħħa ta’ din l-analiżi li wettaq, il-KS ipprova wkoll jiċċara jekk il-persentaġġ għoli ta’ investigazzjonijiet li kienu ilhom għaddejjin għall-“perjodu tad-disa' xhur” kienx minħabba kawżi oġġettivi u inevitabbli.

Ingħatat attenzjoni partikolari wkoll liż-żmien mistenni għat-tlestija tal-investigazzjonijiet li l-OLAF hu obbligat li jikkomunika lill-KS fir-“rapporti tad-disa' xhur” (15).

Metodoloġija

B’kunsiderazzjoni tan-natura speċifika ta’ kull settur u l-poteri u r-regoli proċedurali differenti applikabbli għal kull wieħed, l-analiżi saret settur settur (16). Madankollu, għall-iskop ewlieni ta’ din l-Opinjoni, qassamna fi gruppi r-rapporti tal-OLAF ukoll fuq il-bażi tar-raġunijiet predefiniti mmarkati fir-rapport mudell tad-“disa’ xhur” għan-nuqqas ta’ tlestija tal-każijiet fil-perjodu speċifikat.

Il-konklużjonijiet u r-rakkomandazzjonijiet speċifiċi għandhom isiru fuq bażi settorjali; madankollu, se jiġu pprovduti konklużjonijiet u rakkomandazzjonijiet globali.

PARTI 2

ANALIŻI TAR-RAĠUNIJIET GĦALIEX L-OLAF MA LESTIEX L-INVESTIGAZZJONIJIET FI ŻMIEN IL-PERJODU TA’ DISA’ XHUR

1.   “ĠEW ALLOKATI RIŻORSI SINJIFIKANTI, MADANKOLLU, IL-VOLUM TAX-XOGĦOL OPERAZZJONALI/INVESTIGATTIV IFISSER LI HEMM BŻONN AKTAR ŻMIEN”

Madwar 50 % tal-investigazzjonijiet trażmessi lill-KS kienu ddikjarati mill-OLAF li ddewmu minħabba din ir-raġuni (17).

Investigazzjonijiet interni: Istituzzjonijiet Ewropej

Ġew eżaminati 15-il każ li taw din ir-raġuni (31 % tal-każijiet f’dan is-settur ġew trażmessi lill-KS).

Uħud mill-każijiet kienu spjegati tajjeb u l-“volum ta’ xogħol investigattiv” kien faċli li jinftiehem fil-kuntest tar-rapport (18). Madankollu, r-raġunijiet fundamentali għad-dewmien f’bosta mill-investigazzjonijiet kienu diverġenti: perjodi twal ta’ inattività (sa seba’ xhur) qabel tinbeda l-investigazzjoni; il-progress tal-każijiet jiddependi fuq informazzjoni potenzjali minn sorsi minn barra fejn ma ttieħed l-ebda pass investigattiv mill-OLAF kif ukoll raġunijiet mingħajr spjegazzjoni għad-dewmien (19). Ġew ukoll innotati nuqqas ta’ kooperazzjoni minn individwi, appuntamenti għal intervisti posposti għal data aktar tard, u stennijiet għal tweġibiet minn individwi u istituzzjonijiet (20).

Fattur sinjifikanti li identifikajna kien dak ta’ investigaturi jaħdmu fuq każijiet oħra u fuq każijiet bi prijoritajiet ogħla (21).

Fl-aħħar, fi wħud mill-każijiet, minkejja numru mdaqqas ta’ investigaturi allokati għal każ, ir-raġunijiet li ngħataw għad-dewmien kienu jinkludu kemm “riżorsi sinjifikanti” u kemm “nuqqas ta’ riżorsi” (22). Għalkemm jista' jkun hemm raġunijiet fundamentali għal din il-kontradizzjoni relatati ma' allokazzjoni differenti ta' persunal fil-fażijiet differenti ta' investigazzjoni, madankollu, meta wieħed jaqra, dan iservi biss biex tingħata impressjoni ta' konfużjoni.

Investigazzjonijiet Interni/Esterni: korpi tal-UE

Ġew eżaminati tmien każijiet li taw din ir-raġuni (72 % tal-każijiet f’dan is-settur ġew trażmessi lill-KS).

F’numru ta’ każijiet, il-“volum tax-xogħol investigattiv” bħala r-raġuni għad-dewmien hu ppreżentat tajjeb u kien faċli li jinftiehem fil-kuntest tar-rapport (23).

F’każijiet oħra, il-KS nnota li f’xi każijiet ir-raġuni fundamentali għad-dewmien kienet minħabba perjodi twal ta' inattività mid-data tal-ftuħ tal-każ sakemm jiġu appuntati l-investigaturi, jew sad-data ta' meta tibda l-investigazzjoni (sa sitt xhur) u tibdil apparenti u inspjegabbli tal-investigatur responsabbli (24). Ġie wkoll identifikat dewmien fil-kooperazzjoni minn individwi f’każ li kellu impatt ekonomiku baxx ħafna (25). Deskrizzjonijiet identiċi tal-każ u r-riżultati tal-każ huma rrappurtati f’żewġ “rapporti tad-disa' xhur” differenti fejn ittieħdu azzjonijiet operazzjonali differenti (26).

Nefqa Diretta u Għajnuna Esterna

Ġew eżaminati 21 każ li taw din ir-raġuni (41 % tal-każijiet f’dan is-settur ġew trażmessi lill-KS).

Għalkemm fil-biċċa l-kbira tal-investigazzjonijiet ir-raġuni msemmija hija spejegata tajjeb u tikkorrispondi max-xogħol marbut mal-każ (27), kien innutat ukoll li terz mill-każijiet huma ta' natura ta' assistenza kriminali u ma ttieħdet l-ebda azzjoni operazzjonali mill-OLAF (28) jew li hija mistennija tweġiba min-naħa ta’ korpi oħra (29).

Għajnuna Esterna

Ġew eżaminati 20 każ li taw din ir-raġuni (43 % tal-każijiet f’dan is-settur ġew trażmessi lill-KS).

Fi wħud mill-każijiet hemm ippjanar tajjeb, l-għan tal-investigazzjoni hu ċar u ddettaljat, l-investigazzjonijiet huma mmexxija tajjeb u hemm spjegazzjoni ċara u ġustifikata għad-dewmien (30).

Madankollu, f’każijiet oħra, “il-volum ta’ xogħol investigattiv” ma jikkorrispondix ma’ xogħol li twettaq mill-OLAF imma pjuttost mal-istennija tal-OLAF sakemm jitlestew il-verifiki mwettqa minn ditti jew esperti esterni, mingħajr ebda parteċipazzjoni attiva jew segwitu mill-qrib tal-OLAF (31). Kif issemma fl-ewwel opinjoni tal-KS fuq din il-kwistjoni, il-valur miżjud tax-xogħol tal-OLAF f’dal-qasam mhuwiex muri. Il-KS innota grad ta’ nuqqas ta’ ċarezza fl-ippjanar tal-investigazzjoni wara missjonijiet lejn pajjiżi terzi u xi ftit xhur wara li ttieħdu passi investigattivi (32).

Il-KS osserva nuqqas ta’ ppjanar adegwat f’xi missjonijiet lejn pajjiżi terzi (33). Il-kumpilazzjoni ta’dokumentazzjoni xierqa ma ssegwix approċċ komuni; xi kultant jiġu organizzati missjonijiet sabiex jinġabru dokumenti ta' evidenza u xi kultant it-trasferiment tad-dokumenti jsir direttament permezz ta' delegazzjoni tal-KE (34) mingħajr kuntatti minn qabel mad-DĠ ikkonċernat, li jwassal għal dewmien fl-eżekuzzjoni tal-investigazzjonijet (35). Barra minn hekk, dan jindika nuqqas ta’ evalwazzjoni ta’ effettività għall-ispejjeż li jkunu saru.

Xi kultant id-dewmien huwa spjegat li hu dovut għal nuqqas ta’ talba min-naħa tal-awtoritajiet ġudizzjarji nazzjonali (36). Ġie nnutat ukoll li ġew ikkwotati raġunijiet kontradittorji biex jiġi ġġustifikat id-dewmien, jiġifieri fir-rapport mudell hemm immarkati kemm “riżorsi sinjifikanti” u kemm “prijorità baxxa flimkien ma’ allokazzjoni limitata ta' riżorsi” (37).

Konklużjonijiet u rakkomandazzjonijiet:


  Ir-raġuni “ġew allokati riżorsi sinjifikanti, madankollu, il-volum tax-xogħol operazzjonali/investigattiv ifisser li hemm bżonn aktar żmien” ma tikkorrispondix ma' dak li verament ikkawża d-dewmien f'aktar minn nofs l-investigazzjonijiet eżaminati.


  Il-fatt li ġiet immarkata din ir-raġuni fir-rapport mudell mill-investigaturi meta r-raġuni attwali kienet differenti huwa ta’ tħassib għall-KS. Il-KS jinnota li din ir-raġuni intużat kullimkien (bla ebda distinzjoni), u ġiet interpretata b’mod differenti minn investigaturi li jaħdmu fl-istess Unità.


  Il-fatt li rapporti b'għażla ta' raġunijiet kunfliġġenti għan-nuqqas ta' tlestija ta' każijiet kienu formalment kontrofirmati- “ivviżati” - mill-amministrazzjoni (il-Kap tal-Unità u d-Direttur), jiżvela livell mhux sodisfaċenti ta’ attenzjoni fil-kontroll intern tal-investigazzjonijiet.


  In-nuqqas ta’ użu ta' min jorbot fuqu ta' din ir-raġuni għad-dewmien jista' jwassal lill-OLAF għal konklużjonijiet li jiżvijaw f'termini ta' ħtiġijiet ta' persunal, talbiet baġitarji u adozzjoni ta' miżuri biex jitnaqqas id-dewmien fl-investigazzjonijiet.


  Dawn ir-rapporti għandhom jintużaw bħala għodda ta’ ġestjoni għall-investigazzjonijiet. Il-KS jirrakkomanda li l-OLAF jagħmel reviżjoni ta’ dawk l-investigazzjonijiet fejn ġiet immarkata din il-kawża fir-rapport mudell sabiex jeżamina mill-ġdid l-istrateġija investigattiva u jieħu inkunsiderazzjoni r-raġuni vera li wasslet biex il-każijiet ma jitlestewx.

Agrikoltura

Ġew eżaminati 28 każ li taw din ir-raġuni (65 % tal-każijiet f’dan is-settur ġew trażmessi lill-KS).

Il-KS innota li l-każijiet huma spjegati tajjeb u li l-investigaturi tal-OLAF wettqu xogħol kontinwu (38). Madankollu, fil-biċċa l-kbira tal-każijiet ta’ koordinazzjoni li jittratta dan is-settur, ir-raġuni ewlenija għad-dewmien mhijiex il-volum tax-xogħol investigattiv tal-investigaturi tal-OLAF imma pjuttost in-nuqqas ta' azzjoni fil-pront (jekk kien hemm) mill-awtoritajiet nazzjonali tal-Istati Membri. F'dawn il-każijiet l-OLAF qed jistenna tweġibiet minn dawn l-awtoritajiet (39).

Fi wħud mill-każijiet ta’ investigazzjoni esterna, ġiet identifikata l-istess problema (40) u, kultant, ġie nnutat li xi parti mill-informazzjoni pprovduta tul il-fażijiet differenti tal-investigazzjonijiet la kienet ċara u lanqas kronoloġika, u allura kien diffiċli li wieħed jeżamina r-raġuni eżatta għad-dewmien (41).

Ġie nnutat, barra minn hekk, li xi kultant perjodi twal ta' inattività fil-“valutazzjoni tal-informazzjoni inizjali” rriżultaw fi ftit xogħol operazzjonali matul il-perjodu ta' disa' xhur (42).

Ġie nnutat ukoll li wħud minn dawn il-każijiet kienu jinvolvu elementi kriminali li kienu s-suġġett ta' investigazzjonijiet ġudizzjarji fl-Istat Membru kkonċernat. F’każijiet bħal dawn, l-investigazzjonijiet tal-OLAF weħlu minħabba li ma kienx hemm skambju frank tal-informazzjoni mal-awtoritajiet ġudizzjarji tal-Istati Membri (43).

Dwana I u II

Ġew eżaminati 28 każ li taw din ir-raġuni (55 % tal-każijiet f’dan is-settur ġew trażmessi lill-KS).

L-akbar numru minn dawn il-każijiet huwa dipendenti fuq kooperazzjoni mal-awtoritajiet tal-Istati Membri u, fil-biċċa l-kbira, l-OLAF jagħti appoġġ lill-awtoritajiet tal-Istati Membri fit-tmexxija tal-investigazzjonijiet tagħhom. F’każijiet oħra, l-OLAF qed jistenna informazzjoni li trid tiġi pprovduta minn Stat Membru jew pajjiż terz (44).

Il-KS jissimpatizza mal-ispjega li ngħatat mill-OLAF fir-rigward tal-investigazzjonijiet esterni ta’ każijiet ta’ antidumping, jiġifieri li minħabba n-natura, l-iskala, l-involviment fihom ta’ bosta Stati Membri permezz ta’ assistenza reċiproka u missjonijiet lejn pajjiżi terzi, ma kienx possibbli li wieħed jikkonkludi l-investigazzjoni fi żmien perjodu ta’ disa' xhur (45). Issemmew ukoll prijoritajiet ogħla ta’ xogħol u ġie nnutat li xi każijiet qodma li kienu qed jistennew reazzjoni mill-Istati Membri għadhom attivi (46).

Ġie nnutat ukoll li fil-każijiet ta’ koordinazzjoni, ir-raġunijiet għaliex inqabeż il-perjodu ta' disa' xhur kienu spjegati tajjeb u ġġustifikati. Barra minn hekk, pjanijiet dettaljati ta’ xogħol ta’ investigazzjoni kienu żviluppati mill-bidu nett (47).

Uħud mill-każijiet ta’ assistenza kriminali kienu identifikati, bil-progress tal-każijiet jiddependi mix-xogħol tal-qrati nazzjonali jew fuq l-eżekuzzjoni tal-ittri ta’ rikjesta (48).

Il-KS innota b’sodisfazzjon li r-“rapport tad-disa' xhur” kien użat espliċitament bħala għodda ta’ ġestjoni għal valutazzjoni mill-ġdid tal-każijiet wara analiżi dettaljata tar-raġunijiet inevitabbli għad-dewmien (49)..

Miżuri Strutturali

Ġew eżaminati 13-il każ li taw din ir-raġuni (50 % tal-każijiet f’dan is-settur ġew trażmessi lill-KS).

Fi wħud mill-każijiet il-“volum ta’ xogħol investigattiv” jikkorrispondi ma’ bidla fl-investigatur responsabbli (50). F’każijiet oħra ir-raġuni fundamentali għad-dewmien hija x-xogħol assenjat lill-investigatur responsabbli (51). Il-“volum ta’ xogħol investigattiv” ma jidhirx li hu ġustifikat sew bil-lista ta’ atti operazzjonali (52).

Il-KS nnota li kemm il-perjodi ta' “valutazzjoni tal-informazzjoni inizjali” u kemm iż-żmien li ngħata lix-xogħol operazzjonali kienu twal iżżejjed, tal-ewwel dam aktar minn sena u tal-aħħar sa għaxar xhur kull każ mingħajr ġustifikazzjoni ċara identifikata fir-rapport (53).

Konklużjonijiet u rakkomandazzjonijiet:


  Hemm nuqqas ġenerali ta’ preċiżjoni fid-definizzjoni u l-użu tar-raġuni “volum ta' xogħol operazzjonali/investigattiv” fejn ma ssirx distinzjoni bejn il-volum tax-xogħol li jwettaq l-OLAF u l-volum tax-xogħol li hu r-responsabbiltà tal-awtoritajiet nazzjonali fil-biċċa l-kbira tal-każijiet ta’ assistenza u koordinazzjoni.


  Nuqqas ta’ preċiżjoni bħal dan ma jippermettix viżjoni jew kejl ċar tal-livell ta' assistenza u kooperazzjoni ma' awtoritajiet nazzjonali esterni, b'hekk huwa diffiċli għall-OLAF li jtejjeb il-prestazzjoni tiegħu.


  Fir-rigward tal-investigazzjonijiet esterni, bl-eċċezzjoni ta’ setturi doganali, ir-raġunijiet vera għad-dewmien kienu oħrajn u varji.


  Ikun tajjeb li wieħed jirrevedi d-definizzjoni ta’ “volum ta’ xogħol” kif tapplika għal kull każ sabiex ikun hemm identifikazzjoni aħjar ta' min hi r-responsabbiltà għal miżuri li għandhom jittieħdu.

2.   “WAQFA TATTIKA FL-INVESTIGAZZJONI”

Il-KS diġà esprima fl-Opinjoni preċedenti tiegħu dwar din il-kwistjoni li t-terminu “waqfa tattika fl-investigazzjoni”, użat fir-“rapporti tad-disa' xhur”, għandu jiġi jew ristrett jew imneħħi. Barra minn hekk, l-użu ta’ din ir-raġuni għaliex ma tlestitx investigazzjoni għandu jkun prudenti u preċiż.

B’sodisfazzjon ninnutaw li fl-2008 l-ebda rapport ta' każ ġie trażmess lill-KS li għamel użu formali minn din ir-raġuni għad-dewmien, għalkemm kien osservat li din ir-raġuni ntużat fir-“rapporti tad-disa' xhur” fejn issemmiet ir-raġuni “Oħrajn” (54). Barra minn hekk, għad hemm numru ta’ każijiet attivi fejn ġiet indikata din ir-raġuni (55).:

Investigazzjonijiet interni: istituzzjonijiet Ewropej

Ġew eżaminati erba’ każijiet li taw din ir-raġuni (8 % tal-każijiet f’dan is-settur ġew trażmessi lill-KS).

Ġie nnutat li din ir-raġuni ma kenitx spjegata jew iġġustifikata b’mod ċar. F’xi każijiet ġiet użata biex żewġ każijiet relatati jitpoġġew fuq stennija (56) mingħajr ma ngħatat attenzjoni għall-jeddijiet ta’ proċedura tal-persuni involuti. Ġew identifikati wkoll investigazzjonijiet mingħajr impatt ekonomiku u li jidhru li huma bbażati fuq allegazzjonijiet vagi.

Ġew innutati wkoll rapporti ta’ każijiet fejn kien hemm missjonijiet lejn pajjiżi terzi mingħajr strateġija ċara ta’ investigazzjoni. F’xi każijiet it-terminu “waqfa tattika” huwa kkombinat ma’ raġunijiet oħra: ix-xogħol assenjat lill-investigaturi responsabbli u n-“nuqqas ta’ kooperazzjoni minn individwu ieħor” (57), meta r-raġuni ġenwina għaliex il-każ ma jkunx ingħalaq kienet in-nuqqas ta’ poteri tal-OLAF biex jintervista partijiet terzi fi Stat li ma jkunx Stat Membru.

Nefqa Diretta u Għajnuna Esterna

Ġew eżaminati seba’ każijiet li taw din ir-raġuni (13 % tal-każijiet f’dan is-settur ġew trażmessi lill-KS).

F’xi każijiet l-użu ta’ “waqfa tattika” hu spjegat tajjeb (58). Madankollu, ġie nnutat li kultant ma saru l-ebda investigazzjonijiet ulterjuri mill-OLAF, li l-informazzjoni kienet trażmessa lill-awtoritajiet ġudizzjarji ta’ Stat Membru u l-OLAF żamm il-każijiet jistennew fil-każ li dawk l-awtoritajiet ikunu jeħtieġu l-assistenza tal-OLAF (59).

Kultant, ir-raġuni fundamentali għad-dewmien tikkorrispondi ma' kooperazzjoni ma' servizzi oħra tal-Kummissjoni (60).

Għajnuna Esterna

Ġew eżaminati ħames każijiet li taw din ir-raġuni (11 % tal-każijiet f’dan is-settur ġew trażmessi lill-KS).

Ġie nnutat li f'dawk il-każijiet kollha, “waqfa tattika fl-investigazzjoni” kienet marbuta mal-fatt li l-OLAF kien qed jistenna t-tlestija tal-verifiki mwettqa minn ditti esterni, jew li l-OLAF ma kien mexxa ebda attivitajiet oħra ta’ investigazzjoni (61).

Konklużjonijiet u rakkomandazzjonijiet:


  Għandu jsir użu prudenti tar-raġuni “waqfa tattika” biex investigazzjoni tinżamm miftuħa u għandha tiġi spjegata fid-dettall sabiex ikun hemm idea ċara tal-istrateġija tal-investigazzjoni.


  Dawk l-investigazzjonijiet li għadhom attivi fejn hi indikata din ir-raġuni għandhom jiġu eżaminati mill-ġdid u tingħata attenzjoni partikolari lil dawk li jmorru lura għar-rapporti tad-disa’ xhur li waslu fl-2007.

3.   “NUQQAS TA’ RIŻORSI”

Investigazzjonijiet Interni

Ġew eżaminati disa’ każijiet li taw din ir-raġuni (19 % tal-każijiet f’dan is-settur ġew trażmessi lill-KS).

Il-KS nnota li r-raġunijiet għad-dewmien huma diverġenti u komuni għal bosta każijiet: il-prijorità tingħata lil każijiet oħra li nfetħu xi żmien qabel; perjodi twal ta’ inattività (minn erbgħa jew ħamsa, sa 11-il xahar) wara l-ġbir ta' dokumenti f'missjonijiet lejn pajjiżi terzi jew il-kopja tad-dejta, mingħajr eżaminazzjoni ulterjuri tal-każijiet fejn kien osservat impatt ekonomiku żgħir ħafna jew mhux stmat (62).

F’dawn il-każijiet kollha n-numru ta' investigaturi responsabbli kien allineat ma’ jew qabeż il-proposta għall-allokazzjoni tal-persunal indikat mill-evalwatur fil-“valutazzjoni tal-informazzjoni inizjali”.

F’xi każijiet ir-raġuni “nuqqas ta’ riżorsi” hi spjegata bħala nuqqas ta’ riżorsi tal-persunal minħabba assenza temporanja tal-investigatur responsabbli (63).

Nefqa Diretta u Għajnuna Esterna

Ġew eżaminati erba’ każijiet li taw din ir-raġuni (7 % tal-każijiet f’dan is-settur ġew trażmessi lill-KS).

F’dawk il-każijiet ir-raġuni “nuqqas ta’ riżorsi” hi spjegata fid-dettall u tirreferi għax-xogħol assenjat tal-investigaturi responsabbli flimkien mal-prijorità medja tal-każ inkwistjoni (64), jew marbuta man-nuqqas ta’ investigaturi fl-OLAF bil-ħiliet lingwistiċi meħtieġa (65).

Xi drabi ġie nnutat li ma ngħatat l-ebda spjegazzjoni biex jiġi ġġustifikat in-nuqqas ta' riżorsi f'każ ta' prijorità għolja li jkollu, fil-prinċipju, allokazzjoni adegwata tal-persunal (66).

Għajnuna Esterna

Ġew eżaminati disa’ każijiet li taw din ir-raġuni (19 % tal-każijiet f’dan is-settur ġew trażmessi lill-KS).

Il-KS huwa mħasseb bl-osservazzjoni li ma ttieħdet l-ebda azzjoni investigattiva għal perjodi twal mid-data tal-ftuħ tal-każ (minn disa’ sa 13-il xahar) u l-pjan tax-xogħol ma nbediex minkejja l-fatt li n-numru ta’ investigaturi jikkorrispondi man-numru ssuġġerit fil-valutazzjoni inizjali tal-informazzjoni (67).

F’xi każijiet, ġew immarkati raġunijiet kontradittorji fir-“rapporti tad-disa' xhur”: “riżorsi sinjifikanti”, “kumplessità tal-każ” u “nuqqas ta’ riżorsi” (68). Barra minn hekk, il-KS nnota li f’xi każijiet, wara d-deċiżjoni biex jinfetaħ każ, l-OLAF jew qagħad jistenna t-tlestija tal-verifiki esterni għal diversi xhur mingħajr ma beda xi atti investigattivi jew, f’każijiet oħra, irrefera għal prijoritajiet oħra tal-każ (69).

F’każijiet oħra, ir-raġuni vera kif imsemmija f’sezzjonijiet oħra tal-formola mudell, kienet il-kumplessità tal-każ u l-volum tax-xogħol ta’ investigazzjoni (70), jew “in-nuqqas ta’ ħin” mingħajr spjegazzjoni ulterjuri (71).

Konklużjonijiet u rakkomandazzjonijiet:


  Li wieħed isemmi r-raġuni “nuqqas ta' riżorsi” għaliex ma jkunx għalaq investigazzjoni f’perjodu ta’ disa’ xhur mhux ġustifikat fil-biċċa l-kbira tal-każijiet investigati.


  Din hi kwistjoni ta’ tħassib partikolari għall-KS meta wieħed iqis ukoll li t-talbiet tal-OLAF biex iżid in-numru tal-persunal fil-baġit annwali jkunu wkoll, fil-prinċipju, ibbażati fuq analiżi tan-“nuqqas ta’ riżorsi” fil-qasam tal-investigazzjonijiet u l-operazzjonijiet. Għalhekk, din il-kwistjoni għandha tingħata attenzjoni skrupluża.


  Dan huwa wkoll relevanti għall-KS minħabba l-fatt li l-KS jiġi kkonsultat dwar l-abbozz tal-baġit annwali għall-OLAF. Kull nuqqas ta’ reqqa fejn tintgħażel din ir-raġuni jista’ jwassal għal konklużjonijiet skorretti fit-termini tal-baġit tal-OLAF.


  L-indikazzjoni ta’ din ir-raġuni għandha tiġi spjegata fid-dettall fir-rapport tad-disa’ xhur. Barra minn hekk, għandhom jinstabu soluzzjonijiet prattiċi biex din is-sitwazzjoni tiġi rrimedjata u jkunu spjegati f’kull wieħed mir-rapporti fejn tissemma din ir-raġuni.

Dwana I u II

Ġew eżaminati żewġ każijiet li taw din ir-raġuni (3 % tal-każijiet f’dan is-settur ġew trażmessi lill-KS).

F’wieħed mill-każijiet jissemmew prijoritajiet operazzjonali ogħla (72) u r-raġunijiet għaliex ma sarx xogħol full-time fuq każ huma spjegati biċ-ċar, inklużi soluzzjonijiet biex tiġi rimedjata s-sitwazzjoni ta' nuqqas ta' riżorsi (73).

Miżuri Strutturali

Ġew eżaminati sitt każijiet li taw din ir-raġuni (23 % tal-każijiet f’dan is-settur ġew trażmessi lill-KS).

Il-każijiet kollha jsemmu l-istess raġuni biex jiġġustifikaw in-nuqqas ta’ tlestija. “nuqqas ta’ riżorsi u volum kbir tax-xogħol investigattiv” (74); madankollu, minbarra wieħed minnhom (75), ma ngħataw l-ebda spjegazzjonijiet biex wieħed jifhem xi waħda minn dawk iż-żewġ raġunijiet.

Konklużjonijiet u rakkomandazzjonijiet:


  Apparti mis-settur tad-dwana fejn ir-rapporti tad-disa’ xhur ġew użati b’mod korrett bħala għodda ta’ ġestjoni biex jiġu riveduti l-ħtiġijiet tal-investigazzjoni, huma meħtieġa spjegazzjonijiet sabiex wieħed jifhem ir-raġunijiet indikati għan-nuqqas ta’ tlestija tal-każijiet.

4.   “PRIJORITÀ BAXXA FLIMKIEN MA’ ALLOKAZZJONI LIMITATA TA’ RIŻORSI”

Il-KS diġà qal fl-Opinjoni preċedenti tiegħu fuq din il-kwistjoni li, fit-termini ta’ investigazzjoni ta’ politika, meta xi każ ikun ta’ “prijorità baxxa” flimkien ma’ “allokazzjoni limitata ta’ riżorsi”, ma hemmx għalfejn wieħed jagħti spjegazzjoni għan-nuqqas ta’ tlestija imma pjuttost għaliex il-każ ikun għadu miftuħ wara disa’ xhur.

B’sodisfazzjoni ninnutaw li fl-2008, din ir-raġuni għan-nuqqas ta’ tlestija tal-każijiet tneħħiet mir-rapport mudell tad-disa’ xhur. Madankollu, għad hemm numru ta' każijiet attivi li użaw dik ir-raġuni u hemm bżonn li jiġu riveduti b'urġenza.

Investigazzjonijiet interni: istituzzjonijiet tal-UE

Ġew eżaminati ħames rapporti (10 % tal-każijiet f’dan is-settur ġew trażmessi lill-KS).

Il-KS innota li wħud mill-każijiet baqgħu miftuħa matul perjodi twal (anke wara għaxar xhur ta’ “valutazzjoni tal-informazzjoni inizjali”) u ma ttieħdu l-ebda azzjonijiet investigattivi, bir-raġuni pertinenti tkun li l-investigatur kien qed jistenna r-riżultati tal-investigazzjoni interna (76).

F’xi każijiet ir-raġunijiet huma kkumbinati ma’ “volum ta’ xogħol investigattiv” jew “nuqqas ta’ kooperazzjoni minn individwu” (77). Xi kultant ma jissemma l-ebda impatt ekonomiku u ma jinkisbu l-ebda riżultati tanġibbli imma jkun hemm referenza biss għal irregolaritajiet potenzjali (78).

F’dawk il-każijiet kollha, in-numru ta’ investigaturi responsabbli huwa adegwat (ivarja minn tnejn sa erbgħa) u wħud mill-investigazzjonijiet għadhom attivi, filwaqt li oħrajn ħadu aktar minn sentejn biex jingħalqu.

Għajnuna Esterna

Ġew eżaminati erba’ każijiet li taw din ir-raġuni (8 % tal-każijiet f’dan is-settur ġew trażmessi lill-KS).

Il-KS innota bi tħassib li ġew miftuħa investigazzjonijiet bl-“ebda detriment finanzjarju għall-fondi tal-Kummissjoni Ewropea” kif deskritti fir-rapport u saru wkoll missjonijiet f’pajjiżi terzi f’każijiet b’impatt ekonomiku baxx (79).

Kien osservat ukoll li ġew immarkati fir-rapport raġunijiet kontradittorji għal uħud mill-investigazzjonijiet li ma tlestewx. pereżempju “ġew allokati riżorsi sinjifikanti” u “prijorità baxxa flimkien ma’ allokazzjoni limitata ta’ riżorsi”, madankollu f’din tal-aħħar, saru missjonijiet fuq il-post f’pajjiżi terzi (80).

Fil-każijiet kollha msemmija hawn fuq in-numru ta’ investigaturi responsabbli jidher li hu adegwat u mhuwiex fid-dubju.

Konklużjonijiet u rakkomandazzjonijiet:


  “Allokazzjoni limitata ta’ riżorsi” mhix ġustifikata fl-ebda mir-“rapporti tad-disa' xhur” eżaminati. F’dak li għandu x’jaqsam mar-riżorsi tal-persunal, in-numru ta' investigaturi jidher li hu adegwat meta mqabbel mal-volum ta' xogħol investigattiv u mas-suġġerimenti tal-pjan tax-xogħol u ma kienx fid-dubju fl-ebda wieħed mill-każijiet. Uħud mill-każijiet għandhom impatt finanzjarju baxx ħafna u anke mingħajr impatt ta’ xejn fuq il-fondi tal-Komunità Ewropea.


  Il-fatt li dawn ir-rapporti huma formalment kontrofirmati - “ivviżati” - mill-amministrazzjoni (il-Kap tal-Unità u d-Direttur), jiżvela livell mhux sodisfaċenti ta’ attenzjoni fil-kontroll intern tal-investigazzjonijiet.


  Fejn issir referenza għal “allokazzjoni limitata ta’ riżorsi” din għandha tiġi spjegata biċ-ċar biex jiġu evitati konklużjonijiet li jiżvijaw fir-rigward ta' allokazzjoni ta' persunal u r-riżorsi finanzjarji tal-OLAF.


  Il-valutazzjoni evalwattiva li tkun ippreżentata lill-Bord għandha tinkludi evalwazzjoni ta’ effiċjenza għall-flus li jkunu intefqu u ħarsa ġenerali lejn ir-riżorsi tal-persunal tal-Unità. L-allokazzjoni ta’ dawk l-investigaturi għal każijiet oħra, in-numru ta’ każijiet li għadhom pendenti u kkategorizzati bħala “prijorità għolja” li jistgħu jirrikjedu l-allokazzjoni tal-investigaturi inkwistjoni għal każijiet oħra għandhom jissemmew ukoll.

Dwana I u II

Ġew eżaminati tliet każijiet li taw din ir-raġuni (5 % tal-każijiet f’dan is-settur ġew trażmessi lill-KS).

Dawn il-każijiet huma deskritti tajjeb u spjegati tajjeb u ġiet rispettata wkoll l-iskeda għat-tlestija tal-każijiet. L-intervent tal-OLAF hu preċiż (81). Kemm il-“prijorità baxxa u l-allokazzjoni limitata ta’ riżorsi” huwa ġustifikati fil-kontenut tar-rapporti.

Miżuri Strutturali

Ġie eżaminat każ wieħed li ta din ir-raġuni (3 % tal-każijiet f’dan is-settur ġew trażmessi lill-KS).

Ma nbdew l-ebda investigazzjonijiet minħabba li ma tqiesux bħala effettivi għall-ispejjeż li kienu se jintefqu. Ġew applikati biss “tekniki bażiċi ta’ verifika u jidhru li jindikaw riskju ta' irregolaritajiet fl-għoti ta' finanzjament għall-proġetti”. Jekk il-każ hu ta’ “prijorità baxxa” forsi ma jkunx hemm għalfejn li tinfetaħ investigazzjoni esterna (82).

Konklużjonijiet:


  Ir-raġuni għan-nuqqas ta’ tlestija tal-każ hi ġustifikata u spjegata tajjeb u saret ukoll l-evalwazzjoni tal-effettività mqabbla mal-ispejjeż.

5.   “NUQQAS TA’ KOOPERAZZJONI”

Nuqqas ta’ kooperazzjoni mill-Istat Membru (SM)

Il-KS irċieva seba’ rapporti tal-każijiet fl-2007 u sitta fl-2008.

Investigazzjonijiet interni: Istituzzjonijiet Ewropej

Ġie eżaminat każ wieħed li ta din ir-raġuni (2 % tal-każijiet f’dan is-settur ġew trażmessi lill-KS).

Ġie osservat li din hi investigazzjoni esterna fejn huma involuti żewġ unitajiet u hemm ilment ta’ nuqqas ta’ kooperazzjoni tas-servizzi tal-Kummissjoni. Ma jidhru ppjanati l-ebda azzjonijiet ir-rigward ta’ dan in-nuqqas ta’ kooperazzjoni (83).

Investigazzjonijiet Interni/Esterni: Korpi tal-UE

Ġie eżaminat każ wieħed li ta din ir-raġuni (9 % tal-każijiet f’dan is-settur ġew trażmessi lill-KS).

Il-KS innota li r-raġuni għaliex dan il-każ ma tlestiex mhijiex in-nuqqas ta' kooperazzjoni minn SM, imma minn pajjiż terz fejn inbdiet investigazzjoni kriminali. L-OLAF ma ħa l-ebda azzjoni investigattiva matul il-perjodu tad-disa' xhur u qed jistenna rapport minn korp estern sabiex jieħu l-“azzjonijiet xierqa” (84).

Għajnuna Esterna

Ġew eżaminati żewġ każijiet li taw din ir-raġuni (9 % tal-każijiet f’dan is-settur ġew trażmessi lill-KS).

Il-KS osserva xi konfużjoni b’referenza għad-dati tal-perjodu tal-evalwazzjoni (sa sena u xahar minn erba’ evalwaturi) u l-abbozzar tad-data tal-“valutazzjoni tal-informazzjoni inizjali” (abbozzati tlett ijiem biss qabel id-data tal-ftuħ tal-investigazzjoni). Ma ġew implimentati l-ebda atti investigattivi matul il-perjodu ta’ disa’ xhur minħabba li ma kienx hemm talba għall-assistenza mill-OLAF mill-awtoritajiet ġudizzjarji nazzjonali tal-SM (85).

Il-KS innota wkoll li l-OLAF ma implimentax l-azzjonijiet elenkati fil-pjan tal-investigazzjoni f’każ fejn in-nuqqas ta' kooperazzjoni mill-SM huwa kkwotat b’referenza għar-Regolament 2185/96 (35).

Konklużjonijiet u rakkomandazzjonijiet:


  In-nuqqas ta’ kooperazzjoni mill-Istat Membru kien użat skorrettament fil-każijiet eżaminati. Xi kultant dan jirreferu għan-nuqqas ta’ kooperazzjoni mis-servizzi tal-Kummissjoni, jew l-awtoritajiet nazzjonali ta’ pajjiżi terzi. F’okkażjonijiet oħra, dan jista’ jirreferi għan-nuqqas ta’ talba għall-assistenza tal-OLAF mill-awtoritajiet nazzjonali tal-SM.


  Barra minn hekk, m’hemm l-ebda proposta għal soluzzjoni biex issolvi l-problema tan-nuqqas ta’ kooperazzjoni.


  Il-KS jirrakkomanda li l-investigaturi jaħsbuha bis-serjetà qabel ma japplikaw din ir-raġuni għad-dewmien u jagħti parir lill-maniġers biex jagħmlu skrutinju mill-qrib.

Agrikoltura

Ġew eżaminati seba’ każijiet li taw din ir-raġuni (16 % tal-każijiet f’dan is-settur ġew trażmessi lill-KS).

Il-każijiet eżaminati huma investigazzjonijiet esterni u każijiet ta’ koordinazzjoni ta' kwistjonijiet agrikoli fejn l-OLAF qed jistenna tweġibiet mill-awtoritajiet tal-SM li wħud minnhom urew evidenza ta' kooperazzjoni fqira mal-OLAF (86). Skont l-informazzjoni pprovduta fir-rapporti tad-disa’ xhur, l-OLAF ma jidhirx li għandu rwol proattiv ħafna biex jikseb l-informazzjoni mitluba diġà (87).

Dwana I u II

Ġew eżaminati żewġ każijiet li taw din ir-raġuni (4 % tal-każijiet f’dan is-settur ġew trażmessi lill-KS).

Il-każijiet studjati huma każijiet ta’ “koordinazzjoni” u ta’ “assistenza kriminali” fejn l-assistenza tal-OLAF hi mitluba mill-awtoritajiet nazzjonali (88).

Miżuri Strutturali

Ġew eżaminati żewġ każijiet li taw din ir-raġuni (7 % tal-każijiet f’dan is-settur ġew trażmessi lill-KS).

Il-KS ivverifika li għaddew perjodi twal (tmien xhur u erba’ xhur) mingħajr ebda tweġiba mill-awtoritajiet nazzjonali fil-każijiet ta’ investigazzjoni esterna (89).

Konklużjonijiet u rakkomandazzjonijiet:


  In-nuqqas ta’ kooperazzjoni mill-SM kien identifikat korrettament fil-każijiet kollha eżaminati; hemm bżonn ta’ kooperazzjoni iżjed effettiva mal-SM u minnu.


  L-OLAF għandu jieħu approċċ iżjed proattiv.

Nuqqas ta’ kooperazzjoni mis-Servizzi tal-Kummissjoni

Il-KS irċieva żewġ rapporti tal-każijiet fl-2007 u tlieta fl-2008.

Investigazzjonijiet interni: Istituzzjonijiet Ewropej

Ġew eżaminati tliet każijiet li taw din ir-raġuni (16 % tal-każijiet f’dan is-settur ġew trażmessi lill-KS).

In-“nuqqas ta’ kooperazzjoni mis-servizzi tal-Kummissjoni” mhix l-unika raġuni indikata għad-dewmien f’dawk it-tliet każijiet. Din ir-raġuni hija kkumbinata ma’ spjegazzjonijiet oħra pereżempju waqfa tattika, prijoritajiet ogħla ta’ investigaturi f’każijiet oħra, passi ta’ kooperazzjoni ma’ awtoritajiet ġudizzjarji nazzjonali (90).

Ġie nnutat li n-“nuqqas ta’ kooperazzjoni mis-servizzi tal-Kummissjoni” imsemmi fir-rapporti mhux segwit minn azzjoni proattiva mill-OLAF biex jirrimedja s-sitwazzjoni.

Nefqa Diretta u Għajnuna Esterna

Ġew eżaminati żewġ każijiet li taw din ir-raġuni.

Ġie nnutat li l-kunċett ta’ nuqqas ta’ kooperazzjoni mis-servizzi tal-Kummissjoni kien element mingħajr impatt fuq l-investigazzjoni bħala tali tal-OLAF u xi ftit jew wisq konfuż (91).

Għajnuna Esterna

Ġew eżaminati żewġ każijiet li taw din ir-raġuni (4 % tal-każijiet f’dan is-settur ġew trażmessi lill-KS).

F’dawn il-każijiet in-“nuqqas ta’ kooperazzjoni mis-servizzi tal-Kummissjoni” mhuwiex ċar. F’wieħed minnhom dan it-tip ta’ “nuqqas ta’ kooperazzjoni” mhuwiex spjegat, fl-ieħor is-servizzi tal-Kummissjoni jidhru li ġġustifikaw id-dewmien minħabba raġunijiet oħra (92).

Konklużjonijiet u rakkomandazzjonijiet:


  F’dawk il-każijiet eżaminati fejn ġie identifikat nuqqas ta’ kooperazzjoni mis-servizzi tal-Kummissjoni, l-OLAF ma jidhirx li adotta azzjonijiet konkreti biex jirrimedja s-sitwazzjoni.


  L-OLAF għandu jfittex mod biex iħaffef il-kanali ta’ komunikazzjoni f’dan il-qasam.

Nuqqas ta’ kooperazzjoni minn istituzzjonijiet oħra

Il-KS irċieva tliet rapporti tal-każijiet fl-2007 u sitta fl-2008.

Nefqa Diretta u Għajnuna Esterna

Ġie eżaminat każ wieħed li ta din ir-raġuni (2 % tal-każijiet f’dan is-settur ġew trażmessi lill-KS).

Ir-raġuni hi spjegata tajjeb u hi kkumbinata ma' bosta raġunijiet oħra li wasslu biex l-investigazzjoni ma tlestietx (93).

Għajnuna Esterna

Ġew eżaminati żewġ każijiet li taw din ir-raġuni (4 % tal-każijiet f’dan is-settur ġew trażmessi lill-KS).

Ir-raġuni fundamentali fiż-żewġ każijiet hi marbuta mal-awtoritajiet ġudizzjarji nazzjonali u mhux ma’ istituzzjonijiet oħrajn: nuqqas ta’ talba għall-assistenza tal-OLAF mill-awtoritajiet ġudizzjarji nazzjonali (85) u nuqqas ta’ tweġiba minn dawk l-awtoritajiet ġudizzjarji nazzjonali (94).

Konklużjonijiet u rakkomandazzjonijiet:


  Użu mhux bir-reqqa ta’ din ir-raġuni f’uħud mill-każijiet msemmija.


  Il-KS jirrakkomanda rieżaminazzjoni tal-użu ta’ din ir-raġuni biex tiġi evitata l-konfużjoni.

Agrikoltura

Ġie eżaminat każ wieħed li ta din ir-raġuni (2 % tal-każijiet f’dan is-settur ġew trażmessi lill-KS).

Il-każ huwa spejgat tajjeb u l-OLAF kellu rwol attiv biex imexxi l-każ ’il quddiem u jġib tweġiba pożittiva mill-awtoritajiet nazzjonali ta’ pajjiż terz f’investigazzjoni esterna (95).

Dwana I u II

Ġew eżaminati ħames każijiet li taw din ir-raġuni (10 % tal-każijiet f’dan is-settur ġew trażmessi lill-KS).

Il-każijiet kollha huma ppreżentati tajjeb ħafna u spjegati b’mod eżawrijenti. Madankollu l-investigaturi responsabbli jimmarkaw sistematikament il-kaxxa “nuqqas ta' kooperazzjoni minn istituzzjoni oħra” imma jindikaw fil-parentesi li n-nuqqas ta' kooperazzjoni ġej mill-awtoritajiet nazzjonali ta' pajjiżi terzi; ir-raġuni għan-nuqqas tat-tlestija ta’ dawk il-każijiet kollha ta’ koordinazzjoni tkun infatti din tal-aħħar (96).

Konklużjonijiet u rakkomandazzjonijiet:


  Dawn il-każijiet kollha huma spjegati b’mod ċar Madankollu, ir-raġuni għan-nuqqas ta’ tlestija hija n-“nuqqas ta’ koooperazzjoni mill-awtoritajiet nazzjonali ta’ pajjiżi terzi” li hija differenti minn “nuqqas ta’ kooperazzjoni minn istituzzjonijiet oħra”. L-ebda “rapport tad-disa' xhur” dwar nuqqas ta’ kooperazzjoni minn istituzzjonijiet oħra ma ġie trażmess lill-KS f’dawn l-oqsma.


  Għall-finijiet ta’ ċarezza, ir-raġuni “nuqqas ta’ kooperazzjoni minn pajjiżi terzi” għandha tkun is-suġġett ta’ kaxxa separata.

Nuqqas ta’ kooperazzjoni minn individwu/kumpanija

Il-KS irċieva 13-il rapport tal-każ fl-2007 u tlieta fl-2008.

Investigazzjonijiet interni: Istituzzjonijiet Ewropej

Ġew eżaminati tliet każijiet li taw din ir-raġuni (6 % tal-każijiet f’dan is-settur ġew trażmessi lill-KS).

Fi tnejn minn dawn il-każijiet ir-raġuni hi spjegata tajjeb u ġġustifikata (97). Madankollu fit-tielet każ l-OLAF ma kellux poteri biex jintervista lill-individwu kkonċernat (57).

Nefqa Diretta u Għajnuna Esterna

Ġie eżaminat każ wieħed li ta din ir-raġuni (2 % tal-każijiet f’dan is-settur ġew trażmessi lill-KS).

Ir-raġuni hi ġustifikata tajjeb fil-każ inkwistjoni (98).

Għajnuna Esterna

Ġew eżaminati ħames każijiet li taw din ir-raġuni (10 % tal-każijiet f’dan is-settur ġew trażmessi lill-KS).

F’dawn il-każijiet kollha, ir-raġuni hi dejjem ikkumbinata ma’ raġunijiet oħra li fil-fatt huma r-raġunijiet ewlenin li jwasslu biex il-każijiet ma jingħalqux. Dawn ir-raġunijiet huma diverġenti u komuni għal bosta każijiet: rapporti pendenti tal-awdituri esterni, kumplessità tal-każijiet b’konnessjoni ma’ investigazzjonijiet oħra tal-OLAF, prijorità baxxa u dannu finanzjarju intanġibbli (99).

Konklużjonijiet u rakkomandazzjonijiet:


  Ir-raġunijiet fundamentali għad-dewmien f’uħud minn dawn il-każijiet eżaminati fin-natura tagħhom huma differenti min-“nuqqas ta’ kooperazzjoni minn individwu/kumpanija”.


  Għandha tingħata attenzjoni fid-dettall tal-użu korrett ta’ din ir-raġuni.

Agrikoltura

Ġew eżaminati tliet każijiet li taw din ir-raġuni (7 % tal-każijiet f’dan is-settur ġew trażmessi lill-KS).

Dawn il-każijiet kollha huma spjegati tajjeb u r-raġuni għad-dewmien hi indikata korrettement: nuqqas ta’ kooperazzjoni minn pajjiż terz.

Dwana I u II

Ġew eżaminati erba’ każijiet li taw din ir-raġuni (7 % tal-każijiet f’dan is-settur ġew trażmessi lill-KS).

Il-każijiet huma spjegati tajjeb u b’mod eżawrijenti; minkejja kollox ir-raġuni vera għad-dewmien fil-fatt hija nuqqas ta' kooperazzjoni minn pajjiż terz (100).

It-tliet każijiet l-oħra huma fil-fatt assistenza kriminali mingħajr il-parteċipazzjoni ta' maġistrat tal-unità tal-pariri legali u ġudizzjarji (101).

Konklużjonijiet u rakkomandazzjonijiet:


  Ir-raġuni għal każijiet li qabżu l-perjodu tad-disa' xhur hija n-nuqqas ta' kooperazzjoni minn pajjiż terz u mhux minn individwu/kumpanija.


  Kategorija ġdida għandha tiġi stabbilita biex tirrifletti dik ir-raġuni differenti u vera għad-dewmien, jiġifieri “nuqqas ta’ kooperazzjoni minn pajjiż terz”.

6.   “OĦRA: ARA L-KAŻ”

Ġew eżaminati 73 każ li jsemmu “oħra” bħala l-kawża għad-dewmien (27 %) (102).

Din ir-raġuni kienet ikkwotata f’numru kbir ta’ rapporti ta’ każijiet: 16 fl-2007 u 57 fl-2008, biex b’hekk saret it-tieni l-aktar raġuni għad-dewmien ikkwotata matul il-perjodu eżaminat.

In-numru ta’ każijiet fejn ġiet ikkwotata din ir-raġuni żdied b’mod sinjifikanti fl-aħħar nofs tal-2008. Analiżi ġenerali turi li f’numru ġmielu (madwar in-nofs) tal-każijiet ir-raġuni “Oħra” tidher li hi f'lokha meta jinqara r-rapport (103).

Għaldaqstant, f’bosta każijiet, ir-raġuni għad-dewmien hi: kumplessità tal-investigazzjoni, bidla tal-investigatur, prijoritajiet oħra tal-każ, każ ta’ assistenza kriminali (nuqqas ta’ talba mill-awtoritajiet ġudizzjarji nazzjonali), waqfa tattika fl-investigazzjoni, eċċ (104).

Barra minn hekk, ġew identifikati wkoll li l-OLAF qed “jistenna l-verifiki fl-SM”, “kooperazzjoni minn pajjiż terz” jew investigazzjonijiet “fit-tul” (105).

Madankollu f’bosta każijiet ir-raġuni vera għad-dewmien tidher li hi xort’oħra, filwaqt li tibqa’ konnessa mal-lista predefinita ta’ raġunijiet ipprovduta fil-format mudell tar-rappurtar (106).

F’każijiet oħra, sibna li r-raġuni msemmija għan-nuqqas ta’ tlestija tal-każ diffiċli li wieħed jifhimha, u f’xi każijiet, bla sens jew saħansitra inaċċettabbli. Bħala eżempji ta’ din tal-aħħar, wieħed jista’ jinnota żewġ każijiet fejn ir-raġuni għad-dewmien hi mniżżla bħala “l-investigazzjoni għadha għaddejja” (107).

Il-KS jikkunsidra wkoll bħala materja ta’ tħassib partikolari li r-raġuni “oħra” għad-dewmien hi ddefinita bħala d-diskussjoni pendenti fuq ir-rapport aħħari tal-każ meta tintemm l-investigazzjoni (perjodi twal minn ħames xhur sa aktar minn sena) (108).

Konklużjonijiet u rakkomandazzjonijiet:


  L-għażla tar-raġuni “oħra” f’persentaġġ tant għoli ta’ investigazzjonijiet tindika l-ħtieġa li l-lista tar-raġunijiet għan-nuqqas ta’ tlestija tal-każijiet tiġi estiża u rfinuta iżjed.


  L-indikazzjoni mhux xierqa tar-raġuni “oħra” meta tista’ tintuża raġuni ddefinita minn qabel, flimkien mal-użu inġustifikabbli tagħha, jindikaw il-ħtieġa biex l-għażla ta' din ir-raġuni tiġi riveduta mill-qiegħ u biex il-każijiet inkwistjoni jiġu eżaminati mill-ġdid.

MINGĦAJR INDIKAZZJONI TA’ ŻMIEN META L-KAŻIJIET MISTENNIJA LI JITLESTEW: PROBLEMA TA’ KWALITÀ

Il-format għar-rappurtar tal-każijiet tad-disa’ xhur lill-KS jinkludi taqsima għall-OLAF biex jirrapporta dwar iż-żmien approssimattiv meta l-każ ikun mistenni li jingħalaq.

Mill-275 rapport li ġew eżaminati sibna li f’64 minn dawn il-275 każ, ma saret l-ebda approssimazzjoni bħal din, jiġifieri ma ġie ffissat l-ebda żmien għall-għeluq tal-każ. 20 każ ingħalqu fiż-żmien li kien mistenni; 105 każijiet ingħalqu aktar minn xahar wara li kien mistenni li jitlestew. Fil-maġġoranza l-kbira ta' dawn il-każijiet id-dewmien kien notevolment itwal minn xahar, f'xi każijiet jaqbeż it-18-il xahar u 72 każ se jingħalqu xahar jew bosta xhur aktar tard milli mistenni.

Konklużjonijiet u rakkomandazzjonijiet:


  Minn din l-analiżi purament statistika u fil-qosor hu diffiċli li wieħed ma jasalx għall-konklużjoni li din il-parti tar-“rapport tad-disa' xhur” hi mtaqqla bi problema serja ta’ kwalità. Sabiex il-proċedura tar-rappurtar tad-disa’ xhur issir utli għall-OLAF u bħala għodda tal-ġestjoni tal-każijiet, it-tbassir taż-żmien meta l-każijiet jkunu mistennija li jitlestew għandu jsir b’aktar preċiżjoni u reqqa.

KONKLUŻJONIJIET U RAKKOMANDAZZJONIJIET

Il-KS japprezza ħafna l-informazzjoni pprovduta mill-investigaturi tal-OLAF fir-“rapporti tad-disa' xhur”. B’sodisfazzjon ukoll nivverifikaw li l-formola mudell il-ġdida tar-rapport li kienet adottata wara l-Opinjoni 1/2007 tal-KS tforni informazzjoni iżjed ċara lill-KS biex taqdi x-xogħol assenjat lilha.

Madankollu, ir-reviżjoni preżenti tidentifika tliet livelli ta’ problemi li għandhom impatt negattiv fuq l-implimentazzjoni adegwata tal-ħidma ta’ sorveljanza tal-KS biex issaħħaħ l-indipendenza tal-OLAF.

| I | Nuqqas ta’ approċċ konsistenti u bis-sens li f’bosta każijiet iqajjem d-dubji dwar il-ġustifikazzjoni għar-raġunijiet magħżula għad-dewmien. |
| --- | --- |

I

Minħabba li r-raġunijiet immarkati fil-formola mudell tar-“rapport tad-disa' xhur” għan-nuqqas ta' tlestija tal-każijiet f'dak il-perjodu ma' jikkorrispondux mal-kawżi ġenwini fil-biċċa l-kbira minnhom, il-KS mhux f’pożizzjoni li jgħid li l-persentaġġ għoli tal-investigazzjonijiet tal-OLAF li ħadu aktar fit-tul mill-perjodu speċifikat kien iġġustifikat.

Mill-eżaminazzjoni tar-“rapporti tad-disa' xhur” joħroġ ċar li hemm nuqqasijiet kbar fir-rigward tar-regoli stipulati fil-preżent mill-amministrazzjoni tal-OLAF fir-rigward tal-ġestjoni u l-kontroll tal-proċess tal-investigazzjoni.

Il-maniġment u l-investigaturi tal-OLAF għandhom jużaw ir-“rapport tad-disa xhur” bħala għodda maniġerjali biex jirrevedu l-istrateġija u l-ippjanar tal-investigazzjonijiet li jkunu għaddejjin.

II   Nuqqas ta’ metodoloġija u reqqa investigattiva u ħtieġa ta' titjib fil-livelli interni tal-ġestjoni u l-kontroll tal-investigazzjonijiet.

Iċ-ċavetta għal investigazzjonijiet b’suċċess u ffukati tinsab f’ippjanar tajjeb tal-investigazzjonijiet.

Pjan dettaljat tal-investigazzjoni għandu jkun żviluppat mit-tim tal-investigazzjonijiet fil-bidu nett ta’ kull investigazzjoni, eżawrijenti biżżejjed biex jippermetti tbassir tad-data tad-deċiżjoni finali. L-indikazzjoni taż-“żmien mistenni għat-tlestija” mhix biss obbligu legali mill-OLAF lejn il-KS imma wkoll għodda essenzjali għall-ġestjoni tal-investigazzjonijiet u jiġu evitati l-konsegwenzi negattivi tad-dewmien żejjed tagħhom.

Dan il-pjan għandu jkopri kull pass investigattiv maħsub u jkun assoċjat ma’ skeda preliminari għal kull pass. Dan l-ippjanar għandu jsir bil-miktub u sistematikament mehmuż mal-fajl tal-każ, b'hekk ikun faċli biex wieħed jirrevedih u jikkonsultah fil-każ li l-investigaturi jiltaqgħu ma’ talbiet għal posponiment jew tipi oħra ta' dewmien.

Il-maniġment, fil-livell ta’ Unità, għandu jeżamina l-pjani tal-investigazzjoni regolarment biex isegwi u fejn meħtieġ jiggwida, l-iżvilupp tal-każijiet.

Il-KS jipproponi li jipprovdi Opinjoni ulterjuri u aktar kompleta dwar l-ippjanar tal-investigazzjonijiet aktar tard matul is-sena.

III   Nuqqas ta’ raġunijiet speċifiċi oġġettivi u verifikabbli għad-dewmien.

Sabiex il-KS jkun fl-aħjar pożizzjoni biex jissodisfa l-obbligi ta’ sorveljanza tiegħu, l-OLAF għandu jkun kapaċi jipprovdi raġunijiet iktar preċiżi u bir-reqqa tad-dewmien mhux ġustifikat li jkun akkumula waqt l-investigazzjoni.

Wara spezzjoni mill-qrib tal-proċess tal-valutazzjoni tar-raġunijiet mogħtija għal każijiet li ma tlestewx fi żmien disa' xhur, il-KS jirrakkomanda li l-proċess kollu jiġi rivedut mill-qiegħ.

Din ir-reviżjoni tista’ tgħin ukoll lill-OLAF biex jidentifika r-raġunijiet veri għad-dewmien u tpoġġih f’pożizzjoni li jieħu l-miżuri xierqa biex inaqqas it-tul tal-investigazzjonijiet.

Il-KS jirrakkomanda dan li ġej biex l-OLAF jirfina r-raġunijiet għaliex investigazzjonijiet ma jitlestewx fi żmien disa’ xhur.

1.   
  Il-volum tax-xogħol operazzjonali/investigattiv tal-OLAF/ta’ atturi jew imsieħba oħrajn.

Għandu jkun hemm distinzjoni ċara bejn il-volum tax-xogħol li jitlesta mill-OLAF u l-volum tax-xogħol li jsir mill-aġenti jew imsieħba esterni. Il-KS jirrakkomanda li l-“volum ta’ xogħol operazzjonali/investigattiv” ikun maqsum f'dawn iż-żewġ kategoriji. Fuq il-bażi tal-pjan ta' investigazzjoni, għandha tiġi pprovduta spjegazzjoni dettaljata dwar il-kawżi tad-dewmien jew, fejn ikun xieraq, spjegazzjoni ta’ għaliex kien hemm bżonn passi żejda li ma kinux ippjanati oriġinarjament.

Kull każ kbir irid jiġi rivedut mit-tim meta jitlesta, sabiex wieħed jitgħallem mill-proċedura tat-trattament tal-każ f’dak il-każ speċifiku.

2.   
  Ix-xogħol assenjat lill-investigaturi.

Ix-xogħol assenjat b’mod ġenerali għandu jiġi spjegat billi jiġu pprovduti d-dettalji dwar l-investigazzjonijiet l-oħra li qed isiru u sa liema punt se jħallu impatt negattiv fuq l-investigazzjoni preżenti.

3.   
  Bidla tal-investigatur responsabbli.

Il-KS hu konxju li l-bidla tal-investigatur responsabbli tista’ twassal għal dewmien ta’ bosta xhur. Għalhekk ir-raġunijiet ta’ bidla bħal din għandhom ikunu sottolineati, b’mod partikolari f’każijiet ta’ kunflitt ta’ interess.

4.   
  Prijoritajiet ogħla oħra tal-każ.

Il-KS hu konxju li l-prijoritajiet tal-każ jistgħu jinbidlu matul iċ-ċiklu tal-investigazzjoni u għandha tingħata spjegazzjoni għaliex investigazzjonijiet oħra ingħataw prijorità fuq l-investigazzjoni preżenti u x’miżuri investigattivi ttieħdu. Il-politika investigattiva hi materja li trid tiġi riveduta kontinwament: huma essenzjali diskussjonijiet komuni u regolari bejn iż-żewġ Direttorati tal-operazzjonijiet/investigazzjonijiet dwar l-investigazzjonijiet li jkunu għaddejjin.

5.   
  Inattività ta’ aktar minn tliet xhur: il-lista tat-tliet xhur.

Kull investigatur għandu jirrevedi l-każijiet tiegħu/tagħha kull xahar fil-bidu ta’ kull xahar; jekk ma ġara xejn fuq każ għal tliet xhur, l-investigatur għandu jirrapporta l-każ lill-Kap tal-Unità. Dan ir-rapport għandu jagħti r-raġunijiet għaliex kien hemm dal-perjodu twil ta’ inattività u jagħti pjan ta’ azzjoni ddettaljat biex il-każ ikompli. Ikun hemm bżonn ta’ dati preċiżi għal kull miżura antiċipata li tkun se tittieħed u l-pjanijiet ta’ azzjoni minn dawn il-“listi tat-tliet xhur” għandhom ikunu segwiti mill-qrib ħafna.

6.   
  Nuqqas ta’ riżorsi

Għandha ssir distinzjoni ċara bejn in-nuqqas ta’ riżorsi jew f’kull Unità jew fi ħdan it-tim speċifiku tal-investigazzjoni. Jekk in-nuqqas ta’ riżorsi jkun fit-tim speċifiku, għandha tiġi pprovduta spjegazzjoni dwar x’miżuri għandhom jittieħdu biex tiġi pprovduta żieda fil-persunal għall-investigazzjoni inkwistjoni. Il-KS jifhem li l-każijiet jistgħu isiru aktar ikkumplikati minn dak li kien mistenni u jista’ jew ma jkunx hemm riżorsi jew ikun hemm tagħbija żejda ta' każijiet.

7.   
  Missjonijiet lejn pajjiżi terzi u kollezzjoni ta’ dokumenti: problemi li jqumu.

In-natura internazzjonali ta' ħafna mill-investigazzjonijiet tal-OLAF iġġorr magħha l-ħtieġa li wieħed jipprovdi pjan ta’ azzjoni eżawrijenti ta’ missjoni bil-miktub qabel ma l-missjoni sseħħ.

8.   
  Nuqqas ta’ kooperazzjoni: mis-servizzi tal-Kummissjoni: mill-istituzzjonijiet tal-UE; mill-awtoritajiet tal-SM; minn awtoritajiet nazzjonali tal-pajjiżi terzi; minn individwu/kumpanija.

In-natura tan-nuqqas ta’ kooperazzjoni għandha tkun espliċita (pereżempju reazzjoni fi żmien insuffiċjenti minn SM eċċ) u jeħtieġ li tiġi spjegata soluzzjoni prattika biex jitneħħa l-ostaklu speċifiku f'kull każ.

Il-KS innota f’bosta okkażjonijiet ċertu nuqqas ta’ proattività f’każijiet fejn l-OLAF iltaqa’ ma’ nuqqas ta’ kooperazzjoni minn awtoritajiet ta’ SM, istituzzjonijiet, servizzi tal-Kummissjoni, pajjiżi terzi jew individwi. Il-KS għalhekk jirrakkomanda li l-OLAF jirrevedi l-każijiet fejn huma kkwotati dawn ir-raġunijiet partikolari, sabiex jiżviluppa strateġiji għal attitudni iżjed proattiva lejn dawk li wrew li ma jikkooperawx.

9.   
  Nuqqas ta’ talba għall-assistenza tal-OLAF mill-awtoritajiet nazzjonali tal-SM.

Hemm bżonn li ssir distinzjoni ċara bejn il-każijiet ta' assistenza fuq talba tal-awtoritajiet nazzjonali tal-SM minħabba li dan huwa qasam differenti tal-kompetenzi tal-OLAF.

10.   
  Verifiki esterni: problemi li jqumu.

Fir-“rapporti tad-disa' xhur” iridu jidhru r-referenzi għas-segwitu u l-kontribut tal-OLAF fil-verifiki li jsiru mid-ditti esterni.

AZZJONI FUTURA

Il-KS se jkompli bl-eżami tar-“rapporti tad-disa' xhur” li waslu mingħand id-Direttur Ġenerali tal-OLAF għall-perjodu 2009 flimkien ma' studju tal-“valutazzjoni tal-informazzjoni inizjali” li jakkumpanja r-rapporti.

Meta wieħed jikkunsidra l-problema serja ta’ kwalità identifikata fir-“rapporti tad-disa' xhur” minħabba n-nuqqas frekwenti ta’ referenza lejn iż-żmien mistenni għat-tlestija tal-investigazzjonijiet, se jsir skrutinju mill-qrib fil-futur tal-obbligu legali tal-OLAF f’dan il-qasam.

---

(1)  Ara r-Rapport tal-Attività Annwali tal-OLAF 2007

(2)  L-Artikolu 6.5 tar-Regolament (KE) Nru 1073/1999.

(3)  Ara r-Rapport tal-Attività Annwali tal-KS, paġna 28 (ĠU C 123, 20.5.2008, p. 22-23 u/jew l-anness 1

(4)  Ara l-anness 2: formola mudell numru 40

(5)  Ara l-anness 3: formola mudell numru 20

(6)  Unità A1 (88 każ attiv); L-Artikolu 4 tar-Regolament (KE) Nru 1073/1999.

(7)  Unità A2 (27 każ attiv); L-Artikolu 3 tar-Regolament (KE) Nru 1073/1999.

(8)  Unità A3 (79 każ attiv); L-Artikolu 3 tar-Regolament (KE) Nru 1073/1999 u “ftehimiet ma’ pajjiżi terzi”

(9)  Unità A4 (54 każ attiv); L-Artikolu 3 tar-Regolament (KE) Nru 1073/1999 u “ftehimiet ma’ pajjiżi terzi”

(10)  Unità B1 (68 każ attiv); L-Artikolu 3 tar-Regolament (KE) Nru 1073/1999, Regolament (KE, Euratom) Nru 2988/95, Regolament (Euratom, KE) Nru 2185/96 u Regolament (KE) Nru 515/97 fost l-oħrajn

(11)  Unità B2 Dwana I (38 każ attiv); Unità B3 Dwana II (27 każ attiv);

(12)  Unità B 4 (43 każ attiv). Artikolu 3 tar-Regolament (KE) 1073/1999, ir-Regolament (KE, Euratom) Nru 2988/95, ir-Regolament (Euratom, KE) Nru 2185/96

(13)  Xi każijiet jagħtu bosta raġunijiet għad-dewmien, pereżempju nuqqas ta’ riżorsi u nuqqas ta’ kooperazzjoni

(14)  Ara l-anness 2B: verżjoni preċedenti tal-formola mudell 40

(15)  L-Artikolu 11.4 tar-Regolament (KE) Nru 1073/1999

(16)  Id-Direttorat A Investigazzjonijiet u Operazzjonijiet ikopri erba’ setturi: L-Unità A1 Investigazzjonijiet Interni: istituzzjonijiet Ewropej; L-Unità A2 Investigazzjonijiet Interni/Esterni: korpi tal-UE; L-Unità A3 Nefqa Diretta u Għajnuna Esterna; L-Unità A4 Għajnuna Esterna. Id-Direttorat B Investigazzjonijiet u Operazzjonijiet ikopri wkoll erba’ setturi: L-Unità B1 Agrikoltura; L-Unità B2 Dwana I; L-Unità B3 Dwana II; L-Unità B4 Miżuri Strutturali

(17)  48,36 %

(18)  Ara l-anness 4, każijiet numru 31 u 44

(19)  Ara l-anness 4, każijiet numru 17, 14, 19 u 5

(20)  Ara l-anness 4, każijiet numru 3 u 19

(21)  Ara l-anness 4, każijiet numru 22, 14, u 1

(22)  Ara l-anness 4, każ numru 26

(23)  Ara l-anness 4, każ numru 50

(24)  Ara l-anness 4, każijiet numru 47, 40, u 48

(25)  Ara l-anness 4, każ numru 49

(26)  Ara l-anness 4, każijiet numru 53 u 54

(27)  Ara l-anness 4, każijiet numru 77 u 68 fost l-oħrajn

(28)  Ara l-anness 4, każijiet numru 59, 61, 60, 62, 75 u 70

(29)  Ara l-anness 4, każ numru 64

(30)  Ara l-anness 4, każijiet numru 117, 15, u 135

(31)  Ara l-anness 4, każijiet numru 112 u 115

(32)  Ara l-anness 4, każijiet numru 120 u 123

(33)  Ara l-anness 4, każ numru 128

(34)  Ara l-anness 4, każ numru 130

(35)  Ara l-anness 4, każ numru 147

(36)  Ara l-anness 4, każ numru 145

(37)  Ara anness 4, każijiet numru 126, 122, 121 u 150

(38)  Ara l-anness 4, każijiet numru 181, 169, 178, 179, 176 u 194

(39)  Ara l-anness 4, każijiet numru 159, 161, 162, 167, 165, 166, 175, 191 u 193

(40)  Ara l-anness 4, każijiet numru 171 u 177

(41)  Ara l-anness 4, każ numru 179

(42)  Ara l-anness 4, każ numru 189

(43)  Ara l-anness 4, każijiet numru 186 u 183

(44)  Ara l-anness 4, każijiet numru 201, 207 u 215 fost l-oħrajn

(45)  Ara l-anness 4, każijiet numru 202, 208, 211, 212, 234, 214, 229 u 237

(46)  Ara l-anness 4, każijiet numru 198 u 205

(47)  Ara l-anness 4, każijiet numru 240, 241, 242, 245 u 246

(48)  Ara l-anness 4, każijiet numru 244, 231, u 238

(49)  Ara l-anness 4, każ numru 241

(50)  Ara l-anness 4, pereżempju każ numru 254

(51)  Ara l-anness 4, pereżempju każ numru 168

(52)  Ara l-anness 4, pereżempju każ numru 260

(53)  Ara l-anness 4, pereżempju każ numru 264

(54)  Ara l-anness 4, każijiet numru 79, 38, u 76

(55)  Ara l-anness 4, każijiet numru 18, 79, 76, 38 u 36

(56)  Ara l-anness 4, każijiet numru 6 u 21

(57)  Ara l-anness 4, każ numru 21

(58)  Ara l-anness 4, każijiet numru 69 u 78

(59)  Ara l-anness 4, każ numru 63

(60)  Ara l-anness 4, każ numru 66

(61)  Ara l-anness 4, każijiet numru 110, 111, 114, 115 u 125

(62)  Ara l-anness 4, każijiet numru 7, 36, 9 u 8

(63)  Ara l-anness 4, każijiet numru 45 u 41

(64)  Ara l-anness 4, każ numru 72

(65)  Ara l-anness 4, każ numru 94

(66)  Ara l-anness 4, każ numru 104

(67)  Ara anness 4, każijiet numru 140, 144, u 131

(68)  Ara l-anness 4, każ numru 150

(69)  Ara l-anness 4, każijiet numru 154 u 119

(70)  Ara l-anness 4, każ numru 126

(71)  Ara l-anness 4, każ numru 129

(72)  Ara l-anness 4, każ numru 204

(73)  Ara l-anness 4, każ numru 230

(74)  Ara l-anness 4, każijiet numru 252, 253, 256, 257, 258 u 259

(75)  Ara l-anness 4, każ numru 253

(76)  Ara l-anness 4, każ numru 12

(77)  Ara l-anness 4, każijiet numru 13 u 15

(78)  Ara l-anness 4, każijiet numru 16 u 18

(79)  Ara l-anness 4, każijiet numru 116 u 118

(80)  Ara l-anness 4, każijiet numru 121 u 122

(81)  Ara l-anness 4, każijiet numru 206, 209 u 210

(82)  Ara l-anness 4, każ numru 250

(83)  Ara l-anness 4, każ numru 24

(84)  Ara l-anness 4, każ numru 55

(85)  Ara l-anness 4, każ numru 133

(86)  Ara l-anness 4, każ numru 188

(87)  Ara l-anness 4, każijiet numru 157, 163 u 180

(88)  Ara l-anness 4, każijiet numru 224 u 225

(89)  Ara anness 4, każijiet numru 262 u 255

(90)  Ara l-anness 4, każijiet numru 2, 24 u 43

(91)  Ara l-anness 4, każijiet numru 96 u 100

(92)  Ara l-anness 4, każijiet numru 53 u 148

(93)  Ara l-anness 4, każ numru 100

(94)  Ara l-anness 4, każ numru 134

(95)  Ara l-anness 4, każ numru 195

(96)  Ara l-anness 4, każijiet numru 233, 235, 201, 203 u 207

(97)  Ara l-anness 4, każijiet numru 1 u 15

(98)  Ara l-anness 4, każ numru 98

(99)  Ara l-anness 4, każijiet numru 116, 124 u 150

(100)  Ara l-anness 4, każ numru 218

(101)  Ara anness 4, każijiet numru 200, 199, u 217

(102)  Fi 17 minn dawn ir-rapporti, din ir-raġuni “oħra” kienet ikkumbinata ma’ oħra.

(103)  Ara l-anness 4, każijiet numru 153, 106, 89, 86, 94, 139, 151, 42 u 39

(104)  Ara l-anness 4, każijiet numru 147, 152, 102, 100, 109, 80 u 93 fost l-oħrajn

(105)  Ara l-anness 4, każijiet numru 173, 174, 232, 243, fost l-oħrajn

(106)  Ara anness 4, każijiet numru 95, 100, 94, 137, 138, 140, 144, 148 u 43 fost l-oħrjan

(107)  Ara l-anness 4, każijiet numru 97, 82, 105, 25, 29 u 30 fost l-oħrajn

(108)  Ara l-anness 4, każijiet numru 142, 146, 34 u 28

ANNESS 1

KONKLUŻJONIJIET U RAKKOMANDAZZJONIJIET

Opinjoni Nru. 1/2007

Ir-Rapporti ta’ l-Investigazzjonijiet ta’ l-OLAF li kienu ilhom għaddejjin għal aktar minn disa’ xhur

Brussell, 25 t’April 2007

L-informazzjoni li tinsab attwalment fir-“rapporti tad-disa' xhur” mibgħuta lill-Kumitat ta’ Sorveljanza hija pertinenti u utli. L-elementi bħad-deskrizzjoni tal-każ, il-passi meħuda, l-impatt finanzjarju u l-passi proposti biex jittieħdu fil-ġejjieni jibqgħu essenzjali sabiex tiftiehem l-investigazzjoni li tkun qiegħda tiġi evalwata. Madankollu, wara eżaminazzjoni tar-“rapporti tad-disa' xhur”, kien ċar li elementi kruċjali meħtieġa sabiex il-Kumitat ta’ Sorveljanza jwettaq il-kompitu ta’ monitoraġġ tiegħu fir-rigward tat-tul ta’ l-investigazzjonijiet huma nieqsa. Barra minn hekk, il-Kumitat ta' Sorveljanza jemmen li l-inkorporazzjoni ta’ dawn l-elementi fir-“rapporti tad-disa’ xhur” ikun ta’ għajnuna wkoll biex titjieb l-amministrazzjoni ta’ l-investigazzjoni li tkun għaddejja f’dak l-istadju tal-każ.

Il-funzjoni ta’ monitoraġġ tal-Kumitat ta’ Sorveljanza

| — | Il-format attwali tar-“rapport tad-disa” xhur” ma fihx l-informazzjoni rilevanti kollha meħtieġa sabiex il-Kumitat ta' Sorveljanza jiddetermina jekk l-investigazzjonijiet humiex imwettqa kontinwament fuq perjodu proporzjonat għaċ-ċirkostanzi u l-kumplessità tal-każ.


  Il-format tas-sommarju tar-“rapporti tad-disa' xhur” għandu jinbidel sabiex jinkorpora elementi supplimentarji li jippermettu evalwazzjoni effiċjenti tal-progress ta’ l-investigazzjonijiet. Dawn l-elementi għandhom jinkludu: id-deskrizzjoni legali ta’ l-irregolarità, id-data jew il-perjodu meta jkunu twettqu l-atti taħt investigazzjoni, it-tul ta’ l-“istadju tal-valutazzjoni” qabel ma tittieħed id-deċiżjoni li jinfetaħ każ, is-sanzjonijiet potenzjali jew il-konsegwenzi legali ta’ l-atti taħt investigazzjoni u l-perjodi ta’ preskrizzjoni għall-atti taħt investigazzjoni. |
| --- | --- |

—

Il-format attwali tar-“rapport tad-disa” xhur” ma fihx l-informazzjoni rilevanti kollha meħtieġa sabiex il-Kumitat ta' Sorveljanza jiddetermina jekk l-investigazzjonijiet humiex imwettqa kontinwament fuq perjodu proporzjonat għaċ-ċirkostanzi u l-kumplessità tal-każ.

Il-format tas-sommarju tar-“rapporti tad-disa' xhur” għandu jinbidel sabiex jinkorpora elementi supplimentarji li jippermettu evalwazzjoni effiċjenti tal-progress ta’ l-investigazzjonijiet. Dawn l-elementi għandhom jinkludu: id-deskrizzjoni legali ta’ l-irregolarità, id-data jew il-perjodu meta jkunu twettqu l-atti taħt investigazzjoni, it-tul ta’ l-“istadju tal-valutazzjoni” qabel ma tittieħed id-deċiżjoni li jinfetaħ każ, is-sanzjonijiet potenzjali jew il-konsegwenzi legali ta’ l-atti taħt investigazzjoni u l-perjodi ta’ preskrizzjoni għall-atti taħt investigazzjoni.

| — | In-nuqqas ta’ referenza għal perjodi ta’ preskrizzjoni fir-“rapporti tad-disa' xhur” ma tippermettix lill-Kumitat ta' Sorveljanza li jeżamina t-tul proporzjonat tal-passi meħuda u proposti sabiex jiġu mwettqa l-investigazzjonijiet.


  Il-perjodi ta’ preskrizzjoni għandhom jiġu sottolinjati u analizzati speċifikament fis-sommarji tar-“rapporti tad-disa' xhur”. |
| --- | --- |

—

In-nuqqas ta’ referenza għal perjodi ta’ preskrizzjoni fir-“rapporti tad-disa' xhur” ma tippermettix lill-Kumitat ta' Sorveljanza li jeżamina t-tul proporzjonat tal-passi meħuda u proposti sabiex jiġu mwettqa l-investigazzjonijiet.

Il-perjodi ta’ preskrizzjoni għandhom jiġu sottolinjati u analizzati speċifikament fis-sommarji tar-“rapporti tad-disa' xhur”.

| — | L-informazzjoni fir-“rapporti tad-disa' xhur” f’xi setturi mhijiex biżżejjed biex ikun hemm stampa ċara ta’ l-għan ta’ l-investigazzjonijiet, tar-raġunijiet għad-dewmien, u tal-konsegwenzi legali tagħhom. B’mod partikolari, raġuni bħall-“waqfien tattiku fl-investigazzjoni” fejn investigazzjoni ma tkunx ġiet konkluża la hi ġustifikata tajjeb u lanqas spjegata f’bosta mill-każijiet.
  Barra minn hekk, użu frekwenti ta’ raġuni bħal “priorità baxxa magħquda ma’ nuqqas ta’ riżorsi” tista’ tissoponi nuqqas ta’ politika ta’ investigazzjoni ċara.


  It-terminu “waqfien tattiku fl-investigazzjoni” użat fir-“rapporti tad-disa' xhur” għandu jiġi definit b’mod strett jew inkella mneħħi. L-użu ta’ din ir-raġuni li għaliha ma tkunx ġiet konkluża investigazzjoni għandu jkun prudenti u preċiż.
  Riflessjoni fuq l-implikazzjonijiet ta’ raġuni bħal “priorità baxxa magħquda ma’ nuqqas ta’ riżorsi” hija wkoll rakkomandata. |
| --- | --- |

—

L-informazzjoni fir-“rapporti tad-disa' xhur” f’xi setturi mhijiex biżżejjed biex ikun hemm stampa ċara ta’ l-għan ta’ l-investigazzjonijiet, tar-raġunijiet għad-dewmien, u tal-konsegwenzi legali tagħhom. B’mod partikolari, raġuni bħall-“waqfien tattiku fl-investigazzjoni” fejn investigazzjoni ma tkunx ġiet konkluża la hi ġustifikata tajjeb u lanqas spjegata f’bosta mill-każijiet.

Barra minn hekk, użu frekwenti ta’ raġuni bħal “priorità baxxa magħquda ma’ nuqqas ta’ riżorsi” tista’ tissoponi nuqqas ta’ politika ta’ investigazzjoni ċara.

It-terminu “waqfien tattiku fl-investigazzjoni” użat fir-“rapporti tad-disa' xhur” għandu jiġi definit b’mod strett jew inkella mneħħi. L-użu ta’ din ir-raġuni li għaliha ma tkunx ġiet konkluża investigazzjoni għandu jkun prudenti u preċiż.
  Riflessjoni fuq l-implikazzjonijiet ta’ raġuni bħal “priorità baxxa magħquda ma’ nuqqas ta’ riżorsi” hija wkoll rakkomandata.

| — | Iż-żmien mistenni għat-tlestija ta’ l-investigazzjonijiet mhuwiex rifless b’mod preċiż fir-“rapporti tad-disa' xhur”. Mhuwiex imsemmi f’terz tal-każijiet u meta jissemma’, qatt ma jiġi rrispettat.


  Indikazzjoni kif ukoll spjegazzjoni rraġunata fir-rigward taż-żmien mistenni għat-tlestija huma meħtieġa. Passi investigazzjoni li jkunu se jittieħdu fil-ġejjieni għandhom jiġu deskritti aħjar. |
| --- | --- |

—

Iż-żmien mistenni għat-tlestija ta’ l-investigazzjonijiet mhuwiex rifless b’mod preċiż fir-“rapporti tad-disa' xhur”. Mhuwiex imsemmi f’terz tal-każijiet u meta jissemma’, qatt ma jiġi rrispettat.

Indikazzjoni kif ukoll spjegazzjoni rraġunata fir-rigward taż-żmien mistenni għat-tlestija huma meħtieġa. Passi investigazzjoni li jkunu se jittieħdu fil-ġejjieni għandhom jiġu deskritti aħjar.

It-tmexxija ta’ l-investigazzjonijiet ta’ l-OLAF

| — | Ir-“rapporti tad-disa' xhur” trażmessi lill-Kumitat ta' Sorveljanza mhuwiex aktar sistema ta’ avviż fir-rigward tat-tul ta’ l-investigazzjonijiet, imma minflok eżerċizzju ta’ rrapurtar imwettaq f’dan l-istadju tal-każ. Il-maġġoranza vasta ta’ l-investigazzjonijiet ta’ l-OLAF ilhom għaddejjin għal perjodu itwal. F’bosta każijiet jinstabu perjodi twal ta’ nuqqas ta’ attività. Il-Kumitat ta' Sorveljanza jemmen li r-“rapport tad-disa’ xhur” attwali ma jikkostitwixxiex għodda ta’ tmexxija għall-OLAF li timmira li teżamina mill-ġdid l-istrateġija ta’ l-investigazzjoni u tikkjarifika l-miri tagħha. Li 75 % ta’ l-investigazzjonijiet ilhom miftuħa għal aktar minn disa’ xhur huwa indikatur qawwi tal-bżonn li tittieħed azzjoni ta’ tmexxija urġenti.


  L-implimentazzjoni ta’ sistema ta’ kontroll tat-tmexxija li tipprevjeni b’mod effiċjenti l-istaġnar ta’ l-investigazzjonijiet hija rrakkomandata. Skrutinju mill-qrib regolari mill-kapijiet ta’ l-Unità tal-progress kontinwu ta’ l-investigazzjoni għandu mbagħad ikun xieraq. |
| --- | --- |

—

Ir-“rapporti tad-disa' xhur” trażmessi lill-Kumitat ta' Sorveljanza mhuwiex aktar sistema ta’ avviż fir-rigward tat-tul ta’ l-investigazzjonijiet, imma minflok eżerċizzju ta’ rrapurtar imwettaq f’dan l-istadju tal-każ. Il-maġġoranza vasta ta’ l-investigazzjonijiet ta’ l-OLAF ilhom għaddejjin għal perjodu itwal. F’bosta każijiet jinstabu perjodi twal ta’ nuqqas ta’ attività. Il-Kumitat ta' Sorveljanza jemmen li r-“rapport tad-disa’ xhur” attwali ma jikkostitwixxiex għodda ta’ tmexxija għall-OLAF li timmira li teżamina mill-ġdid l-istrateġija ta’ l-investigazzjoni u tikkjarifika l-miri tagħha. Li 75 % ta’ l-investigazzjonijiet ilhom miftuħa għal aktar minn disa’ xhur huwa indikatur qawwi tal-bżonn li tittieħed azzjoni ta’ tmexxija urġenti.

L-implimentazzjoni ta’ sistema ta’ kontroll tat-tmexxija li tipprevjeni b’mod effiċjenti l-istaġnar ta’ l-investigazzjonijiet hija rrakkomandata. Skrutinju mill-qrib regolari mill-kapijiet ta’ l-Unità tal-progress kontinwu ta’ l-investigazzjoni għandu mbagħad ikun xieraq.

L-AZZJONI FIL-ĠEJJIENI

Se titwettaq eżaminazzjoni kontinwa tar-“rapporti tad-disa' xhur” irċevuti mid-Direttur Ġenerali għall-perjodu ta’ l-2007 mill-Kumitat ta' Sorveljanza. Se jsir aktar skrutinju tar-raġunijiet għan-nuqqas ta’ tlestija ta’ l-investigazzjonijiet fil-perjodu ta’ żmien speċifikat u se tingħata attenzjoni partikolari lill-kooperazzjoni mill-Istati Membri. L-iżvilupp ta’ politika ta’ investigazzjoni ċara u ta’ sistema ta’ tmexxija tal-każijiet imtejba se tiġi wkoll segwiti mill-qrib mill-Kumitat.

Għandu jiġi nnutat li r-reazzjoni rapida ta’ l-OLAF biex itejjeb il-kontenut tar-“rapporti tad-disa' xhur” wara laqgħa bejnhom u l-Kumitat ta' Sorveljanza (1) twassal biex il-Kumitat jantiċipa rispons daqstant rapidu għar-rakkomandazzjonijiet imsemmija aktar ‘il fuq. Li jiġu inkorporati l-bidliet suġġeriti kif deskritt ikun il-bażi għall-eżaminazzjonijiet kollha tal-ġejjieni tar-“rapporti tad-disa’ xhur” mill-Kumitat ta' Sorveljanza.

---

(1)  Ara n-Nota I/01068 05.02.07

ANNESS 2A

Image

Image

ANNESS 2B

Image

Image

ANNESS 3

Image

Image

---

ANNESS 6

OPINJONI Nru 3/2009

Abbozz Preliminari tal-Baġit tal-OLAF għall-2010

Brussell, it-28 ta' Mejju 2009

Skont l-Artikolu 11 tar-Regolament 1073/99, il-missjoni tal-Kumitat ta’ Superviżjoni tal-OLAF (KS) hija dik li jsaħħaħ l-indipendenza tal-OLAF fit-twettiq tal-funzjoni investigattiva tal-OLAF. Sabiex ikun jista’ jagħmel dan, u sabiex jiżgura li l-OLAF ikun jista’ jiffunzjona b’mod effiċjenti u effettiv, inħoloq għal OLAF artikolu speċifiku tal-baġit fi ħdan il-baġit tal-Kummissjoni. F'dan il-kuntest, u bi ħsieb lejn il-poteri mogħtija mill-Kummissjoni lill-KS (1), il-KS ikkunsidra l-Abbozz Preliminari tal-Baġit tal-OLAF (APB) u ħareġ b’din l-Opinjoni.

I.   Allokazzjoni ta' riżorsi għal attivitajiet ta’ prijorità

Il-KS jinnota li l-għadd ta' postijiet vakanti (rata ġenerali ta' okkupanza ta’ 94,5 % fil-31 ta' Diċembru 2008) kompliet tonqos mis-sena l-oħra. Il-KS jilqa’ din ix-xejra li se ttejjeb il-ħila tal-OLAF li jwettaq l-attivitajiet tiegħu b'mod aktar effettiv. Barra minn dan, il-KS huwa sodisfatt li ġew ippubblikati xi wħud mill-postijiet li huma sa issa okkupati minn persunal ta’ ġestjoni fuq bażi temporanja. Il-KS huwa fiduċjuż li l-OLAF se jiffinalizza r-reklutaġġ ta’ persunal għal dawn il-postijiet kemm jista’ jkun malajr, u jlesti l-għażla ta' persunal mil-listi ta’ riżerva tal-kompetizzjonijiet esterni biex jimla l-postijiet permanenti vakanti.

L-APB tal-2010 ma jinkludix żieda fl-għadd ta’ postijiet u, b’hekk, il-baġit kumplessiv se jonqos (–1,22 %) fl-2010. Mill-istatistika li ġiet ippreżentata lill-KS mill-OLAF, jidher li l-persunal kien imqassam b’dan il-mod fi tmiem fl-2008:

| Direttorat A (investigazzjonijiet u operazzjonijet): | 84 | (17 %) |
| --- | --- | --- |
| Direttorat B (investigazzjonijiet u operazzjonijiet): | 84 | (17 %) |
| Direttorat C (sostenn operattiv): | 125 | (25 %) |
| Direttorat D (amministrazzjoni u affarijiet ġenerali): | 181 | (36 %) |
| Direttur Ġenerali u l-KS: | 25 | (5 %) |
| Persunal totali | 499 | (100 %) |

Direttorat A (investigazzjonijiet u operazzjonijet):

84

(17 %)

Direttorat B (investigazzjonijiet u operazzjonijiet):

84

(17 %)

Direttorat C (sostenn operattiv):

125

(25 %)

Direttorat D (amministrazzjoni u affarijiet ġenerali):

181

(36 %)

Direttur Ġenerali u l-KS:

25

(5 %)

Persunal totali

499

(100 %)

Din l-informazzjoni turi li parti minuri mir-riżorsi totali (34 %) bħalissa hija allokata għall-investigazzjonijiet, b’żewġ impjegati ta’ sostenn u/jew ta’ amministrazzjoni għal kull investigatur. L-OLAF spjega li filwaqt li proporzjon iżgħar ta’ persunal iwettaq l-investigazzjonijiet, kważi l-persunal kollu għandu jitqies bħala li jaħdem fi ħdan is-settur tal-“operazzjonijet” tal-OLAF, anki jekk mhux bilfors ikollu x'jaqsam mal-unitajiet ta' investigazzjoni.

Id-distinzjoni li ssir mill-OLAF bejn l-investigazzjonijiet u l-operazzjonijiet tqajjem xi kwistjonijiet li għandhom jitqiesu fil-kuntest tal-allokazzjoni tar-riżorsi. Ir-raġuni li ddaħħlu ċerti attivitajiet fi ħdan il-qasam tal-“operazzjonijiet” tal-ħidma tal-OLAF, la fejn għandha x'taqsam in-natura tax-xogħol li sar, u lanqas fejn jidħol il-valur miżjud tal-kontribut tal-OLAF f'dawn l-oqsma ma kinitx ċara għall-KS. Fid-dawl tad-diversità u l-kumplessità dejjem tiżdied tal-attivitajiet tal-OLAF (sew fuq inizjattiva tal-OLAF kif ukoll dawk imposti fuqu mill-Kummissjoni), intlaħaq punt fejn huwa pertinenti li tiġi definita u titwieżen l-importanza ta’ dawk l-attivitajiet li saru sa issa. Fl-opinjoni tal-KS, l-OLAF jista' jagħmel evalwazzjoni ġenerali tal-attivitajiet tiegħu bil-għan li jkun hemm allokazzjoni u prijoritizzazzjoni aħjar tar-riżorsi tiegħu, u wara eventwalment issir soppressjoni jew tisħiħ gradwali tal-attivitajiet.

Bħal fil-każ ta’ baġits ta' qabel, in-nota li l-OLAF ippreżenta lill-KS dwar l-APB ma tinkludix spjega dwar il-prijoritajiet għall-2010, l-ippjanar dwar ir-riżorsi jew ippjanar ta' politika fejn jidħol il-persunal tal-OLAF. Għalhekk, la hemm provi disponibbli biex tiġi determinata d-direzzjoni futura tal-OLAF u lanqas xi indikazzjoni dwar jekk dawk l-attivitajiet li saru għamlux l-aħjar użu mill-baġit tal-OLAF.

Il-KS jirrakkomanda li l-attivitajiet tal-OLAF fil-futur għandhom jinbnew fuq il-punti qawwija tiegħu, il-kompetenzi ċentrali u l-oqsma ta' kompetenza li jiggarantixxu s-suċċess futur tiegħu. Il-KS jiddubita kemm hu meħtieġ li l-OLAF isaħħaħ l-oqsma ta’ xogħol amministrattiv li ma jinħtieġu l-ebda għarfien speċjalizzat, jew profiċjenza ta’ kontra l-frodi, meta l-eżistenza tiegħu għat-tul tiddependi fuq il-kompetenza u l-effiċjenza tat-timijiet tiegħu ta' investigazzjoni.

Il-KS jisħaq fuq l-importanza ta’ strateġija dwar ir-riżorsi umani li tkun mibnija fuq il-ħtiġijiet identifikati u reali tal-organizzazzjoni u fuq il-prijoritajiet tagħha, bil-għan li tingħata direzzjoni u jiġi massimizzat l-użu tar-riżorsi eżistenti. Il-KS huwa mħasseb dwar kemm id-Direttorati A u B jistgħu jlaħħqu mal-ammont ta' xogħol li hu previst li se jiżdied fis-snin li ġejjin (ħaġa ikkonfermeta fir-rapporti ta' attività tal-OLAF), meta huwa ċar li r-riżorsi mhux se jiżdiedu. Il-KS irrefera għal dawn il-punti fl-Opinjonijiet tiegħu 3/2008 u 2/2007, u f'għadd ta' diskussjonijiet mal-maniġment tal-OLAF.

Il-KS jisħaq ukoll fuq l-importanza li tinstab soluzzjoni prattika biex tittejjeb il-kooperazzjoni bejn l-OLAF u d-DĠ Admin, u dwar il-provvista ta' taħriġ kontinwu għall-investigaturi. It-tieni, ikun ta’ siwi li ssir riflessjoni fuq kif jista’ l-OLAF jibbenefika minn mobbiltà u rotazzjoni interna, bil-għan li jkun hemm żvilupp aħjar tal-persunal. L-investiment fl-iżvilupp tal-persunal huwa importanti peress li xi investigaturi, partikolarment il-persunal temporanju, se jibqgħu mal-OLAF għal żmien twil.

Punt ieħor ta’ tħassib għall-KS huwa dwar id-diffikultà biex tiġi stabbilita sistema ta' promozzjonijiet (jew riklassifikazzjoni) tal-persunal temporanju. Il-KS huwa diżappuntat li għadha ma nstabet l-ebda soluzzjoni għal din il-problema, minkejja li saru għadd ta' diskussjonijiet bejn il-KS u l-OLAF.

Rakkomandazzjonijiet:






  —

| — | L-OLAF għandu jipprovdi ġustifikazzjoni tad-diviżjoni preżenti tal-persunal bejn dawk fuq l-investigazzjoni u dawk fuq xogħol ieħor operattiv, u għandu jiddefinixxi xi jfissru fil-prattika attivitajiet “operattivi”. |
| --- | --- |

L-OLAF għandu jipprovdi ġustifikazzjoni tad-diviżjoni preżenti tal-persunal bejn dawk fuq l-investigazzjoni u dawk fuq xogħol ieħor operattiv, u għandu jiddefinixxi xi jfissru fil-prattika attivitajiet “operattivi”.

| — | Għandha tiġi żviluppata strateġija dwar ir-riżorsi umani ibbażata fuq evalwazzjoni tal-ħtiġijiet jew valutazzjoni tal-attivitajiet kurrenti tal-OLAF, u jingħata aċċenn fuq il-kooperazzjoni ma’ DĠ Admin u mat-taħriġ, kif ukoll fuq il-mobbiltà tal-investigaturi. |
| --- | --- |

—

Għandha tiġi żviluppata strateġija dwar ir-riżorsi umani ibbażata fuq evalwazzjoni tal-ħtiġijiet jew valutazzjoni tal-attivitajiet kurrenti tal-OLAF, u jingħata aċċenn fuq il-kooperazzjoni ma’ DĠ Admin u mat-taħriġ, kif ukoll fuq il-mobbiltà tal-investigaturi.

| — | Għandu jinbeda l-proċess għall-promozzjoni ta’ aġenti temporanji kemm jista’ jkun malajr. |
| --- | --- |

—

Għandu jinbeda l-proċess għall-promozzjoni ta’ aġenti temporanji kemm jista’ jkun malajr.

II.   Partiti individwali ta’ nefqa

Kollox ma’ kollox, il-KS jinnota t-tnaqqis ta’ 1,22 % fil-baġit tal-OLAF tal-2010, minħabba anqas spejjeż amministrattivi marbuta ma' diversi tipi ta' spejjeż dwar il-persunal. Il-KS jinnota wkoll li minkejja t-tnaqqis ġenerali fl-APB, xi partiti fin-nefqa għall-ġestjoni mistennija li jiżdiedu fl-2010, b'mod partikolari fil-qasam tar-“riċerka u l-iżvilupp ta’ sistemi tal-IT” (żieda ta’ 35 % fuq sentejn). Barra minn dan, fuq il-bażi tal-osservazzjonijiet ta' hawn fuq dwar il-ħtieġa li jiżdied it-taħriġ għall-investigaturi, il-KS huwa mħasseb li jidher li hemm tnaqqis stmat (12 %) fit-“taħriġ ulterjuri, taħriġ mill-ġdid u l-informazzjoni għall-persunal”.

It-tielet, il-KS iqis li l-ispejjeż ġenerali għall-missjonijiet u l-ivvjaġġar, kif ukoll n-nefqa aċċidentali (EUR 2.5 M), minkejja li naqsu bi 2 % fl-2010, għadhom jirrappreżentaw proporzjon konsiderevoli tal-baġit kollu kemm hu, speċjalment peress li l-persunal investigattiv jirrappreżenta biss propozjon żgħir mill-persunal kollu. Din l-osservazzjoni inkisbet minn provi mill-eżerċizzji ta’ monitoraġġ li jindikaw li l-kontroll tal-maniġment fuq in-nefqa fuq il-missjonijiet jista' jitjieb.

Rakkomandazzjonijiet:
  L-OLAF għandu jiċċara






  —

| — | Iż-żieda fin-nefqa fil-qasam ta’ “riċerka u l-iżvilupp ta’ sistemi ta' IT”. |
| --- | --- |

Iż-żieda fin-nefqa fil-qasam ta’ “riċerka u l-iżvilupp ta’ sistemi ta' IT”.

| — | It-tnaqqis fin-nefqa fit-“taħriġ, taħriġ mill-ġdid u l-informazzjoni għall-persunal”. |
| --- | --- |

—

It-tnaqqis fin-nefqa fit-“taħriġ, taħriġ mill-ġdid u l-informazzjoni għall-persunal”.

| — | In-nefqa tal-“ispejjeż ġenerali għall-missjonijiet u għall-ivvjaġġar, u n-nefqa inċidentali”. |
| --- | --- |

—

In-nefqa tal-“ispejjeż ġenerali għall-missjonijiet u għall-ivvjaġġar, u n-nefqa inċidentali”.

III.   Is-Segretarjat tal-KS

Il-KS iżomm mal-pożizzjoni tiegħu li għandu bżonn minimu ta' tmiem impjegati tas-Segretarjat, li huwa ekwivalenti għall-ħtiġijiet kurrenti tal-KS, u jisħaq li l-għadd ta' impjegati għandu jkun riżervat fil-pjan ta’ stabbiliment tal-OLAF bl-użu tal-footnote jew ta’ xi metodu ieħor xieraq, biex dawn il-postijiet jiġu assenjati apposta għas-Segretarjat.

Il-KS talab li jiġi ppubblikat il-Post tal-Kap tas-Segretarjat u post wieħed fil-livell ta’ AD. Barra minn dan, il-KS esprima x-xewqa li jkun involut mill-qrib fiż-żewġ proċessi ta’ selezzjoni.

Bħala riżultat tad-deċiżjoni tal-Qorti tal-Prim’Istanza (2) ir-rwol ta’ monitoraġġ tal-KS se jespandi bl-implikazzjonijiet li jirriżultaw minn dawn fejn jidħol l-għadd ta' impjegati tas-Segretarjat fl-2010. Peress li l-mekkaniżmu l-ġdid għadu mhux stabbilit, il-KS mhux fil-pożizzjoni li jevalwa l-ħtiġijiet addizzjonali fejn jidħol persunal, iżda se jagħmel dan kmieni fl-2010.

Il-KS jagħraf li r-regolamenti dwar il-persunal tal-Kummissjoni Ewropea, kif ukoll is-sistema ta' valutazzjoni u promozzjoni li għandha bħalissa ma jippermettux il-membri tal-KS li jevalwaw il-prestazzjoni tal-persunal tas-Segretarjat. Madankollu, il-KS jikkunsidra li mhux sodisfaċenti li l-livell ta’ prestazzjoni annwali tal-persunal ta’ Segretarjat jiġi fl-aħħar mill-aħħar deċiż mid-Direttur Ġenerali tal-OLAF u li ma jkun hemm l-ebda involviment tal-KS f'dan l-eżerċizzju minkejja li s-segretarjat jaħdem taħt l-awtorità diretta tiegħu.

Rakkomandazzjonijiet/osservazzjonijiet:






  —

| — | L-OLAF għandu jassenja tmien membri tal-persunal għas-Segretarjat. |
| --- | --- |

L-OLAF għandu jassenja tmien membri tal-persunal għas-Segretarjat.

| — | Il-ħatra ta' persunal tas-Segretarjat tal-KS għandha ssir biss bl-approvazzjoni tal-KS biex b'hekk tiġi żgurata l-indipendenza sħiħa tal-KS fit-twettiq tad-dmirijiet tiegħu. |
| --- | --- |

—

Il-ħatra ta' persunal tas-Segretarjat tal-KS għandha ssir biss bl-approvazzjoni tal-KS biex b'hekk tiġi żgurata l-indipendenza sħiħa tal-KS fit-twettiq tad-dmirijiet tiegħu.

| — | Is-sistema ta’ valutazzjoni u ta’ promozzjoni li teżisti bħalissa għall-persunal tas-segretarjat tal-KS mhix waħda xierqa. |
| --- | --- |

—

Is-sistema ta’ valutazzjoni u ta’ promozzjoni li teżisti bħalissa għall-persunal tas-segretarjat tal-KS mhix waħda xierqa.

IV.   Konklużjoni

Il-Kumitat ta‘ Superviżjoni jappoġġja l-proposta tal-baġit tal-OLAF għall-2010 bil-kundizzjoni li jittieħdu f'kunsiderazzjoni r-rakkomandazzjonijiet ta' hawn fuq.

Skont l-Artikolu 7(2) tad-Deċiżjoni tal-Kummissjoni tat-28 ta’ April 1999 l-Opinjoni għandha tiġi trażmessa lill-Awtorità tal-Baġit mill-OLAF. Barra minn dan, il-KS jixtieq li jingħata aġġornamenti regolari dwar il-miżuri li jkunu ttieħdu mill-OLAF lejn l-implimentazzjoni tar-rakkomandazzjonijiet tal-Opinjoni.

---

(1)  L-Artikolu 6 tad-Deċiżjoni tal-Kummissjoni tat-28 ta’ April 1999.

(2)  T-48/05 Francet u Byk Kummissjoni Ewropea.

---